
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 14 

2 Φεβρουάριου 2012 


ΝΟΜΟΣ ΥΠ’ ΑΡΙΘ. 4038 

Επείγουσες ρυθμίσεις που αφορούν την εφαρμογή του 
μεσοπρόθεσμου πλαισίου δημοσιονομικής στρατη¬ 
γικής 2012-2015. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΠΕΙΓΟΥΣΕΣ ΡΥΘΜΙΣΕΙΣ ΤΩΝ ΥΠΟΥΡΓΕΙΩΝ 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ 
ΔΙΑΚΥΒΕΡΝΗΣΗΣ, ΕΣΩΤΕΡΙΚΩΝ, ΟΙΚΟΝΟΜΙΚΩΝ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ, 
ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ ΚΑΙ ΤΗΣ ΓΕΝΙΚΗΣ 
ΓΡΑΜΜΑΤΕΙΑΣ ΕΝΗΜΕΡΩΣΗΣ ΚΑΙ ΕΠΙΚΟΙΝΩΝΙΑΣ - 
ΓΕΝΙΚΗΣ ΓΡΑΜΜΑΤΕΙΑΣ ΜΕΣΩΝ ΕΝΗΜΕΡΩΣΗΣ 

Άρθρο 1 

Επείγουσες ρυθμίσεις για την επιχειρησιακή και 
δημοσιονομική διαχείριση έργων ηλεκτρονικής 
διακυβέρνησης και άλλες ρυθμίσεις 
του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης 

1. Ο τίτλος του Κεφαλαίου Θ' του ν.3979/2011 (Α' 138) 
αντικαθίσταται ως εξής: 

«Κεφάλαιο Θ' - Επιχειρησιακή και Δημοσιονομική Δι¬ 
αχείριση Έργων Ηλεκτρονικής Διακυβέρνησης». 

2. Οι παράγραφοι 1, 2, 3 και 5, 6 του άρθρου 38 του 
ν.3979/2011 αντικαθίστανται ως εξής: 

«1. Οι δαπάνες για την παροχή υπηρεσιών ηλεκτρο¬ 
νικών επικοινωνιών και των συναφών προς αυτές πλη¬ 
ροφοριακών συστημάτων, όλων των φορέων της Γενι¬ 
κής Κυβέρνησης που προβλέπονται στο άρθρο 1Β του 
ν.3871/2010 (Α' 141), πλην όσων εξαιρούνται σύμφωνα με 
την παράγραφο 6, εξοφλούνται μέσω Ενιαίου Συστήμα¬ 
τος Πληρωμών (Ε.ΣΥ.Π.), που συνιστάται και λειτουργεί 
στη Γ ενική Γ ραμματεία Δημοσιονομικής Πολιτικής του 
Υπουργείου Οικονομικών, για τις πληρωμές δαπανών 
του Δημοσίου. 

2. Στο Ε.ΣΥ.Π. δημιουργείται Μητρώο Φορέων, στο 
οποίο εντός πέντε (5) μηνών από την έναρξη λειτουρ¬ 
γίας του Ε.ΣΥ.Π. καταχωρίζονται με δική τους μέριμνα 
υποχρεωτικά όλοι οι φορείς της παραγράφου 1. 


3. Μέσα σε πέντε (5) μήνες από την έναρξη λειτουρ¬ 
γίας του Ε.ΣΥ.Π., οι πάροχοι υπηρεσιών ηλεκτρονικών 
επικοινωνιών οφείλουν να καταχωρίσουν στο Ε.ΣΥ.Π., 
μέσω πληροφοριακού συστήματος διαχείρισης, κάθε 
παραστατικό που αφορά υπηρεσίες ηλεκτρονικών επι¬ 
κοινωνιών προς τους φορείς της παραγράφου 1. Με 
απόφαση του Υπουργού Οικονομικών ορίζονται ο χρό¬ 
νος έναρξης λειτουργίας του Ε.ΣΥ.Π., η διαδικασία και ο 
ειδικότερος τρόπος καταχώρισης, η οργάνωση και λει¬ 
τουργία του πληροφοριακού συστήματος διαχείρισης, 
τα τέλη και οι δαπάνες που εξοφλούνται μέσω Ε.ΣΥ.Π., 
η διαδικασία, ο χρόνος και τα στοιχεία καταχώρισης 
στο Ε.ΣΥ.Π, η διαλειτουργικότητα των πληροφοριακών 
συστημάτων του Ε.ΣΥ.Π. με άλλα συστήματα για την 
παρακολούθηση και εκτέλεση του προϋπολογισμού και 
για τη μεταφορά των πιστώσεων από τους φορείς της 
Κεντρικής Κυβέρνησης, ο τρόπος εξόφλησης τελών και 
δαπανών των λοιπών φορέων της Γ ενικής Κυβέρνησης, 
ο χρόνος εξόφλησης των παραστατικών όπως και κάθε 
άλλο σχετικό θέμα.» 

«5. Από την έναρξη πληρωμών των δαπανών υπηρεσιών 
ηλεκτρονικών επικοινωνιών μέσω του Ε.ΣΥ.Π., διακόπτεται 
κάθε είδους επιχορήγηση ή χρηματοδότηση για τέτοι¬ 
ας κατηγορίας δαπάνες προς τους φορείς της Κεντρι¬ 
κής Κυβέρνησης που προβλέπονται στο άρθρο 1Β του 
ν.3871/2010. Γ ια τους λοιπούς φορείς της Γ ενικής Κυβέρνη¬ 
σης και μόνο για το διάστημα από την έναρξη λειτουργίας 
του Ε.ΣΥ.Π. και για χρονικό διάστημα πέντε (5) μηνών, η 
εξόφληση γίνεται μέσω ειδικού τραπεζικού λογαριασμού 
που διατηρεί για το σκοπό αυτόν το Ε.ΣΥ.Π. 

6. Οι φορείς που λόγω της ειδικής φύσεως ή απο¬ 
στολής τους καλύπτονται από το απόρρητο (εθνική 
άμυνα, εθνική ασφάλεια, διεθνείς σχέσεις της χώρας) 
εξαιρούνται από την εφαρμογή του παρόντος άρθρου. Ο 
καθορισμός των φορέων αυτών γίνεται με κοινή απόφα¬ 
ση του Υπουργού Οικονομικών και του κατά περίπτωση 
αρμόδιου Υπουργού, που εκδίδεται εντός δύο μηνών 
από την έναρξη λειτουργίας του Ε.ΣΥ.Π..» 

3. Η παράγραφος 7 του άρθρου 38 του ν.3979/2011 
καταργείται. 

4. α. Οι παράγραφοι 1, 2 και 4, 5 του άρθρου 39 του 
ν.3979/2011 αντικαθίστανται ως εξής: 

«1. Δημιουργείται ενιαίο σύστημα παροχής υπηρεσιών 
ηλεκτρονικών επικοινωνιών και προμήθειας των αναγκαί¬ 
ων γί αυτές πληροφοριακών συστημάτων με τον τίτλο 

«Δίκτυο Δημόσιου Τομέα» και με σκοπό τη συγκέντρωση 
της ζήτησης υπηρεσιών ηλεκτρονικών επικοινωνιών και 
την κάλυψη του συνόλου των αναγκών και αιτημάτων 
για την παροχή και προμήθεια των σχετικών υπηρεσιών 
και συστημάτων των φορέων της Γενικής Κυβέρνησης. 
Το «Δίκτυο Δημόσιου Τομέα» λειτουργεί υπό την επο- 
πτεία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, το οποίο συγκεντρώνει 
τα αιτήματα των φορέων της Γ ενικής Κυβέρνησης, αξι¬ 
ολογεί τις σχετικές ανάγκες, προβαίνει σε ορθολογική 
κατανομή τους και διενεργεί τους σχετικούς διαγωνι¬ 
σμούς και αναθέσεις σύμφωνα με την ευρωπαϊκή και 
εθνική νομοθεσία για τις δημόσιες συμβάσεις. 

2. Με την ένταξη των φορέων της Γ ενικής Κυβέρνη¬ 
σης στο Δίκτυο Δημόσιου Τομέα εκδίδεται από τον 
Υπουργό Διοικητικής Μεταρρύθμισης και Ηλεκτρονικής 
Διακυβέρνησης διαπιστωτική πράξη και διακόπτεται 
κάθε άλλη σύμβαση παροχής υπηρεσιών ηλεκτρονικών 
επικοινωνιών που είχαν συνάψει οι ανωτέρω φορείς 
με παρόχους υπηρεσιών ηλεκτρονικών επικοινωνιών, 
τηρουμένων των όρων λήξης και καταγγελίας της σύμ¬ 
βασης που περιέχονται στις οικείες συμβάσεις.» 

«4. Φορείς της Γενικής Κυβέρνησης που λόγω της 
ειδικής φύσης ή αποστολής τους λαμβάνουν υπηρεσίες 
ειδικής φύσης για λόγους απορρήτου (εθνική άμυνα, 
εθνική ασφάλεια, διεθνείς σχέσεις της χώρας) εξαι¬ 
ρούνται από την εφαρμογή του παρόντος. Ο καθορι¬ 
σμός των φορέων αυτών γίνεται με κοινή απόφαση του 
Υπουργού Διοικητικής Μεταρρύθμισης και Ηλεκτρονι¬ 
κής Διακυβέρνησης και του κατά περίπτωση αρμόδιου 
Υπουργού που εκδίδεται εντός δύο (2) μηνών από την 
έκδοση της ανωτέρω διαπιστωτικής πράξης. 

5. Με απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης ρυθμίζονται 
τα θέματα που αφορούν τον τρόπο λειτουργίας του 
Δικτύου, τις διαδικασίες και το χρόνο έναρξης λειτουρ¬ 
γίας του Δικτύου και ένταξης των φορέων της Γενικής 
Κυβέρνησης στο Δίκτυο του Δημόσιου Τομέα και κάθε 
άλλο σχετικό θέμα.» 

β. Οι παράγραφοι 2 και 3 του άρθρου 40 του ν.3979/ 
2011 (Α' 138) τροποποιούνται ως εξής: 

«2. Με την ίδια προγραμματική σύμβαση οι φορείς της 
παραγράφου 1 μπορεί να αναλαμβάνουν την επιχειρη¬ 
σιακή οργάνωση, την υποστήριξη και τη διαχείριση της 
λειτουργίας του Δικτύου Δημόσιου Τομέα και τη σύναψη 
εκ μέρους του και για λογαριασμό του των επί μέρους 
συμβάσεων υπηρεσιών ηλεκτρονικών επικοινωνιών και 
προμηθειών των αναγκαίων πληροφοριακών συστημά¬ 
των, σύμφωνα με την εθνική και ευρωπαϊκή νομοθεσία 
για τις δημόσιες συμβάσεις. 

3. Με την κοινή υπουργική απόφαση της παραγράφου 
1 καθορίζονται οι όροι των προγραμματικών συμβάσε¬ 
ων, ο τρόπος εκτέλεσης αυτών, τα θέματα ευθύνης και 
κυρώσεων για την πλημμελή εκτέλεσή τους και κάθε 
άλλο σχετικό θέμα.» 

γ. Η παράγραφος 4 του άρθρου 40 καταργείται. 

5. Μετά το δεύτερο εδάφιο της παρ. 4 του άρθρου 6 
του ν.4024/2011 προστίθεται τρίτο εδάφιο ως εξής: 

«Για υπαλλήλους οι οποίοι αποκτούν αναγνωρισμέ¬ 
νο και συναφές διδακτορικό δίπλωμα ή μεταπτυχιακό 
τίτλο σπουδών μετά το διορισμό τους, ο χρόνος που 
απαιτείται για τη βαθμολογική τους εξέλιξη μειώνεται 
συνολικά κατά έξι (6) και δύο (2) έτη αντίστοιχα. 


Ως μεταπτυχιακό και ως διδακτορικό δίπλωμα νοού¬ 
νται εκείνα που χορηγούνται με αντίστοιχο ιδιαίτερο 
τίτλο μετά τη λήψη του πτυχίου ή διπλώματος Πανεπι¬ 
στημίου ή Τ.Ε.Ι.. Γ ια τα μεταπτυχιακά και τα διδακτορικά 
διπλώματα εκπαιδευτικών ιδρυμάτων του εξωτερικού 
απαιτείται βεβαίωση ισοτιμίας από την αρμόδια αρχή. 
Γ ια τη συνδρομή ή όχι της προϋπόθεσης της συνάφειας 
αποφαίνεται το οικείο Υπηρεσιακό Συμβούλιο. 

Η ισχύς της παρούσας παραγράφου ανατρέχει στο 
χρόνο έναρξης ισχύος του ν.4024/2011.» 

6. Το τρίτο εδάφιο της παρ. 8 του άρθρου 10 του 
ν.4024/2011 αντικαθίσταται ως εξής: 

«Το κώλυμα επιλογής της παραγράφου 7 δεν πρέπει 
να συντρέχει τόσο κατά το χρόνο λήξης της προθεσμίας 
υποβολής της αίτησης υποψηφιότητας όσο και κατά την 
ημερομηνία τοποθέτησης από το αρμόδιο όργανο.» 

7. Μετά το προτελευταίο εδάφιο της παρ. 1 του άρ¬ 
θρου 28 του ν.4024/2011 προστίθεται εδάφιο ως εξής: 

«Στην περίπτωση που συντρέχουν στο ίδιο πρόσωπο 
περισσότερες από μία από τις παραπάνω ρυθμίσεις, 
εφαρμόζεται η ευνοϊκότερη ρύθμιση, καθώς και η μισή 
χρονική ρύθμιση της επόμενης ευνοϊκότερης ρύθμι¬ 
σης. 

Η ισχύς της παρούσας παραγράφου ανατρέχει στο 
χρόνο έναρξης ισχύος του ν.4024/2011.» 

8. Στην περίπτωση α' της παραγράφου 1 του άρθρου 
33 του ν.4024/2011 προστίθενται υποπεριπτώσεις ζ', η' 
και θ' ως εξής: 

«ζ) Του ναυτικού προσωπικού των Πλοηγικών Σταθμών, 
όπως προσδιορίζεται από τις διατάξεις του άρθρου 7 
του ν.3142/1955 «Περί Πλοηγικής Υπηρεσίας» (Α' 43). 

η) Του εκπαιδευτικού προσωπικού των Ακαδημιών 
Εμπορικού Ναυτικού. 

θ) Του κλάδου ΔΕ τηλεφωνητών, οι οποίες καλύπτο¬ 
νται αποκλειστικά από τυφλούς, κατόχους πτυχίου 
σχολών εκπαίδευσης τυφλών τηλεφωνητών που επο¬ 
πτεύονται από το Υπουργείο Υγείας και Κοινωνικής 
Αλληλεγγύης. 

Η ισχύς της παρούσας παραγράφου ανατρέχει στο 
χρόνο έναρξης ισχύος του ν.4024/2011.» 

9. Οι πράξεις πρόσληψης και λύσης της σύμβασης 
εργασίας για οποιονδήποτε λόγο του προσωπικού που 
υπηρετεί στο Δημόσιο, στα Ν.Π.Δ.Δ. και στους Ο.Τ.Α α' 
και β' βαθμού με σύμβαση ιδιωτικού δικαίου αορίστου 
χρόνου, καθώς και με σύμβαση εργασίας ιδιωτικού δι¬ 
καίου ορισμένου χρόνου, εφόσον παρέχεται δυνατότητα 
ανανέωσης, δημοσιεύονται εφεξής στην Εφημερίδα της 
Κυβερνήσεως. 

10. Οι πράξεις πρόσληψης, διορισμού, λύσης της σύμ¬ 
βασης εργασίας, καθώς και μεταφοράς σε υπηρεσία του 
Δημοσίου, του προσωπικού των φορέων των περιπτώ¬ 
σεων στ' έως θ' της παρ.1 του άρθρου 1 του ν.3812/2009 
που εργάζονται με σύμβαση εργασίας ιδιωτικού δικαίου 
αορίστου χρόνου ή με σύμβαση εργασίας ιδιωτικού δι¬ 
καίου ορισμένου χρόνου εφόσον παρέχεται δυνατότητα 
ανανέωσης, ή επί θητεία εφόσον παρέχεται δυνατότητα 
ανανέωσης, δημοσιεύονται εφεξής στην Εφημερίδα της 
Κυβερνήσεως. 

11. Μέχρι την παροχή πρόσβασης στο Ηλεκτρονικό 
Προσωπικό Μητρώο της Κεντρικής Βάσης Δεδομένων 
Ανθρώπινου Δυναμικού του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης (Μη¬ 
τρώο Ανθρώπινου Δυναμικού του Ελληνικού Δημοσί- 

ου), οι φορείς των περιπτώσεων στ' έως θ' της παρ.1 
του άρθρου 1 του ν.3812/2009,δημοσιεύουν τις πράξεις 
πρόσληψης/ διορισμού, μεταφοράς ή αποχώρησης του 
προσωπικού στην Εφημερίδα της Κυβερνήσεως χωρίς 
την αναγραφή του Αριθμού Βεβαίωσης και της ημερο¬ 
μηνίας καταχώρισης. 

12. Η προθεσμία που προβλέπεται στο τέλος του πρώ¬ 
του εδαφίου της παρ. 5 του άρθρου 7 του ν.4024/2011 (Α' 
226) παρατείνεται για τρεις (3) μήνες από τη δημοσίευση 
του παρόντος νόμου. 

13. Η αληθής έννοια της περίπτωσης ζ' της παρ. 7 του 
άρθρου 33 του ν.4024/2011, σχετικά με τον αναπληρωτή 
οργανικής μονάδας επιπέδου Γενικής Διεύθυνσης, είναι 
ότι καταλαμβάνει όσους, κατά την έναρξη ισχύος του 
ν.4024/2011, έχουν οριστεί και ασκούν καθήκοντα προϊ¬ 
σταμένου Γ ενικής Διεύθυνσης, ως αναπληρωτές αυτού 
σε θέσεις που έχουν κενωθεί ή συσταθεί. 

14. Το εκπαιδευτικό προσωπικό των Κέντρων Επιμόρ¬ 
φωσης Στελεχών Εμπορικού Ναυτικού Πλοιάρχων, Μη¬ 
χανικών, Ραδιοηλεκτρονικών - Ραδιοεπικοινωνιών και 
των Δημόσιων Σχολών Σωστικών Πυροσβεστικών Μέσων 
ΑΣΠΡΟΠΥΡΓΟΥ και ΜΑΚΕΔΟΝΙΑΣ εξαιρείται από τις 
διατάξεις των παραγράφων 2 και 3 του άρθρου 34 του 
ν.4024/2011 από τότε που ίσχυσε. 

15. Ο κανονισμός συντάξεως και η εντολή πληρωμής 
για το προσωπικό που εμπίπτει στις περιπτώσεις β' 
και γ' της παραγράφου 1 του άρθρου 33 και της παρ. 
3 του άρθρου 34 του ν.4024/2011 (Α' 226) εκδίδεται κατ’ 
απόλυτη προτεραιότητα και πάντως εντός τεσσάρων 
μηνών από την αυτοδίκαιη απόλυσή τους και την υπο¬ 
βολή των σχετικών δικαιολογητικών για την αναγνώριση 
της σύνταξης. 

16. Στο τέλος του δεύτερου εδαφίου της παραγράφου 
1 του άρθρου 3Β του ν.2362/1995 (Α' 247), όπως αντικα- 
ταστάθηκε με την παράγραφο 12α' του άρθρου 49 του 
ν.3943/2011 (Α' 66), προστίθεται φράση ως εξής: 

«και εφόσον κριθεί σκόπιμο, ιδίως λόγω του περιορι¬ 
σμένου αντικειμένου της και άλλες οργανικές μονάδες 
του υπουργείου με υποστηρικτικό ιδίως χαρακτήρα». 

17. Οι διατάξεις των παραγράφων 12 και 13 του άρθρου 
17 του ν.2190/1994 (Α' 23) καταργούνται. Για όσες περι¬ 
πτώσεις, μέχρι την έναρξη ισχύος του παρόντος νόμου, 
το Α.Σ.Ε.Π. έχει διαθέσει με απόφασή του, επόμενο κατά 
σειρά στον πίνακα επιτυχίας υποψήφιο για αντικατά¬ 
σταση - αναπλήρωση διοριστέου που δεν αποδέχτηκε 
το διορισμό του ή έχει κώλυμα διορισμού ή παραιτήθηκε 
εντός έτους από το διορισμό του, ο διορισμός μπορεί να 
ολοκληρωθεί με την έκδοση απόφασης του Υπουργού 
Διοικητικής Μεταρρύθμισης και Ηλεκτρονικής Διακυ¬ 
βέρνησης σύμφωνα με τα προβλεπόμενα στο δεύτερο 
εδάφιο της παρ. 6 του άρθρου 11 του ν.3833/2010 (Α' 
40). 

18. Η περίπτωση α' και το πρώτο εδάφιο της περί¬ 
πτωσης β' της παρ. 3 του άρθρου 3 του ν.3074/2002 ( 
Α' 296), όπως ισχύουν, αντικαθίστανται ως εξής: 

«3.α. Η πλήρωση των θέσεων των Επιθεωρητών - Ελε¬ 
γκτών γίνεται με απόσπαση, κατά παρέκκλιση κάθε 
γενικής ή ειδικής διάταξης με επιφύλαξη μόνο των δι¬ 
ατάξεων που επιβάλλουν υποχρέωση παραμονής των 
υπαλλήλων για ορισμένο χρονικό διάστημα σε υπηρε¬ 
σίες παραμεθόριων ή νησιωτικών περιοχών στις οποίες 
διορίστηκαν ή μετατάχθηκαν, μόνιμων υπαλλήλων του 
Δημοσίου, Ν.Π.Δ.Δ. και δευτεροβάθμιων και πρωτοβάθ¬ 


μιων Ο.Τ.Α. κατηγορίας ΠΕ με βαθμό τουλάχιστον Δ' και 
δωδεκαετή δημόσια υπηρεσία ή αποφοίτων της Εθνικής 
Σχολής Δημόσιας Διοίκησης και Αυτοδιοίκησης, με τε¬ 
τραετή, τουλάχιστον, υπηρεσία μετά την αποφοίτησή 
τους, οι οποίοι έχουν διακριθεί για την επαγγελματική 
τους κατάρτιση, την υπηρεσιακή επίδοση και το ήθος 
τους. 

β. Η πλήρωση των θέσεων των Βοηθών Επιθεωρη- 
τών-Ελεγκτών γίνεται με απόσπαση, κατά παρέκκλιση 
κάθε γενικής ή ειδικής διάταξης με επιφύλαξη μόνο των 
διατάξεων που επιβάλλουν υποχρέωση παραμονής των 
υπαλλήλων για ορισμένο χρονικό διάστημα σε υπηρε¬ 
σίες παραμεθόριων περιοχών στις οποίες διορίστηκαν 
ή μετατάχθηκαν, μόνιμων υπαλλήλων του Δημοσίου, 
Ν.Π.Δ.Δ. και δευτεροβάθμιων και πρωτοβάθμιων Ο.Τ.Α. 
κατηγορίας ΠΕ με βαθμό τουλάχιστον Δ', οι οποίοι 
έχουν διακριθεί για την επαγγελματική τους κατάρτιση, 
την υπηρεσιακή επίδοση και το ήθος τους.» 

19. Στους Επιθεωρητές-Ελεγκτές Δημόσιας Διοίκησης 
που αποσπώνται στο Σ.Ε.Ε.Δ.Δ. απονέμεται ο βαθμός Α' 
για όσο χρόνο διαρκεί η θητεία τους, με την απόφαση 
του Υπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης με την οποία αυτοί αποσπώνται 
στο Σώμα. Η μισθολογική διαφορά που προκύπτει βαρύ¬ 
νει τους προϋπολογισμούς των υπηρεσιών προέλευσης 
των Επιθεωρητών-Ελεγκτών. Στο βαθμό Α' κατατάσ¬ 
σονται και οι Οικονομικοί Επιθεωρητές του Κλάδου 
Οικονομικών Επιθεωρητών του Υπουργείου Οικονομι¬ 
κών. Εφόσον τα έτη πραγματικής δημόσιας υπηρεσίας 
υπερβαίνουν τα ελάχιστα προβλεπόμενα για κατάταξη 
στο εισαγωγικό μισθολογικό κλιμάκιο του βαθμού Α', 
οι υπάλληλοι των προηγούμενων εδαφίων κατατάσσο¬ 
νται στα επόμενα μισθολογικό κλιμάκια σύμφωνα με 
τις διατάξεις του ν.4024/2011. Στους υπαλλήλους των 
προηγούμενων εδαφίων χορηγείται το επίδομα που 
προβλέπεται στην υποπερίπτωση γγ' της περίπτωσης α' 
του πρώτου εδαφίου του άρθρου 18 του ν.4024/2011. 

Άρθρο 2 

Επείγουσες ρυθμίσεις για την εξυγίανση 
των δήμων και των περιφερειών 

και άλλες διατάξεις του Υπουργείου Εσωτερικών 

1. Οι προϋποθέσεις της παρ. 1 του άρθρου 264 του 
ν.3852/2010 (Α' 87) δεν ισχύουν για τη συνομολόγηση 
δανείων για τη χρηματοδότηση των χρεών των δήμων 
και των περιφερειών, συμπεριλαμβανομένων και των 
χρεών που προέρχονται από πάσης φύσεως δαπάνες, 
μόνο όταν αυτά έχουν προκύψει έως την 31η Δεκεμ¬ 
βρίου 2011. 

2. Παρέχεται η δυνατότητα στους δήμους και τις 
περιφέρειες που δεν μπορούν να ισοσκελίσουν τους 
προϋπολογισμούς τους, πριν την προσφυγή στις διατά¬ 
ξεις του άρθρου 262 του ν.3852/2010 και τις ρυθμίσεις 
της υπ’ αριθμ. 43288/4.10.2011 απόφασης του Υπουργού 
Εσωτερικών, να εγγράφουν στο σκέλος των εσόδων και 
σε αναπτυγμένη μορφή του Κ.Α. που αφορά στα δάνεια, 
το ποσό που αντιστοιχεί αποκλειστικά και μόνο για 
τα χρέη που έχουν προκύψει μέχρι 31.12.2011, το οποίο 
θα καλυφθεί με συνομολόγηση δανείου με το Ταμείο 
Παρακαταθηκών και Δανείων ή με πιστωτικά ιδρύματα. 
Η συνομολόγηση του δανείου θα πρέπει να πραγμα¬ 
τοποιηθεί μέχρι τις 30 Σεπτεμβρίου 2012. Απαραίτητη 
προϋπόθεση αποτελεί η πιστή τήρηση και ανάρτηση 

των στοιχείων που αφορούν στο Μητρώο Δεσμεύσεων 
και η σύνταξη ενός Σχεδίου Οικονομικής Υποστήριξης 
από τον ενδιαφερόμενο Ο.Τ.Α., το οποίο αποτελεί συνο¬ 
δευτικό στοιχείο του προϋπολογισμού του, εγκρίνεται 
από το δημοτικό ή περιφερειακό συμβούλιο με αυτόν και 
συνιστά ταυτόχρονα έγκριση για τη σύναψη του δανεί¬ 
ου. Επίσης, υποβάλλεται και στο Υπουργείο Εσωτερικών, 
προκειμένου να ελεγχθεί από την Ελεγκτική Επιτροπή 
του άρθρου 262 του ν.3852/2010, η οποία εξετάζει και 
τη συμμόρφωση του Ο.Τ.Α. με τις υποχρεώσεις που 
απορρέουν από το Μητρώο Δεσμεύσεων. Το αποτέλε¬ 
σμα του ελέγχου κοινοποιείται στον αρμόδιο ελεγκτή 
Νομιμότητας, ο οποίος εξετάζει τη νομιμότητα της 
απόφασης ψήφισης του προϋπολογισμού στο σύνολό 
της. Για την εφαρμογή της παρούσας, καθώς και στην 
περίπτωση που δήμος ή περιφέρεια ενταχθεί στο Ειδικό 
Πρόγραμμα Εξυγίανσης και οι σχετικές αποφάσεις των 
δημοτικών ή περιφερειακών συμβουλίων λαμβάνονται με 
την απόλυτη πλειοψηφία του συνόλου των μελών τους, 
ανεξαρτήτως του ύψους ποσού του δανείου. 

3. Το επιτόκιο των δανείων, που έχουν συναφθεί από 
τους Οργανισμούς Τοπικής Αυτοδιοίκησης πρώτου και 
δεύτερου βαθμού και τα νομικά τους πρόσωπα δημοσίου 
και ιδιωτικού δικαίου, με το Ταμείο Παρακαταθηκών και 
Δανείων με βάση τα τρέχοντα επιτόκια των ομολόγων 
του Ελληνικού Δημοσίου δεκαετούς διάρκειας, εφόσον 
δεν υφίσταται δυνατότητα αναπροσαρμογής του με 
τις έως τη δημοσίευση του παρόντος νόμου ισχύουσες 
διατάξεις, ανακαθορίζεται από 1ης Ιανουάριου 2012 με 
απόφαση του Διοικητικού Συμβουλίου του Ταμείου. Γ ια 
την εφαρμογή της παρούσας διάταξης απαιτείται διαπι- 
στωτική πράξη του Διοικητικού Συμβουλίου του Ταμείου 
Παρακαταθηκών και Δανείων. 

4. Δανειακές συμβάσεις, που έχουν συναφθεί οποτεδή¬ 
ποτε μεταξύ του Ταμείου Παρακαταθηκών και Δανείων 
και φορέων Ο.Τ.Α. πρώτου και δεύτερου βαθμού και των 
νομικών τους προσώπων δημοσίου και ιδιωτικού δικαίου 
θεωρούνται νομίμως συναφθείσες. 

5. Η αποκλειστική προθεσμία της περίπτωσης γ' της 
παρ. 1 του άρθρου 49 του ν.3943/2011 (Α' 66) παρατείνε- 
ται έως την 30ή Ιουνίου 2012. Μετά την παρέλευση της 
ανωτέρω προθεσμίας τα χρεωστικά ανοίγματα, όπως 
εμφανίζονται στα βιβλία του Τ.Π.Δ., βεβαιώνονται ή επα¬ 
ναβεβαιώνονται στην Κεντρική Υπηρεσία του Τ.Π.Δ. από 
1.7.2012 οίκοθεν υπέρ του Τ.Π.Δ. με βάση τα σχετικά 
στοιχεία που διαθέτει, κατά του οικείου δήμου και ει- 
σπράττονται κατά τις διατάξεις του Κ.Ε.Δ.Ε.. 

6. Στο τέλος της παραγράφου 1 του άρθρου 158 του 
Κώδικα Δήμων και Κοινοτήτων, που κυρώθηκε με το 
άρθρο πρώτο του ν.3463/2006, προστίθενται περιπτώ¬ 
σεις ως εξής: 

«ιδ) Τα ποσά για την καταβολή των προνοιακών επι¬ 
δομάτων και η προμήθεια υλικών και τροφίμων για την 
άσκηση της αρμοδιότητας κοινωνικής προστασίας και 
αλληλεγγύης. 

ιε) Οι δαπάνες που προκύπτουν από την εκτέλεση 
των διετών προγραμμάτων δράσης των κοινωφελών 
επιχειρήσεων. 

ιστ) Οι δαπάνες που απορρέουν από συμβάσεις ανά¬ 
θεσης εκτέλεσης έργων, εργασιών, προμηθειών, υπη¬ 
ρεσιών και μελετών.» 

7. Τα έσοδα της παραγράφου 1 του άρθρου 259 του 
ν.3852/2010 (Α' 87) εγγράφονται στον τακτικό προϋπολο¬ 


γισμό και κατατίθενται στο Ταμείο Παρακαταθηκών και 
Δανείων σε λογαριασμό με τίτλο «Κεντρικοί Αυτοτελείς 
Πόροι των Δήμων». Ποσοστό μέχρι ένα τρίτο (1/3) των 
εσόδων της περίπτωσης α' της ανωτέρω παραγράφου 
διατίθεται για την κάλυψη επενδυτικών δαπανών των 
δήμων. Με κοινή απόφαση των Υπουργών Εσωτερικών 
και Οικονομικών, η οποία εκδίδεται κατ’ έτος ύστερα 
από σύμφωνη γνώμη της Κεντρικής'Ενωσης Δήμων Ελ¬ 
λάδας (ΚΕΔΕ), καθορίζονται τα κριτήρια και η διαδικασία 
κατανομής των εσόδων αυτών, επί τη βάσει ιδίως των 
δημογραφικών, γεωμορφολογικών, διοικητικών, οικο¬ 
νομικών, κοινωνικών, περιβαλλοντικών και πολιτιστικών 
χαρακτηριστικών κάθε δήμου. 

8. Δαπάνες οι οποίες αφορούν στη μεταφορά μαθη¬ 
τών μέχρι τη δημοσίευση του παρόντος, για τις οποίες 
δεν τηρήθηκε η διαδικασία των άρθρων 28 παρ. 2 του 
ν.3879/2010 (Α' 163), 16 του ν.3887/2010 (Α' 174), 49, παρ. 6 
του ν.3943/2011 (Α' 66) και του άρθρου 70 του ν.4002/2011 
(Α' 180) θεωρούνται νόμιμες, εφόσον ο Γ ενικός Γ ραμ- 
ματέας της Αποκεντρωμένης Διοίκησης διαπιστώσει 
με σχετική πράξη του την εκτέλεση του μεταφορικού 
έργου και το ύψος της σχετικής δαπάνης. 

9. Στην παρ. 3 του άρθρου 17 του ν.3888/2010 (Α' 175) 
προστίθεται εδάφιο ως ακολούθως: 

«Χρηματικά ποσά που κατανεμήθηκαν έως και την 
31.12.2010, στους Ο.Τ.Α. α' βαθμού, δυνάμει των διατάξε¬ 
ων του άρθρου 34 «Αύξηση ποσοστού απόδοσης τελών 
κυκλοφορίας στους Ο.Τ.Α. α' βαθμού» του ν.3697/ 2008, 
ως ποσοστό των τελών κυκλοφορίας αυτοκινήτων που 
αποτελούσε πόρο των Κ.Α.Π. αυτών, αποτελούν έσοδα 
των ανωτέρω οργανισμών και αποδόθηκαν νομίμως.» 

10. Στην Επιτροπή της παρ. 2 του άρθρου 262 του 
ν.3852/2010 (Α' 87) συμμετέχουν ως μέλη ο Γενικός Δι¬ 
ευθυντής Θησαυροφυλακίου και Προϋπολογισμού του 
Γ ενικού Λογιστηρίου του Κράτους του Υπουργείου Οι¬ 
κονομικών, η σύμφωνη γνώμη του οποίου απαιτείται 
για την έκδοση απόφασης από την Ελεγκτική Επιτροπή, 
καθώς και ο Διευθυντής Οικονομικών Ο.Τ.Α. του Υπουρ¬ 
γείου Εσωτερικών. 

Άρθρο 3 

Επείγουσες ρυθμίσεις για την είσπραξη 
ληξιπρόθεσμων οφειλών 

1. α. Στο τέλος της περίπτωσης β' της παρ. 1 του 
άρθρου 14 του ν.3888/2010 (Α' 175) οι λέξεις «τριακόσια 
(300) ευρώ» αντικαθίστανται με τις λέξεις «εκατό (100) 
ευρώ». 

β. Στο τέλος της περίπτωσης γ' της παρ. 1 του άρθρου 
14 του ν.3888/2010 οι λέξεις «πεντακόσια (500) ευρώ» 
αντικαθίστανται με τις λέξεις «εκατό (100) ευρώ». 

γ. Στο τέλος της περίπτωσης δ' της παρ. 1 του άρθρου 
14 του ν.3888/2010 οι λέξεις «πεντακόσια (500) ευρώ» 
αντικαθίστανται με τις λέξεις «εκατό (100) ευρώ». 

δ. Στο τέλος της περίπτωσης ε' της παρ. 1 του άρθρου 
14 του ν.3888/2010 οι λέξεις «χίλια (1.000) ευρώ» αντικα¬ 
θίστανται με τις λέξεις «εκατό (100) ευρώ». 

ε. Στο τέλος της περίπτωσης στ' της παρ. 1 του άρ¬ 
θρου 14 του ν.3888/2010 οι λέξεις «χίλια (1.000) ευρώ» 
αντικαθίστανται με τις λέξεις «εκατό (100) ευρώ». 

2. Η παρ. 5 του άρθρου 14 του ν.3888/2010 (Α'175) 
καταργείται. 

3. α. Στο τέλος του πρώτου εδαφίου του άρθρου 17 
του ν.2648/1998 (Α' 238) οι λέξεις «εκατόν σαράντα έξι 

ευρώ και εβδομήντα τεσσάρων λεπτών (146,74)» αντικα¬ 
θίστανται με τις λέξεις «εκατό (100) ευρώ» . 

β. Το τρίτο εδάφιο του άρθρου 17 του ν.2648/1998 (Α' 
238) καταργείται. 

γ. Το τέταρτο εδάφιο του άρθρου 17 του ν.2648/1998 
αντικαθίσταται ως εξής: 

«Ο Προϊστάμενος της Δ.Ο.Υ. δύναται να χορηγεί σε 
οφειλέτες από καταλογισμό αποδοχών, συντάξεων και 
λοιπών βοηθημάτων που έχουν ληφθεί χωρίς δόλο 
αχρεωστήτως, διευκόλυνση τμηματικής καταβολής σε 
δόσεις μέχρι του τριπλασίου του αθροίσματος των 
συντελεστών των κριτηρίων του αιτούντος οφειλέτη, 
που δεν υπερβαίνουν όμως τις σαράντα οκτώ (48) μη¬ 
νιαίες δόσεις κατ’ ανώτατο όριο και με τον περιορισμό 
του πρώτου εδαφίου του παρόντος άρθρου. Στην πε¬ 
ρίπτωση αυτή οι προσαυξήσεις εκπρόθεσμης καταβο¬ 
λής υπολογίζονται μόνο μέχρι το χρόνο έκδοσης της 
απόφασης.» 

4. Η παρ. 8 του άρθρου 18 του ν.2648/1998, όπως αντι- 
καταστάθηκε με την παράγραφο 3 του άρθρου 65 του 
ν.3842/2010, καταργείται. 

5. Στην παρ. 5 του άρθρου 18 του ν.4002/2011 (Α' 180) 
προστίθεται υποπαράγραφος ια' ως εξής: 

«ια) Με απόφαση του Υπουργού Οικονομικών μπο¬ 
ρούν να παρατείνονται οι προθεσμίες υπαγωγής στην 
παρούσα ρύθμιση και να καθορίζεται κάθε άλλο ειδι¬ 
κότερο θέμα εφαρμογής της. Η παρούσα διάταξη έχει 
αναδρομική ισχύ από 22 Αυγούστου 2011.» 

6. α. Η περίπτωση α' του δεύτερου εδαφίου της παρ. 
8 του άρθρου 26 του ν.1882/1990, όπως προστέθηκε με 
την παρ. 2 του άρθρου 28 του ν.3943/2011 (Α' 66), αντι¬ 
καθίσταται ως εξής: 

«α) μετά από αίτημα της Διεύθυνσης Πολιτικής Ει¬ 
σπράξεων, της Επιχειρησιακής Μονάδας Είσπραξης της 
Γ ενικής Διεύθυνσης Φορολογικών Ελέγχων και Είσπρα¬ 
ξης Δημοσίων Εσόδων, κάθε άλλης Υπηρεσίας που θα 
καθοριστεί με απόφαση του Υπουργού Οικονομικών, 
ή». 

β. Η περίπτωση α' του τέταρτου εδαφίου της παρ. 8 
του άρθρου 26 του ν.1882/1990 (Α'43), όπως προστέθηκε 
με την παρ. 2 του άρθρου 28 του ν.3943/2011, αντικαθί¬ 
σταται ως εξής: 

«α) από το προϊόν του τιμήματος εξοφλούνται πλήρως 
οι βεβαιωμένες κατά τον Κ.Ε.Δ.Ε. οφειλές, άλλως οι τυ¬ 
χόν εναπομένουσες οφειλές διασφαλίζονται από λοιπά 
περιουσιακά στοιχεία ή από εγγυήσεις τρίτων». 

7. Στο άρθρο 9 του Κώδικα Είσπραξης Δημοσίων Εσό¬ 
δων (ν.δ. 356/1974, Α'90) προστίθεται νέα παράγραφος 
ως εξής: 

«Πράξη εκτελέσεως, που επισπεύδεται για περισσό¬ 
τερα από ένα χρέη, δεν κηρύσσεται άκυρη στο σύνολό 
της, εφόσον έστω και ένα από τα χρέη αυτά οφείλεται 
νομίμως. Το αυτό ισχύει και στην περίπτωση που κρίθη- 
κε ότι το χρέος ή τα χρέη οφείλονται νομίμως, αλλά για 
ποσό μικρότερο από εκείνο για το οποίο επισπεύδεται 
η εκτέλεση.» 

8. α. Ληξιπρόθεσμες οφειλές προς το Δημόσιο, καθώς 
και υπέρ τρίτων, βεβαιωμένες στις Δημόσιες Οικονο¬ 
μικές Υπηρεσίες (Δ.Ο.Υ.) ή στα Τελωνεία του Κράτους, 
σύμφωνα με τις διατάξεις του Κώδικα Είσπραξης Δημο¬ 
σίων Εσόδων (Κ.Ε.Δ.Ε.), ρυθμίζονται και καταβάλλονται 
ως ακολούθως: 


αα) Εφάπαξ, με απαλλαγή κατά ποσοστό εκατό τοις 
εκατό (100%) από τις κατά Κ.Ε.Δ.Ε. προσαυξήσεις εκ¬ 
πρόθεσμης καταβολής. 

ββ) Σε δύο (2) έως δώδεκα (12) μηνιαίες δόσεις, με 
απαλλαγή κατά ποσοστό ενενήντα τοις εκατό (90%) 
από τις κατά Κ.Ε.Δ.Ε. προσαυξήσεις εκπρόθεσμης κα¬ 
ταβολής. 

γγ) Σε δεκατρείς (13) έως είκοσι τέσσερις (24) μηνιαίες 
δόσεις, με απαλλαγή κατά ποσοστό εβδομήντα πέντε 
τοις εκατό (75%) από τις κατά Κ.Ε.Δ.Ε. προσαυξήσεις 
εκπρόθεσμης καταβολής. 

δδ) Σε είκοσι πέντε (25) έως τριάντα έξι (36) μηνιαίες 
δόσεις, με απαλλαγή κατά ποσοστό εξήντα τοις εκατό 
(60%) από τις κατά Κ.Ε.Δ.Ε. προσαυξήσεις εκπρόθεσμης 
καταβολής. 

εε) Σε τριάντα επτά (37) έως σαράντα οκτώ (48) μηνι¬ 
αίες δόσεις, με απαλλαγή κατά ποσοστό σαράντα πέντε 
τοις εκατό (45%) από τις κατά Κ.Ε.Δ.Ε. προσαυξήσεις 
εκπρόθεσμης καταβολής. 

στστ) Σε σαράντα εννέα (49) έως εξήντα (60) μηνι¬ 
αίες δόσεις, με απαλλαγή κατά ποσοστό είκοσι πέντε 
τοις εκατό (25%) από τις κατά Κ.Ε.Δ.Ε. προσαυξήσεις 
εκπρόθεσμης καταβολής. 

Στην περίπτωση αυτή οι ενδιαφερόμενοι οφείλουν να 
προσκομίσουν τα απαραίτητα στοιχεία που αποδεικνύ- 
ουν την αδυναμία τους για πληρωμή σε συντομότερο 
χρόνο, όπως αυτά θα καθοριστούν με την προβλεπό- 
μενη στην περίπτωση η' της παρούσας παραγράφου 
απόφασης του Υπουργού Οικονομικών. 

β. Η αίτηση του οφειλέτη για την υπαγωγή στη ρύθ¬ 
μιση πρέπει να κατατεθεί μέχρι και την 29η Φεβρουά¬ 
ριου 2012 στην αρμόδια Δ.Ο.Υ. ή Τελωνείο, όπου είναι 
βεβαιωμένες οι οφειλές. 

γ. Η εφάπαξ εξόφληση ή η καταβολή της πρώτης 
δόσης γίνεται την ημερομηνία υποβολής της αίτησης 
για υπαγωγή στη ρύθμιση. Οι επόμενες δόσεις κατα¬ 
βάλλονται μέχρι την τελευταία εργάσιμη ημέρα των 
επόμενων μηνών, χωρίς να απαιτείται ιδιαίτερη ειδο¬ 
ποίηση του οφειλέτη. 

δ. Το συνολικό ποσό κάθε δόσης δεν μπορεί να είναι 
μικρότερο των εκατό (100) ευρώ. 

ε. αα) Στην παρούσα ρύθμιση υπάγονται όλες οι ανω¬ 
τέρω οφειλές, που είναι βεβαιωμένες και ληξιπρόθεσμες 
μέχρι την ημερομηνία υποβολής της αίτησης για υπα¬ 
γωγή στη ρύθμιση, με τις προσαυξήσεις εκπρόθεσμης 
καταβολής που τις επιβαρύνουν μέχρι την ημερομηνία 
αυτή, χωρίς δικαίωμα του οφειλέτη να ζητήσει την εξαί¬ 
ρεση μέρους αυτών. 

ββ) Στην ίδια ρύθμιση υπάγονται, μόνο αν ζητηθεί από 
τον οφειλέτη: 

ί) οι οφειλές που τελούν σε αναστολή είσπραξης, 
ϋ) οι οφειλές που έχουν υπαχθεί σε διευκόλυνση τμη¬ 
ματικής καταβολής κατά τις διατάξεις των άρθρων 13-21 
του ν.2648/1998 (Α' 238), καθώς και οι οφειλές που έχουν 
υπαχθεί σε άλλη ρύθμιση, των οποίων οι όροι τηρούνται 
κατά την υποβολή του αιτήματος. 

στ. Κατά τη διάρκεια της ρύθμισης και εφόσον τηρού¬ 
νται με συνέπεια οι όροι αυτής: 

αα) Χορηγείται στους υπόχρεους αποδεικτικό ενη¬ 
μερότητας μηνιαίας διάρκειας, εφόσον συντρέχουν οι 
λοιπές προϋποθέσεις του άρθρου 26 του ν.1882/1990 
(Α' 43), όπως ισχύει. 



104 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ββ) Αναστέλλεται η ποινική δίωξη σε βάρος των υπευ¬ 
θύνων κατά τις διατάξεις του άρθρου 25 του ν.1882/1990 
(Α' 43), όπως ισχύει σήμερα και αναβάλλεται η εκτέλεση 
της ποινής που επιβλήθηκε ή εφόσον άρχισε η εκτέλεσή 
της διακόπτεται. 

γγ) Αναστέλλεται η συνέχιση της διαδικασίας της 
αναγκαστικής εκτέλεσης επί κινητών ή ακινήτων με 
την προϋπόθεση ότι η εκτέλεση αφορά μόνο χρέη 
που ρυθμίζονται με τις διατάξεις αυτού του άρθρου. Η 
αναστολή αυτή δεν ισχύει για κατασχέσεις που έχουν 
επιβληθεί στα χέρια τρίτων ή έχουν εκδοθεί οι σχετικές 
παραγγελίες, τα αποδιδόμενα όμως ποσά από αυτές 
λαμβάνονται υπόψη για την κάλυψη δόσης ή δόσεων της 
ρύθμισης, εφόσον δεν συμψηφίζονται με άλλες οφειλές 
που δεν έχουν ρυθμιστεί. Αν ο οφειλέτης απολέσει το 
ευεργέτημα της ρύθμισης, τα μέτρα που έχουν ανα¬ 
σταλεί συνεχίζονται. 

δδ) Οι διατάξεις του άρθρου 20 του ν.2648/1998 (Α' 
238), όπως ισχύουν, πλην της παραγράφου 2, εφαρμό¬ 
ζονται και για τα χρέη που υπάγονται στη ρύθμιση της 
παρούσας παραγράφου. 

εε) Η παραγραφή των χρεών, για τα οποία υποβάλ¬ 
λεται σχετική αίτηση υπαγωγής τους στη ρύθμιση της 
παρούσας παραγράφου, αναστέλλεται από την ημερο¬ 
μηνία υποβολής της αίτησης αυτής και για ολόκληρο το 
χρονικό διάστημα που αφορά η ρύθμιση, ανεξαρτήτως 
καταβολής οποιουδήποτε ποσού και δεν συμπληρώνεται 
πριν παρέλθει ένα (1) έτος από τη λήξη της τελευταίας 
δόσης αυτής. 

ζ. αα) Πρόσωπα που ευθύνονται, μαζί με τον πρωτο- 
φειλέτη για την καταβολή μέρους οφειλής δικαιούνται 
να ρυθμίσουν μόνο το μέρος αυτό της οφειλής με τις 
παρούσες διατάξεις. 

ββ) Οι οφειλές που θα υπαχθούν στη ρύθμιση δεν επι¬ 
βαρύνονται περαιτέρω με προσαυξήσεις εκπρόθεσμης 
καταβολής μέχρι την εξόφλησή τους. 

γγ) Η καθυστέρηση πληρωμής μιας δόσης επιβαρύ¬ 
νεται κατά μήνα με 1% προσαυξήσεις εκπρόθεσμης 
καταβολής. 

δδ) Στην περίπτωση εξόφλησης του συνόλου της 
υπαχθείσας σε ρύθμιση οφειλής, κατόπιν χορήγησης 
αποδεικτικού ενημερότητας με παρακράτησή της, ο 
οφειλέτης θα τύχει απαλλαγής κατά ποσοστό επί του 
εναπομείναντος ποσού των προσαυξήσεων εκπρόθε¬ 
σμης καταβολής ίσο με αυτό που αντιστοιχεί στον αριθ¬ 
μό των μηνιαίων δόσεων που τελικά διαμορφώνεται. 

εε) Η μη καταβολή τριών (3) συνεχών μηνιαίων δόσεων 
της ρύθμισης, καθώς και η μη καταβολή της προτε¬ 
λευταίας ή της τελευταίας δόσης της ρύθμισης, εφό¬ 
σον παρέλθει αντίστοιχο χρονικό διάστημα, έχει ως 
συνέπεια για το υπόλοιπο της οφειλής: α) την απώλεια 
των ευεργετημάτων της ρύθμισης, β) την καταβολή του 
υπολοίπου της οφειλής, σύμφωνα με τα στοιχεία της 
βεβαίωσης και γ) την επιδίωξη της είσπραξής του με 
όλα τα προβλεπόμενα από την ισχύουσα νομοθεσία 
μέτρα. 

η. Με απόφαση του Υπουργού Οικονομικών μπορούν 
να ρυθμίζονται οι όροι και οι προϋποθέσεις υπαγωγής 
στην παρούσα ρύθμιση και μετά την 29η Φεβρουάριου 
2012, καθώς και κάθε ειδικότερο θέμα εφαρμογής της. 

9. Στο τέλος του άρθρου 54 του ν.δ. 356/1974 (Κ.Ε.Δ.Ε.) 
προστίθεται τρίτο εδάφιο ως εξής: 


«Αντίγραφο της περιλήψεως κατασχετήριας εκθέσεως 
ή του προγράμματος πλειστηριασμού δεν κοινοποιείται 
στον Υπουργό Οικονομικών.» 

10. Στην παράγραφο 3 του άρθρου 12 του ν.2882/2001 
(Α' 17) προστίθεται πέμπτο εδάφιο ως εξής: 

«Η Επιτροπή του άρθρου 15 του ν.2882/2001 είναι αρ¬ 
μόδια για τον καθορισμό του ποσού της επιστρεπτέας 
αποζημίωσης ύστερα από αίτηση του αρμόδιου από το 
σκοπό της απαλλοτρίωσης φορέα.» 

11. Το Δημόσιο και ο ευρύτερος δημόσιος τομέας, 
καθώς και τα Ασφαλιστικά Ταμεία και Οργανισμοί δύ- 
νανται να αναθέτουν, στις εταιρείες του ν.3758/2009 ή 
σε ενώσεις αυτών, την ενημέρωση των οφειλετών τους 
για τις οφειλές τους και για τα τυχόν προγράμματα 
ρυθμίσεων ή αποπληρωμής των οφειλών αυτών. 

Στο τέλος του δεύτερου εδαφίου της παραγράφου 
4 του άρθρου 18 του ν.4002/2011 (Α' 180) προστίθεται η 
ακόλουθη φράση: 

«Η παραπάνω ρύθμιση καταλαμβάνει και τους ήδη 
υπαχθέντες Γεωργικούς Συνεταιρισμούς με συμψηφισμό 
τυχόν επιστρεπτέων ποσών φόρου προς άλλες φορο¬ 
λογικές τους υποχρεώσεις.» 

Άρθρο 4 

Ρυθμίσεις θεμάτων αρμοδιότητας 
της Γενικής Γραμματείας Φορολογικών 
και Τελωνειακών Θεμάτων 
και της Γενικής Γραμματείας Δημοσιονομικής 
Πολιτικής του Υπουργείου Οικονομικών 

1. Στο άρθρο 109 του ν.3852/2010 (Α' 87) προστίθεται 
παράγραφος 8, που έχει ως εξής: 

«8. Η ζημία που υφίσταται κατά τη συγχώνευση κοι¬ 
νωφελών επιχειρήσεων των Ο.Τ.Α. ή Δημοτικών Επιχει¬ 
ρήσεων Ύδρευσης και Αποχέτευσης (Δ.Ε.Υ.Α.) σε νέα 
κοινωφελή επιχείρηση ή Δ.Ε.Υ.Α., μεταφέρεται στον 
ισολογισμό έναρξης της νέας επιχείρησης. Το μέρος 
της ζημίας αυτής, για το οποίο υπήρχε δικαίωμα με¬ 
ταφοράς από τα συγχωνευόμενα νομικά πρόσωπα στα 
επόμενα έτη με βάση τις διατάξεις της παραγράφου 3 
του άρθρου 4 του Κ.Φ.Ε., μεταφέρεται για συμψηφισμό 
με βάση τις διατάξεις του ίδιου ως άνω άρθρου.» 

2. Το Δημόσιο, οι Οργανισμοί Τοπικής Αυτοδιοίκησης, 
δημοτικές κοινωφελείς επιχειρήσεις ή αμιγείς δημοτικές 
επιχειρήσεις που υπόκεινται στο Φόρο Προστιθέμενης 
Αξίας, σύμφωνα με τις διατάξεις του Κώδικα ΦΠΑ (ν. 
2859/2000, Α' 248) και εφόσον αποδεδειγμένα δεν επέ¬ 
βαλαν ΦΠΑ κατά την είσπραξη των αμοιβών τους από 
τους αντισυμβαλλόμενους, δεν υποχρεούνται να αποδώ¬ 
σουν το Φόρο Προστιθέμενης Αξίας που αναλογεί στις 
υπηρεσίες που παρασχέθηκαν μέχρι 31.12.2011. 

Πράξεις επιβολής Φόρου Προστιθέμενης Αξίας ή 
προστίμων που αφορούν στις παραπάνω υπηρεσίες 
και έχουν εκδοθεί για την ανωτέρω χρονική περίοδο, 
εφόσον δεν έχουν καταστεί με οποιονδήποτε τρόπο 
οριστικές μέχρι τη δημοσίευση του παρόντος, παύουν 
να ισχύουν. 

Ποσά που έχουν βεβαιωθεί βάσει πράξεων, που σύμ¬ 
φωνα με τα ανωτέρω παύουν να ισχύουν, διαγράφο¬ 
νται. 

Ποσά που καταβλήθηκαν για την αιτία αυτή δεν επι- 
στρέφονται ούτε συμψηφίζονται. 

3. Το τρίτο εδάφιο της παραγράφου 1 του άρθρου 54 
του ν.2238/1994 και το τρίτο εδάφιο της περίπτωσης δ' 
της παρ. 1 του άρθρου 55 του ν.2238/1994 καταργούνται. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


105 


Οι διατάξεις του προηγούμενου εδαφίου έχουν εφαρ¬ 
μογή για διανεμόμενα μερίσματα ή κέρδη οικονομικού 
έτους 2011 (διαχειριστικής περιόδου 2010) και μετά. 

4. Επιβάλλεται φόρος με συντελεστή δύο τοις χιλίοις 
(2% 0 ) στο δανεισμό μετοχών εισηγμένων στο Χρημα¬ 
τιστήριο Αθηνών που πραγματοποιείται εξωχρηματι- 
στηριακά, μη υπαγόμενης της σχετικής σύμβασης και 
κάθε συναφούς πράξης σε τέλος χαρτοσήμου. Ο φόρος 
αυτός υπολογίζεται επί της αξίας των μετοχών που 
δανείζονται και βαρύνει τον δανειστή, φυσικό ή νομικό 
πρόσωπο, ενώσεις προσώπων ή ομάδες περιουσίας, χω¬ 
ρίς να εξετάζεται η ιθαγένεια και ο τόπος που διαμένουν 
ή κατοικούν ή έχουν την έδρα τους και ανεξάρτητα αν 
έχουν απαλλαγή από οποιονδήποτε φόρο ή τέλος από 
διατάξεις άλλων νόμων. Για την απόδοση του φόρου 
αυτού έχουν εφαρμογή τα οριζόμενα από τις διατάξεις 
της παρ. 2 του άρθρου 9 του ν.2579/1998 (Α' 31). 

5. Ο τίτλος και οι παράγραφοι 1, 2, 3, 4, 6 και 8 του 
άρθρου 70Α του Κ.Φ.Ε. τροποποιούνται ως εξής: 

α) Στον τίτλο του άρθρου 70Α του Κ.Φ.Ε. μετά τη λέξη 
«Ελέγχων» τίθενται οι λέξεις «και Είσπραξης Δημοσίων 
Εσόδων». 

β) Το πρώτο εδάφιο της παραγράφου 1 αντικαθίσταται 
ως εξής: 

«1. Συνιστάται στη Γενική Διεύθυνση Φορολογικών 
Ελέγχων και Είσπραξης Δημοσίων Εσόδων του Υπουρ¬ 
γείου Οικονομικών πενταμελής Επιτροπή αποτελούμενη 
από δύο πρώην ανώτατους δικαστικούς λειτουργούς 
ή πρώην λειτουργούς του Νομικού Συμβουλίου του 
Κράτους, εκ των οποίων ο ένας ως Πρόεδρος, έναν 
υπάλληλο της Κεντρικής Υπηρεσίας του Υπουργείου 
Οικονομικών, προϊστάμενο οργανικής μονάδας επιπέ¬ 
δου Διεύθυνσης, έναν υπάλληλο του Σώματος Δίωξης 
Οικονομικού Εγκλήματος, προϊστάμενο οργανικής μο¬ 
νάδας επιπέδου Διεύθυνσης ή Υποδιεύθυνσης και έναν 
εκπρόσωπο του Συνδέσμου Επιχειρήσεων και Βιομη¬ 
χανιών (Σ.Ε.Β.).» 

γ) Η παράγραφος 2 αντικαθίσταται ως εξής: 

«2. Έργο της Επιτροπής αυτής είναι η διοικητική επί¬ 
λυση των μετά από έλεγχο φορολογικών διαφορών σε 
κάθε φορολογικό αντικείμενο, εφόσον η αμφισβητούμε¬ 
νη από τον υπόχρεο διαφορά του κύριου φόρου, τέλους, 
εισφοράς ή προστίμου υπερβαίνει το ποσό των πενήντα 
χιλιάδων (50.000) ευρώ.» 

δ) Στο δεύτερο εδάφιο της παραγράφου 3, μετά τις 
λέξεις «εφόσον η» προστίθενται οι λέξεις «αμφισβητού¬ 
μενη κατά τα ως άνω». 

ε) Στο πρώτο εδάφιο της παραγράφου 4, μετά τη λέξη 
«ορθότητά της,» προστίθενται οι λέξεις «ως προς τον 
κύριο φόρο, τέλος ή εισφορά ή ως προς τον καταλογι¬ 
σμό της οικείας παράβασης,». 

στ) Στο τέλος της παραγράφου 4 προστίθεται νέο 
εδάφιο ως εξής: 

«Η Επιτροπή επιλαμβάνεται της διοικητικής επίλυσης 
του συνόλου των διαφορών των καταλογιστικών πρά¬ 
ξεων που αφορούν τον ίδιο έλεγχο, εφόσον η διαφορά 
σε μία τουλάχιστον από αυτές καθιστά την Επιτροπή 
αρμόδια ή αποκλειστικά αρμόδια για τη διοικητική επί¬ 
λυση αυτής.» 

ζ) Στο τέλος του δεύτερου εδαφίου της παραγράφου 
6 πριν την τελεία τίθενται οι λέξεις «πριν από τη συζή¬ 
τηση αυτής στο υφιστάμενο όργανο». 

η) Η παράγραφος 8 αντικαθίσταται ως εξής: 


«8. Γραμματειακή υποστήριξη στην Ε.Δ.Ε.Φ.Δ. παρέχε¬ 
ται από τη Γ ενική Διεύθυνση Φορολογικών Ελέγχων και 
Είσπραξης Δημοσίων Εσόδων του Υπουργείου Οικονο¬ 
μικών. Με πράξη του Προϊσταμένου της Γενικής Διεύ¬ 
θυνσης Φορολογικών Ελέγχων και Είσπραξης Δημοσίων 
Εσόδων ως εισηγητές ενώπιον της Επιτροπής μπορούν 
να ορίζονται προϊστάμενοι οργανικής μονάδας επιπέδου 
τμήματος της Κεντρικής Υπηρεσίας του Υπουργείου Οι¬ 
κονομικών. Επίσης, ως εισηγητές μπορούν να ορίζονται 
κατά τα ανωτέρω και επόπτες ελέγχου ή προϊστάμενοι 
οργανικής μονάδας επιπέδου τμήματος ή προϊστάμενοι 
Ειδικών Συνεργείων Ελέγχου του άρθρου 39 του ν.1914/ 
1990 (Α' 178), όπως ισχύει, για τις υποθέσεις της Δ.Ο.Υ. 
Μεγάλων Επιχειρήσεων, των Ελεγκτικών Κέντρων και 
των Ειδικών Συνεργείων Ελέγχου του άρθρου 39 του 
ν.1914/1990, για τις λοιπές δε υποθέσεις και επόπτες 
ελέγχου ή προϊστάμενοι οργανικής μονάδας επιπέδου 
τμήματος των Δ.Ο.Υ. του Νομού Αττικής.» 

6. Αιτήσεις της παραγράφου 4 του άρθρου 70Α του 
Κ.Φ.Ε. που έχουν υποβληθεί πριν την ημερομηνία έναρ¬ 
ξης υποβολής αιτήσεων προς την Ε.Δ.Ε.Φ.Δ. διαβιβάζο¬ 
νται σε αυτή, μέσω της αρμόδιας φορολογικής αρχής, 
εφόσον η Επιτροπή είναι αρμόδια ή αποκλειστικά αρμό¬ 
δια για να επιληφθεί της διοικητικής επίλυσης των δια¬ 
φορών. Αν έχει υποβληθεί προγενεστέρως άλλη αίτηση 
διοικητικής επίλυσης της διαφοράς σε άλλο υφιστάμενο 
όργανο, η αίτηση προς την Ε.Δ.Ε.Φ.Δ. διαβιβάζεται σε 
αυτήν, εφόσον ο φορολογούμενος παραιτηθεί από την 
προγενέστερη αίτηση, πριν από τη συζήτηση αυτής στο 
υφιστάμενο όργανο. Υποβληθείσες αιτήσεις διοικητικής 
επίλυσης των διαφορών σε άλλα υφιστάμενα όργανα, οι 
οποίες εκκρεμούν σε αυτά κατά την 27.10.2011, διαβιβά¬ 
ζονται στην Επιτροπή, εφόσον αυτή είναι αποκλειστικά 
αρμόδια για τη διοικητική επίλυση των διαφορών. 

Εκκρεμείς κατά την ημερομηνία δημοσίευσης του 
παρόντος νόμου αιτήσεις διοικητικής επίλυσης των 
διαφορών σε άλλα υφιστάμενα όργανα διαβιβάζονται 
στην Ε.Δ.Ε.Φ.Δ., εφόσον από τον ίδιο φορολογικό έλεγ¬ 
χο εκκρεμεί, κατά την ημερομηνία αυτή, ενώπιον της 
Επιτροπής αίτηση του φορολογούμενου για διοικητική 
επίλυση διαφοράς. 

7. Στην περίπτωση α' της παρ. 2 του άρθρου 73 του 
ν.2960/2001 (Α' 265), μετά το εδάφιο «Τα πρόσωπα αυτά, 
για τη λειτουργία των κεντρικών συστημάτων ή άλ¬ 
λων μέσων θέρμανσης, θα χρησιμοποιούν πετρέλαιο 
εσωτερικής καύσης (ΟΙΕ8ΕΕ) κίνησης» προστίθεται νέο 
εδάφιο ως εξής: 

«Τα ως άνω νομικά πρόσωπα με επαγγελματική εγκα¬ 
τάσταση σε κοινό κτίριο με άλλα πρόσωπα παραλαμβά- 
νουν αρχικά πετρέλαιο εσωτερικής καύσης (ΩΙΕδΕΙ) και 
φωτιστικό πετρέλαιο για χρήση ως καύσιμα θέρμανσης, 
κατά την ως άνω οριζόμενη χρονική περίοδο, με συ¬ 
ντελεστή Ε.Φ.Κ. που ορίζεται σε εξήντα (60) ευρώ ανά 
χιλιόλιτρο και στη συνέχεια καταβάλλουν τη διαφορά 
του συντελεστή Ε.Φ.Κ. που αναλογεί στις περιπτώσεις 
ζ' και ια' της παραγράφου 1 του παρόντος άρθρου και 
του ως άνω οριζόμενου χαμηλού συντελεστή, του ΦΠΑ 
που αναλογεί σε αυτήν και των λοιπών επιβαρύνσεων. 

Η καταβολή των συμπληρωματικών φορολογικών 
επιβαρύνσεων πραγματοποιείται μέχρι και την 20ή Ια¬ 
νουάριου για τις καταναλωθείσες ποσότητες καυσίμων 
θέρμανσης της περιόδου από 15ης Οκτωβρίου μέχρι 31 

Δεκεμβρίου του προηγούμενου έτους και μέχρι και την 
20ή Μα'ΐου, για τις ποσότητες της περιόδου από 1ης 
Ιανουάριου μέχρι 30ή Απριλίου του ίδιου έτους.» 

8. Στην παράγραφο 2 του άρθρου 1 του ν.3943/2011 (Α' 
66) προστίθενται περιπτώσεις ιστ' και ιζ', ως εξής: 

«ιστ) τον εκπρόσωπο της Τράπεζας της Ελλάδος ή 
τον αναπληρωτή του, 

ιζ) τον Πρόεδρο της Ελληνικής Ένωσης Τραπεζών ή 
τον νόμιμο αναπληρωτή του.» 

9. Στην παρ. 5 του άρθρου 55 του ν.4002/2011 (Α'180), 
προστίθενται υποπαράγραφοι β' και γ' και οι υφιστά¬ 
μενες β', γ' και δ' αναριθμούνται σε δ', ε' και στ' ως 
εξής: 

«β) Με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, εί¬ 
ναι δυνατόν να καταργούνται περιφερειακές οργανικές 
μονάδες του Υπουργείου Οικονομικών, οποιουδήποτε 
επιπέδου και οι αρμοδιότητές τους να μεταφέρονται και 
να ασκούνται από άλλη περιφερειακή οργανική μονάδα 
της περιφερειακής ενότητας της έδρας του οικείου νο¬ 
μού ή άλλης περιφερειακής ενότητας του ίδιου νομού 
ή της οικείας ή άλλης περιφέρειας, εξαιρουμένων των 
οργανικών μονάδων των Νομών Αττικής και Θεσσα¬ 
λονίκης, όπου με όμοιες αποφάσεις είναι δυνατόν να 
ορίζονται περισσότερες της μίας οργανικές μονάδες, 
στις οποίες μεταφέρονται και ασκούνται οι παραπάνω 
αρμοδιότητες. 

γ) Με κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών, που δημοσιεύεται στην Εφημερίδα της Κυ¬ 
βερνήσεως, μπορεί να καθορίζεται ή να ανακαθορίζεται 
η εσωτερική διάρθρωση των Υπηρεσιών του Υπουργείου 
Οικονομικών και να συστήνονται ή να καταργούνται 
οργανικές μονάδες επιπέδου τμήματος, υποδιεύθυνσης 
ή διεύθυνσης.» 

10. Στην παρ. 14 του άρθρου 55 του ν.4002/2011, πριν 
τη λέξη «αναστέλλεται» τίθενται οι λέξεις «καταργείται 
ή». 

11. Στο τέλος της παραγράφου 3 του άρθρου 46 του 
Κ.Φ.Ε. προστίθεται νέο εδάφιο ως εξής: 

«Ειδικά, για τις ανείσπρακτες δεδουλευμένες αποδο¬ 
χές της διαχειριστικής χρήσης του 2011 που εισπράττει 
καθυστερημένα ο δικαιούχος σε έτος μεταγενέστερο 
από τις επιχειρήσεις στις οποίες απασχολείται και ακό¬ 
μα και αν έγινε επίσχεση εργασίας από τους μισθωτούς 
ή ο εργοδότης κηρύχθηκε σε κατάσταση πτώχευσης, 
χρόνος απόκτησής τους είναι ο χρόνος στον οποίο 
εισπράττονται, υπό την προϋπόθεση ότι αυτές αναγρά¬ 
φονται διακεκριμένα στην ετήσια βεβαίωση αποδοχών 
που χορηγείται στον δικαιούχο για την ανωτέρω δια¬ 
χειριστική χρήση.» 

12. Η παρ. 3 του άρθρου 21 του ν.2362/1995 (Α' 247), 
όπως αντικαταστάθηκε με το άρθρο 21 του ν.3871/2010 
(Α'141) και συμπληρώθηκε με την παράγραφο 1 του άρ¬ 
θρου 4 της από 16ης Δεκεμβρίου 2011 Πράξης Νομοθετι¬ 
κού Περιεχομένου «Κατεπείγοντα μέτρα εφαρμογής του 
Μεσοπρόθεσμου Πλαισίου Δημοσιονομικής Στρατηγικής 
2012 - 2015 και του Κρατικού Προϋπολογισμού 2011» (Α' 
262) τροποποιείται ως εξής: 

«3. Για την ανάληψη υποχρεώσεων που προβλέπεται 
ότι θα βαρύνουν είτε τμηματικά είτε εξ ολοκλήρου τα 
επόμενα έτη του Μεσοπρόθεσμου Πλαισίου Δημοσιο¬ 
νομικής Στρατηγικής συμπεριλαμβανομένων και των 


μισθώσεων ακινήτων και υπερβαίνουν ετησίως το ποσό 
των εκατό χιλιάδων (100.000) ευρώ κατά Κωδικό Αριθμό 
Εξόδου του προϋπολογισμού, απαιτείται προηγούμενη 
έγκριση του Υπουργού Οικονομικών για τους φορείς 
της Κεντρικής Διοίκησης. Γ ια τους λοιπούς φορείς της 
Γ ενικής Κυβέρνησης απαιτείται έγκριση του εποπτεύο- 
ντος Υπουργού για την ανάληψη υποχρεώσεων που θα 
βαρύνουν είτε τμηματικά είτε εξ ολοκλήρου τα επόμε¬ 
να έτη του Μεσοπρόθεσμου Πλαισίου Δημοσιονομικής 
Στρατηγικής συμπεριλαμβανομένων και των μισθώσεων 
ακινήτων και υπερβαίνουν το ποσό των πενήντα χιλι¬ 
άδων (50.000) ευρώ. Το συνολικό ποσό και η διάρκεια 
της επιβάρυνσης αναφέρονταί: α) στη διοικητική πράξη 
ανάληψης της υποχρέωσης και β) στο διαπιστωτικό 
έγγραφο της αρμόδιας οικονομικής υπηρεσίας του φο¬ 
ρέα που εξετάζει τη νομιμότητα και κανονικότητα της 
δαπάνης. 

Το ανωτέρω ποσό μπορεί να αναπροσαρμόζεται με 
απόφαση του Υπουργού Οικονομικών. 

Οι διατάξεις της παραγράφου αυτής δεν έχουν εφαρ¬ 
μογή για τις δαπάνες του προϋπολογισμού δημοσίων 
επενδύσεων. 

Με κοινή απόφαση των Υπουργών Οικονομικών και 
Ανάπτυξης, Ανταγωνιστικότητας και Ναυτιλίας που εκ- 
δίδεται εντός του πρώτου μήνα κάθε οικονομικού έτους 
καθορίζεται κατά φορέα και συλλογική απόφαση το 
συνολικό ύψος των πιστώσεων του προϋπολογισμού 
δημοσίων επενδύσεων που θα διατεθεί κατά τη διάρκειά 
του για την εκτέλεση συνεχιζόμενων από τα προηγού¬ 
μενα έτη έργων. 

Κάθε τροποποίηση του αρχικού σχεδιασμού για τα 
συνεχιζόμενα έργα και η ένταξη νέων έργων στο Πρό¬ 
γραμμα Δημοσίων Επενδύσεων (Π.Δ.Ε.) γίνεται με από¬ 
φαση του Υπουργού Ανάπτυξης, Ανταγωνιστικότητας 
και Ναυτιλίας εφόσον οι πιστώσεις που θα διατεθούν 
εντός του έτους για την υλοποίησή τους δεν υπερβαί¬ 
νουν το όριο των ετήσιων συνολικών πιστώσεων του 
προϋπολογισμού δημοσίων επενδύσεων. Με όμοια από¬ 
φαση μπορεί να γίνεται ανακατανομή εγκεκριμένων 
με συλλογικές αποφάσεις ετήσιων πιστώσεων έργων 
μεταξύ φορέων υλοποίησης του Π.Δ.Ε., καθώς και εντός 
του αυτού φορέα υλοποίησης εφόσον οι πιστώσεις που 
αντιστοιχούν στα έργα αυτά είναι ισοδύναμες.» 

13. Στην παρ. 1 του άρθρου 3 του ν.3920/2011 προστί¬ 
θενται νέα εδάφια ως εξής: 

«α) Τα ποσά που έχουν καταβληθεί από το λογαριασμό 
αποκρατικοποιήσεων στον ΟΑΣΑ ως προσωρινή ταμει¬ 
ακή διευκόλυνση για την κάλυψη διαφόρων υποχρεώσε- 
ών του μέχρι να καταστεί εφικτή η δανειοδότηση του 
Οργανισμού με την εγγύηση του Ελληνικού Δημοσίου, 
συμψηφίζονται με τις έναντι του Δημοσίου απαιτήσεις 
των εταιρειών του ομίλου ΟΑΣΑ που δημιουργήθηκαν, 
κατ’ εφαρμογή των διατάξεων του άρθρου 5 παρ. 9 του 
ν.2669/1998 και των άρθρων 20 και 25 του ν.2072/1992 
μέχρι 31 Δεκεμβρίου 2010. Το απομένον υπόλοιπο ποσό 
των μέχρι 31 Δεκεμβρίου 2010 απαιτήσεων του ΟΑΣΑ 
από το Δημόσιο διαγράφεται από τις οικονομικές κα¬ 
ταστάσεις και καθίσταται εκ μέρους των εταιρειών του 
Ομίλου ΟΑΣΑ μη απαιτητό. 

β) Με κοινή απόφαση των Υπουργών Οικονομικών και 
Υποδομών, Μεταφορών και Δικτύων καθορίζονται οι λε¬ 
πτομέρειες εφαρμογής της παρούσας παραγράφου.» 

14. Μετά το άρθρο 67Α του Κ.Φ.Ε. προστίθεται άρθρο 
67Β ως εξής: 

« Άρθρο 67Β 

Έμμεσες τεχνικές ελέγχου 

1. Ο προσδιορισμός των αποτελεσμάτων με έλεγχο 
μπορεί να διενεργείται και με την εφαρμογή μιας ή 
περισσοτέρων από τις κατωτέρω τεχνικές ελέγχου: 

α) της αρχής των αναλογιών, 

β) της ανάλυσης ρευστότητας του φορολογούμε¬ 
νου, 

γ) της καθαρής θέσης του φορολογούμενου, 

δ) της σχέσης της τιμής πώλησης προς το συνολικό 
όγκο κύκλου εργασιών και 

ε) το ύψος των τραπεζικών καταθέσεων και των δα¬ 
πανών σε μετρητά. 

Με τις πιο πάνω τεχνικές μπορούν να προσδιορίζονται 
τα ακαθάριστα έσοδα, οι εκροές του επιτηδευματία, τα 
φορολογητέα κέρδη και ο οφειλόμενος Φόρος Προστι¬ 
θέμενης Αξίας, βάσει των γενικά παραδεκτών αρχών και 
τεχνικών της Ελεγκτικής. 

2. Τα προσδιοριζόμενα, με τις τεχνικές ελέγχου της 
προηγούμενης παραγράφου, ακαθάριστα έσοδα λαμβά- 
νονται υπόψη για τον προσδιορισμό των λοιπών φορο¬ 
λογιών. Για το κόστος που αναλογεί στην προσαύξηση 
των ακαθαρίστων εσόδων, που προσδιορίζονται με τις 
πιο πάνω τεχνικές, εκπίπτεται ο αναλογών σε αυτούς 
ΦΠΑ. 

3. Εφόσον το αποτέλεσμα του ελέγχου έχει εξαχθεί 
με την εφαρμογή του τεχνικού ελέγχου της παραγρά¬ 
φου 1, ο Προϊστάμενος της ελεγκτικής μονάδας, πριν 
την έκδοση της πράξης καταλογισμού του φόρου, κα- 
λεί τον υπόχρεο σε ακρόαση, ο οποίος δικαιούται σε 
ανταπόδειξη. 

4. Με απόφαση του Υπουργού Οικονομικών καθορίζο¬ 
νται το ειδικότερο περιεχόμενο τεχνικών ελέγχου της 
παραγράφου 1, ο τρόπος εφαρμογής τους και κάθε σχε¬ 
τικό θέμα για την εφαρμογή του παρόντος άρθρου.» 

15. Στο τέλος της παραγράφου 5 του άρθρου 82 του 
Κ.Φ.Ε. προστίθεται εδάφιο ως εξής: 

«Στις ανώνυμες εταιρίες και στις εταιρίες περιορι¬ 
σμένης ευθύνης του πρώτου εδαφίου της παρούσας 
παραγράφου, για τις οποίες δεν έχει εκδοθεί φορολο¬ 
γικό πιστοποιητικό σύμφωνα με όσα ορίζονται ανωτέρω, 
διενεργείται κατά προτεραιότητα φορολογικός έλεγχος 
από την αρμόδια φορολογική αρχή και επιβάλλεται σε 
κάθε περίπτωση πρόστιμο από 10.000 ευρώ έως 100.000 
ευρώ, σύμφωνα με τις διατάξεις της παρ. 4 του άρθρου 
4 του ν.2523/1997 ανάλογα με τα ακαθάριστα έσοδα που 
έχουν πραγματοποιήσει κατά την ελεγχόμενη διαχει¬ 
ριστική περίοδο.» 

16. Το εδάφιο β' της παρ. 2 του άρθρου 1 του ν.3919/ 
2011 (Α' 32) αντικαθίσταται ως εξής: 

«β. Διατάξεις νόμων, κανονιστικές πράξεις και ερμη¬ 
νευτικές εγκύκλιοι που αντιβαίνουν στα προβλεπόμενα 
στα άρθρα 2 και 3 του νόμου αυτού καταργούνται.» 

17. Αποδοχές από δεδουλευμένη υπερωριακή απογευ¬ 
ματινή, νυχτερινή, κυριακών και εξαιρέσιμων ημερών 
εργασία, που παρασχέθηκε για το χρονικό διάστη¬ 
μα από 1.1.2011 μέχρι 31.12.2011 από το προσωπικό της 
2/10389/022/ 31.1.2011 κοινής απόφασης των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών καταβάλλονται σε αυτό κατ’ 


εξαίρεση κάθε γενικής ή ειδικής διάταξης, εφόσον δεν 
υπάρχει υπέρβαση των ορίων που τίθενται από την ανω¬ 
τέρω κοινή υπουργική απόφαση σε συνδυασμό με τις 
διατάξεις του άρθρου 16 του ν.3205/2003 (Α' 297), όπως 
αυτές ίσχυαν εκάστοτε για κάθε επί μέρους μήνα. 

18. Μετά την παράγραφο 9 του άρθρου 26 του ν.1882/ 
1990 (Α' 43) προστίθεται παράγραφος 10 ως εξής: 

«10. Χορηγείται στον συναλλασσόμενο οφειλέτη απο¬ 
δεικτικό ενημερότητας για χρέη και φορολογικές υπο¬ 
χρεώσεις προς το Δημόσιο, εφόσον το σύνολο των 
βεβαιωμένων και εκκαθαρισμένων χρεών του προς το 
Δημόσιο είναι μικρότερο από το σύνολο των βεβαιωμέ¬ 
νων και εκκαθαρισμένων χρηματικών απαιτήσεών του 
κατά του Δημοσίου από οποιαδήποτε αιτία και εφόσον 
συντρέχουν οι προϋποθέσεις του άρθρου 83 του ν.δ. 
356/1974 (Κ.Ε.Δ.Ε.) περί συμψηφισμού. Η ισχύς του απο¬ 
δεικτικού στην περίπτωση αυτή ορίζεται με απόφαση 
του Υπουργού Οικονομικών, σύμφωνα με τα οριζόμενα 
στο πρώτο εδάφιο της παραγράφου 4 του παρόντος.» 

19. α. Προστίθεται τελευταίο εδάφιο στο άρθρο 25 
του ν.4024/2011 (Α' 226), όπως αυτό ισχύει, το οποίο 
έχει ως ακολούθως: 

«Οι διατάξεις των δύο πρώτων εδαφίων του παρό¬ 
ντος άρθρου δεν αφορούν τις αποσπάσεις σε νομικά 
πρόσωπα των άρθρων 1 παρ. 4, 60 του ν.590/1977 (Α' 
146), 26 του ν.3432/2006 (Α' 14), 44 του ν.3848/2010 (Α' 
71) και του β.δ. της 25.1/13.2.1843 (ΦΕΚ 4) και σε νομικά 
πρόσωπα της ίδιας κατηγορίας με τα ανωτέρω ή επο¬ 
πτευόμενα από αυτά.» 

β. Η ισχύς της παρούσας διάταξης αρχίζει από 
1 . 1 . 2012 . 

Άρθρο 5 

Ρυθμίσεις επειγόντων θεμάτων Υπουργείου 
Υποδομών, Μεταφορών και Δικτύων 

1. Η παρ. 2 του άρθρου 1 του ν.3887/2010 (Α' 174) αντι¬ 
καθίσταται ως εξής: 

«2. Οι διατάξεις του νόμου αυτού εφαρμόζονται χωρίς 
καμμία διάκριση ως προς την εθνικότητα όσων αιτού- 
νται άδειες σύμφωνα με τα άρθρα 4 και 5, σύμφωνα 
με τις διεθνείς δεσμεύσεις της Χώρας μας με τον όρο 
της αμοιβαιότητας.» 

2. Η παρ. 7 του άρθρου 2 του ν.3887/2010 (Α' 174) 
αντικαθίσταται ως εξής: 

«7. Μεταφορικές επιχειρήσεις συνιστούν: 

α. Οι εμπορικές εταιρίες οποιοσδήποτε νομικής μορ¬ 
φής, οι οποίες έχουν νομική προσωπικότητα και οι οποί¬ 
ες πληρούν τα κριτήρια πρόσβασης στο επάγγελμα του 
οδικού μεταφορέα όπως καθορίζονται στο π.δ. 346/2001 
και στον Κανονισμό 1071/2009 του Ευρωπαϊκού Κοινο¬ 
βουλίου και του Συμβουλίου (Ε 300). 

β. Τα φυσικά πρόσωπα που πληρούν τα κριτήρια πρό¬ 
σβασης στο επάγγελμα του οδικού μεταφορέα όπως 
καθορίζονται στο π.δ. 346/2001 και στον Κανονισμό 
1071/2009 του Ευρωπαϊκού Κοινοβουλίου και του Συμ¬ 
βουλίου (Ε 300). 

γ. Οι μεταφορικές επιχειρήσεις άλλης μορφής που 
δεν υπάγεται στις περιπτώσεις α' και β', οι οποίες ήδη 
λειτουργούν κατά την έναρξη ισχύος του νόμου και 
οι οποίες μπορούν να λειτουργούν με τη μορφή αυτή 
για την περίοδο που ορίζεται στην παράγραφο 2 του 
άρθρου 14.» 

3. Η παράγραφος 1 του άρθρου 5 του ν.3887/2010 
αντικαθίσταται ως ακολούθως: 

«1. Για τη χορήγηση Άδειας Οδικών Μεταφορών κάθε 
ενδιαφερόμενος υποβάλλει αίτηση στη Διεύθυνση Εμπο- 
ρευματικών Μεταφορών του Υπουργείου Υποδομών, 
Μεταφορών και Δικτύων, η οποία είναι αρμόδια για την 
επεξεργασία του φακέλου. Με την αίτηση υποβάλλονται 
και τα παρακάτω δικαιολογητικά: 

α. Καταστατικό σύστασης μεταφορικής εταιρίας οποι¬ 
οσδήποτε μορφής, σε περίπτωση σύστασης εταιρίας. 

β. Φορολογική και ασφαλιστική ενημερότητα. 

γ. Πιστοποιητικό Επαγγελματικής Επάρκειας (Π.Ε.Ε.) 
σύμφωνα με τα οριζόμενα στο π.δ. 346/2001 και τον 
Κανονισμό 1071/2009/ΕΚ. 

δ. Δικαιολογητικά οικονομικής επιφάνειας. Ο τρόπος 
απόδειξης, καθώς και το ύψος της οικονομικής επιφά¬ 
νειας καθορίζεται με απόφαση του Υπουργού Υποδο¬ 
μών, Μεταφορών και Δικτύων σύμφωνα με τα οριζόμενα 
στον Κανονισμό 1071/2009/ΕΚ και την κατηγορία του 
οχήματος. 

ε. Αντίγραφα Ποινικού Μητρώου σύμφωνα με το π.δ. 
346/2001. 

στ. Αντίγραφα συμβολαίων ιδιοκτησίας ή μίσθωσης 
χώρων για εγκαταστάσεις για τη στάθμευση, φύλαξη 
και συντήρηση των οχημάτων τους, σύμφωνα με τον 
Κανονισμό 1071/2009/ΕΚ.» 

4. Το τελευταίο εδάφιο της παρ. 6 του άρθρου 2 του 
ν.3887/2010 αντικαθίσταται ως ακολούθως: 

«Οι επιχειρήσεις που έχουν άδεια να διεξάγουν διε¬ 
θνείς οδικές εμπορευματικές μεταφορές έχουν το δι¬ 
καίωμα να διεξάγουν και εθνικές οδικές μεταφορές, με 
την ίδια άδεια, οι δε επιχειρήσεις που διεξάγουν εθνικές 
μεταφορές έχουν δικαίωμα να διεξάγουν και διεθνείς 
μεταφορές.» 

5. Η παρ. 2 του άρθρου 4 του ν.3887/2010 αντικαθί¬ 
σταται ως ακολούθως: 

«2. Οι άδειες κυκλοφορίας φορτηγών δημόσιας χρή¬ 
σης αυτοκινήτων χορηγούνται αποκλειστικά για φορ¬ 
τηγά τα οποία εμπίπτουν στην κατηγορία εκπομπών 
ΕίύΒΟ V ή μεταγενέστερων οδηγιών που καθορίζονται 
με απόφαση του Υπουργού Υποδομών, Μεταφορών και 
Δικτύων και δεν επιτρέπεται η αντικατάστασή τους με 
άλλα φορτηγά αυτοκίνητα μεγαλύτερου ή μικρότερου 
μικτού βάρους.» 

6. Η παρ. 1 του άρθρου 14 του ν.3887/2010 αντικαθί¬ 
σταται ως ακολούθως: 

«1. Γ ια την εφαρμογή του άρθρου αυτού, ως μεταβα¬ 
τική περίοδος ορίζεται η χρονική περίοδος που αρχίζει 
με την έναρξη ισχύος του παρόντος νόμου και λήγει 
την 27η Ιανουάριου 2012.» 

7. Η παρ. 8 του άρθρου 14 του ν.3887/2010 καταργεί- 
ται. 

8. Η παρ. 1β του άρθρου 7 του ν.3919/2011 καταργεί- 
ται. 

9. Στην πρώτη παράγραφο του άρθρου 7 του ν.3919/ 
2011, μετά τον αριθμό 1 διαγράφεται το «γράμμα α». 

Αρθρο 6 

Ρυθμίσεις επειγόντων θεμάτων Υπουργείου Δικαιο¬ 
σύνης, Διαφάνειας και Ανθρωπίνων Δικαιωμάτων 

1. Μετά το άρθρο 38 του ν.δ. 3026/1954 (Α' 235) προ¬ 
στίθεται άρθρο 38Α, ως εξής: 


«Αρθρο 38Α 

1. Επιτρέπεται η προβολή, δημοσιοποίηση και προώ¬ 
θηση των τομέων της επαγγελματικής δραστηριότη¬ 
τας δικηγόρου ή δικηγορικής εταιρίας, τόσο εντός της 
Ελλάδας όσο και στο εξωτερικό, στο μέτρο και βαθμό 
που καθορίζεται στο παρόν και με τρόπο που να συνά- 
δει με το κύρος και την αξιοπρέπεια του δικηγορικού 
λειτουργήματος. 

2. Επιτρέπεται ιδίως η δημοσίευση και κυκλοφορία 
επαγγελματικών καταχωρήσεων, έντυπα ή ηλεκτρονικά, 
στις εφημερίδες ή στα περιοδικά, με στοιχεία επικοινω¬ 
νίας και αναφορά είτε σε τίτλους σπουδών που αφο¬ 
ρούν σε επιστημονική ειδίκευση δικηγόρου - φυσικού 
προσώπου είτε σε τομέα δραστηριότητας. 

3. Οποιαδήποτε προβολή ή δημοσιοποίηση δικηγόρου 
ή δικηγορικής εταιρίας δεν πρέπει: 

(α) να είναι αθέμιτη, 

(β) να είναι ανακριβής, αναληθής ή παραπλανητική, 
(γ) να περιέχει αναφορά σε αριθμό υποθέσεων ή πο¬ 
σοστά επιτυχίας του δικηγόρου σε δικαστηριακές ή 
άλλες υποθέσεις, 

(δ) να περιλαμβάνει αναφορές ή συγκρίσεις με άλλους 
δικηγόρους ή δικηγορικές εταιρίες σε σχέση με την 
ποιότητα των υπηρεσιών ή την αμοιβή σε ωριαία βάση 
ή οποιαδήποτε άλλη μέθοδο χρέωσης, 

(ε) να περιέχει ονόματα πελατών εκτός αν υπάρχει η 
συναίνεσή τους και εφόσον πρόκειται για καταλόγους 
δικηγόρων ή για εκδόσεις που αφορούν δικηγόρους, 
(στ) να γίνεται στο ραδιόφωνο ή την τηλεόραση, 

(ζ) να περιέχεται σε αφίσες ή να τοποθετείται σε 
υπαίθριες διαφημιστικές πινακίδες. 

4. Απαγορεύεται σε δικηγόρο είτε ατομικά είτε ως 
μέλος δικηγορικής εταιρίας να δίνει συνεντεύξεις στον 
Τύπο, έντυπο και ηλεκτρονικό, αναπαράγοντας τη δη¬ 
μοσίευση στοιχείων ή πληροφοριών σε σχέση με εκ- 
κρεμούσα υπόθεση ενώπιον της Δικαιοσύνης. 

5. Κάθε δικηγόρος ή δικηγορική εταιρία που διατηρεί 
ή δημιουργεί επαγγελματική ιστοσελίδα, οφείλει να το 
γνωστοποιεί στον οικείο Δικηγορικό Σύλλογο με την 
υποβολή της ετήσιας δήλωσης εγγραφής. 

6. Η παραβίαση των διατάξεων του παρόντος, πέραν 
των ποινικών ή αστικών ή διοικητικών συνεπειών που 
τυχόν προβλέπονται σε άλλες διατάξεις, συνιστά και 
πειθαρχικό παράπτωμα τιμωρούμενο δια προστίμου 
1.000-10.000 ευρώ ανά παράβαση. Σε περίπτωση υπο¬ 
τροπής δικηγόρου επιβάλλεται η ποινή της προσωρινής 
παύσης από δύο έως έξι μήνες και πρόστιμο μέχρι το 
διπλάσιο του ανωτάτου ορίου. Σε περίπτωση υποτροπής 
δικηγορικής εταιρίας επιβάλλεται η ποινή του προηγού¬ 
μενου εδαφίου στο νόμιμο εκπρόσωπο αυτής. 

7. Με κοινή απόφαση των Υπουργών Δικαιοσύνης, Δια¬ 
φάνειας και Ανθρωπίνων Δικαιωμάτων και Οικονομικών 
τα ανωτέρω πρόστιμα μπορούν να αναπροσαρμόζο¬ 
νται.» 

2. Στο άρθρο 203 του ν.δ. 3026/1954 «περί του Κώδι- 
κος των Δικηγόρων» (Α'235) προστίθεται παράγραφος 
3 ως εξής: 

«3. Οι Σύλλογοι υποχρεούνται να δημοσιεύουν κατ’ 
έτος, και μέσω της επίσημης ιστοσελίδας τους, τον 
προϋπολογισμό και τον απολογισμό τους, καθώς και 
αναλυτικά στατιστικά στοιχεία για τις πειθαρχικές 
υποθέσεις που εισάγονται σε αυτούς, τα στάδια της 
διαδικασίας και τις επ’ αυτών αποφάσεις.» 

3. Η παράγραφος 1 του άρθρου 1 του π.δ. 81/2005 (Α' 
120) αντικαθίσταται ως εξής: 

«1. Δύο ή περισσότεροι δικηγόροι μπορούν να συστή¬ 
σουν «Αστική Επαγγελματική Δικηγορική Εταιρεία», με 
σκοπό την παροχή δικηγορικών υπηρεσιών σε τρίτους 
και τη διανομή των συνολικών καθαρών αμοιβών, που 
θα προκύψουν από τη δραστηριότητά τους αυτή. Η 
έδρα της εταιρείας ορίζεται με το καταστατικό της 
στην περιφέρεια του Δικηγορικού Συλλόγου στον οποίο 
είναι εγγεγραμμένος τουλάχιστον ένας από τους εταί¬ 
ρους.» 

4. Η παράγραφος 2 του άρθρου 1 του π.δ. 81/2005 (Α' 
120) αντικαθίσταται ως εξής: 

«2. Η Δικηγορική Εταιρεία δύναται να ιδρύει υποκατα¬ 
στήματα στην ημεδαπή, σύμφωνα και με τις διατάξεις 
του Κώδικα περί Δικηγόρων, καθώς και στην αλλοδαπή 
σύμφωνα με τις διατάξεις της νομοθεσίας της Ε.Ε. και 
της νομοθεσίας του εκάστοτε κράτους υποδοχής.» 

5. Το άρθρο 19 του ν.2830/2000 (Α' 96) αντικαθίσταται 
ως εξής: 

«Άρθρο 19 

Γενικά προσόντα διορισμού 

1. Συμβολαιογράφος διορίζεται, αφού τηρηθεί η νόμιμη 
διαδικασία επιλογής, όποιος έχει την ελληνική ιθαγένεια 
ή την ιθαγένεια άλλου κράτους - μέλους της Ευρωπαϊ¬ 
κής Ένωσης, καθώς και πτυχίο νομικού τμήματος νομι¬ 
κής σχολής ημεδαπού Πανεπιστημίου ή πτυχίο νομικού 
τμήματος νομικής σχολής αλλοδαπού Πανεπιστημίου 
αναγνωρισμένο ως ισότιμο. 

2. Έλληνες κατά το γένος που δεν έχουν την ιθαγέ¬ 
νεια κράτους - μέλους της Ευρωπαϊκής Ένωσης μπο¬ 
ρούν να διοριστούν συμβολαιογράφοι, σύμφωνα με τις 
περιπτώσεις που προβλέπονται από ειδικούς νόμους, 
εφόσον διαθέτουν τα προσόντα της προηγούμενης 
παραγράφου.» 

6. Η ισχύς των διατάξεων του άρθρου 45 του 
ν.3772/2009, που παρατάθηκε με το άρθρο 36 του 
ν.3858/2010, παρατείνεται έως την έναρξη ισχύος του 
παρόντος. 

7. Στο τέλος του δεύτερου εδαφίου της περίπτωσης 
β' της παραγράφου 2 του άρθρου 219 του Κώδικα Δι¬ 
οικητικής Δικονομίας (ν. 2717/1999, Α' 97) προστίθεται 
η φράση «και στον αρμόδιο υπάλληλο του πλειστηρι- 
ασμού, ενώ,». 

8. Στην παράγραφο 1γ του άρθρου 33 του ν.4024/2011 
(Α' 226) προστίθεται εδάφιο β' ως εξής: 

«1γ) Κατ’ εξαίρεση της παρούσας υποπαραγράφου, δεν 
τίθενται σε διαθεσιμότητα λόγω επικείμενης συνταξιο- 
δότησης (προσυνταξιοδοτική διαθεσιμότητα) οι υπάλλη¬ 
λοι των γραμματειών των δικαστηρίων και εισαγγελιών, 
του Ελεγκτικού Συνεδρίου, των εμμίσθων υποθηκοφυλα¬ 
κείων και κτηματολογικών γραφείων της χώρας.Έναρξη 
ισχύος της παρούσας ορίζεται η 27.10.2011.» 

9. Στην περίπτωση β' της παρ. 7 του άρθρου 37 του 
ν.3986/2011 (Α' 152), όπως αντικαταστάθηκε με το άρθρο 
34 του ν.4024/2011 (Α' 226) προστίθεται υποπερίπτωση 
στστ' ως εξής: 

«7. στστ) οι υπάλληλοι της γραμματείας των δικαστη¬ 
ρίων και των εισαγγελιών, του Ελεγκτικού Συνεδρίου, 
των εμμίσθων υποθηκοφυλακείων και κτηματολογικών 
γραφείων της χώρας.Έναρξη ισχύος της παρούσας 
ορίζεται η 27.10.2011.» 


10. Με κοινή απόφαση των Υπουργών Οικονομικών, 
Διοικητικής Μεταρρύθμισης και Ηλεκτρονικής Διακυβέρ¬ 
νησης, Υποδομών, Μεταφορών και Δικτύων και του κατά 
περίπτωση αρμόδιου Υπουργού, μπορούν να εξαιρούνται 
από το καθεστώς εργασιακής εφεδρείας κατά ποσοστό 
50%, υπάλληλοι συγκεκριμένων κατηγοριών και ειδικο¬ 
τήτων του προσωπικού της καθεμίας εκ των εταιριών 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», «ΔΗΜΟΣΙΑ ΕΠΙΧΕΙΡΗΣΗ 
ΑΝΕΓΕΡΣΗΣ ΝΟΣΗΛΕΥΤΙΚΩΝ ΜΟΝΑΔΩΝ ΑΈ.» και «ΟΡ¬ 
ΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ Α.Ε.», προκειμένου να 
διασφαλισθεί η ομαλή συνέχεια του έργου των εταιριών 
αυτών. Η εξαίρεση του προηγούμενου εδαφίου διαρκεί 
μέχρι την ολοκλήρωση της διαδικασίας συγχώνευσης 
και την έγκριση του οργανογράμματος της νέας εταιρί¬ 
ας. Έναρξη ισχύος της παρούσας ορίζεται η 1.1.2012. 

Άρθρο 7 

Ρύθμιση θεμάτων Ταμείου Αξιοποίησης Ιδιωτικής 
Περιουσίας του Δημοσίου και της Ε.Ε.Ε.Π. 

1. Στην παρ. 11 του άρθρου 2 του ν.3986/2011, προστί¬ 
θεται δεύτερο εδάφιο ως εξής: 

«Οι διατάξεις του προηγούμενου εδαφίου, καθώς και 
των παραγράφων 1 και 3 έως και 6 του άρθρου 10 του 
ν.3049/2002 (Α' 212) εφαρμόζονται και για τις δικαιοπρα- 
ξίες που καταρτίζονται σε εφαρμογή των διατάξεων 
του άρθρου 5 του παρόντος νόμου.» 

2. Το πρώτο εδάφιο της παρ. 2 του άρθρου 3 του 
ν.3986/2011 (Α' 152) καταργείται από τότε που ίσχυσε και 
η θητεία των μελών του Δ.Σ. που διορίστηκαν μετά από 
κλήρωση ισχύει αυτοδικαίως και χωρίς άλλη διατύπωση 
για τρία έτη, κατά τα οριζόμενα στην παράγραφο 1 του 
ίδιου άρθρου. 

3. α. Στην περίπτωση ε' της παρ. 6 του άρθρου 3 του 
ν.3986/2011, πριν από τη λέξη «Αποφασίζει» τίθενται οι 
λέξεις «Προσλαμβάνει και». 

β. Στο πρώτο εδάφιο της παρ. 12 του άρθρου 3 του 
ν.3986/2011 οι λέξεις «και του Διευθύνοντος Συμβούλου» 
αντικαθίστανται με τις λέξεις «, του Διευθύνοντος Συμ¬ 
βούλου, καθώς και του εκτελεστικού μέλους του Δ.Σ. 
(Εντεταλμένος Σύμβουλος)». 

γ. Στο δεύτερο εδάφιο της παρ. 12 του άρθρου 3 
του ν.3986/2011, αντί των λέξεων «και του Διευθύνοντος 
Συμβούλου» τίθενται οι λέξεις «,του Διευθύνοντος Συμ¬ 
βούλου και του Εντεταλμένου Συμβούλου». 

δ. Το τέταρτο εδάφιο της παρ. 12 του άρθρου 3 του 
ν.3986/2011 αντικαθίσταται ως εξής: 

«Οι αποζημιώσεις που καταβάλλονται στα μέλη του 
Συμβουλίου Εμπειρογνωμόνων δεν επιτρέπεται να υπερ¬ 
βαίνουν το 1/2 των αποδοχών του Διευθύνοντος Συμ¬ 
βούλου. Για την καταβολή των αποζημιώσεων αυτών 
εφαρμόζονται οι διατάξεις της περίπτωσης στ' της παρ. 
3 του άρθρου 28 του ν.2238/1994.» 

4. Στην παρ. 2 του άρθρου 4 του ν.3986/2011 προστί¬ 
θεται τελευταίο εδάφιο που έχει ως εξής: 

«Το Συμβούλιο Εμπειρογνωμόνων γνωμοδοτεί ως προς 
το αν τηρήθηκε η προβλεπόμενη από το νόμο διαδικα¬ 
σία και αν οι σχετικές συμβάσεις είναι επωφελείς και 
συμφέρουσες για το Ταμείο και το Ελληνικό Δημόσιο, 
υποδεικνύοντας για το σκοπό αυτόν και τυχόν τροπο¬ 
ποίηση των όρων τους.» 

5. α. Στο πρώτο εδάφιο της παρ. 2 του άρθρου 5 του 
ν.3986/2011 μετά τις λέξεις «των περιουσιακών του στοι¬ 
χείων» προστίθενται οι λέξεις «, ακόμη και πριν από την 
απόκτησή τους,». 

β. Στο πρώτο εδάφιο της παρ. 2 του άρθρου 5 του 
ν.3986/2011 μετά τις λέξεις «ή αγοράς περιουσιακών 
στοιχείων» προστίθενται οι λέξεις «, συμβάσεις ανταλ¬ 
λαγής μετοχών ή περιουσιακών στοιχείων, καθώς και να 
υπεισέρχεται σε κοινές διαδικασίες πώλησης με άλλους 
πωλητές ή να αποκτά δικαιώματα ή άλλα περιουσιακά 
στοιχεία με σκοπό την επαύξηση της αξίας των προς 
αξιοποίηση περιουσιακών στοιχείων.» 

γ. Το δεύτερο εδάφιο της παρ. 2 του άρθρου 5 του 
ν.3986/2011 αντικαθίσταται ως εξής: 

«Οι παραπάνω συμβάσεις ή συμφωνίες, που συνάπτει 
το Ταμείο, συνομολογούνται με όρους ανοικτής αγοράς, 
οποιοδήποτε δε κόστος από αυτές αποτελεί λειτουργικό 
κόστος του Ταμείου και βαρύνει το τίμημα που αυτό ει¬ 
σπράττει από την αξιοποίηση περιουσιακών στοιχείων.» 

δ. Στο τέλος της παρ. 2 του άρθρου 5 του ν.3986/2011 
προστίθεται εδάφιο ως εξής: 

«Το Ελληνικό Δημόσιο ευθύνεται αλληλεγγύως και εις 
ολόκληρον με το Ταμείο για τις υποχρεώσεις που το 
τελευταίο αναλαμβάνει κατά την κατάρτιση, τροποποί¬ 
ηση ή λύση συμβάσεων του παρόντος άρθρου.» 

ε. Στο άρθρο 5 του ν.3986/2011 προστίθενται παρά¬ 
γραφοι 6 και 7, ως εξής: 

«6. Για την πώληση μετοχών εισηγμένων στο Χρη¬ 
ματιστήριο Αθηνών το Τ αμείο μπορεί να αναθέτει την 
εξεύρεση αγοραστή σε χρηματιστηριακές εταιρίες. 
Στην περίπτωση αυτή οι χρηματιστηριακές εταιρίες 
προσλαμβάνονται σύμφωνα με τις διαδικασίες του Κα¬ 
νονισμού της παραγράφου 4 του άρθρου 8 και οι σχετι¬ 
κές χρηματιστηριακές συναλλαγές δεν υπόκεινται στον 
έλεγχο της παραγράφου 4 του άρθρου 9. 

7. Για τα ακίνητα, που περιέρχονται στο Ταμείο σύμ¬ 
φωνα με τις διατάξεις της περίπτωσης γ' της παρ. 4 του 
άρθρου 2 του παρόντος νόμου, εφαρμόζονται αναλόγως 
οι διατάξεις του ν.2730/1999.» 

στ. Στο τέλος της παρ. 4 του άρθρου 8 του ν.3986/ 
2011 προστίθεται νέο εδάφιο, ως εξής: 

«Για την προμήθεια υποστηρικτικών υπηρεσιών για την 
αξιοποίηση των περιουσιακών στοιχείων του Ταμείου, 
εφαρμόζονται ανάλογα οι διατάξεις των άρθρων 5Α και 
7 του ν.3049/2002, οι δε σχετικές αποφάσεις λαμβάνο- 
νται από το Ταμείο.» 

6. α. Τα δύο πρώτα εδάφια της παρ. 4 του άρθρου 9 
του ν.3986/2011 αντικαθίστανται ως εξής: 

«4. Κατ’ εξαίρεση της παραγράφου 3 του άρθρου 1, οι 
διατάξεις της παρ. 7 του άρθρου 19 του π.δ. 774/1980 
εφαρμόζονται αναλόγως για τον προσυμβατικό έλεγχο 
των συμβάσεων αξιοποίησης των περιουσιακών στοι¬ 
χείων του Ταμείου και των εταιρειών των οποίων το 
μετοχικό κεφάλαιο ανήκει εξ ολοκλήρου, άμεσα ή έμ¬ 
μεσα, στο Ταμείο που συνάπτονται κατά τα οριζόμενα 
στην παράγραφο 1 του άρθρου 5, εφόσον το τίμημα 
ή το χρηματικό αντάλλαγμα της αξιοποίησης υπερ¬ 
βαίνει το ποσό των πεντακοσίων χιλιάδων (500.000) 
ευρώ και αφού προηγουμένως έχει γνωμοδοτήσει το 
Σ.Ε., σύμφωνα με όσα ορίζονται στην περίπτωση β' της 
παραγράφου 2 του άρθρου 5.» 

β. Στο τελευταίο εδάφιο της παρ. 4 του άρθρου 9 του 
ν.3986/2011 πριν από τη λέξη «ευθύνη» προστίθενται οι 
λέξεις «αστική ή ποινική». 

7. α. Στο τέλος της παρ. 20 του άρθρου 24 του 
ν.4014/2011 (Α' 209) προστίθεται εδάφιο ως εξής: 

«Οι ρυθμίσεις της παρούσας παραγράφου ισχύουν 
και ως προς ακίνητα που βρίσκονται ή θα περιέλθουν 


στην κυριότητα του Ταμείου της παρ. 1 του άρθρου 1 
του ν.3986/2011.» 

β. Ειδικώς για ακίνητα κυριότητας της ανώνυμης εται¬ 
ρίας του Ταμείου της παρ. 1 του άρθρου 1 του ν.3986/2011, 
οι προθεσμίες υποβολής των δικαιολογητικών του άρ¬ 
θρου 24 παρ. 2 περιπτώσεις α', γ' και δ' και του άρθρου 
24 παρ. 2 περίπτωση β' του ν.4014/2011 συμπληρώνονται 
μετά παρέλευση έξι και εννέα μηνών αντίστοιχα από 
την καταχώριση της απόφασης του Δ.Σ. του Ταμείου 
στα βιβλία μεταγραφών του υποθηκοφυλακείου της 
περιφέρειας του ακινήτου ή στο οικείο κτηματολογικό 
γραφείο, όπου αυτό λειτουργεί, σύμφωνα με την παρ. 6 
του άρθρου 2 του ν.3986/2011, ως προς τα ακίνητα που 
περιέρχονται στην κυριότητα του Ταμείου, σύμφωνα με 
την παρ. 5 του άρθρου 2 του ν.3986/2011. 

γ. Για την καταχώριση της απόφασης του Δ.Σ. του 
Ταμείου της παρ. 1 του άρθρου 1 του ν.3986/2011 στα 
βιβλία μεταγραφών του υποθηκοφυλακείου της περιφέ¬ 
ρειας του ακινήτου ή στο οικείο κτηματολογικό γραφείο, 
όπου αυτό λειτουργεί, σύμφωνα με το άρθρο 2 παρ. 6 
του ν.3986/2011, δεν απαιτείται η επισύναψη υπεύθυνης 
δήλωσης και βεβαίωσης μηχανικού του άρθρου 23 παρ. 
4 του ν.4014/2011 ή τυχόν πιστοποιητικού που θα αντι¬ 
καταστήσει αυτά. 

8. α. Στο δεύτερο εδάφιο της παρ. 1 του άρθρου 1 του 
ν.3986/2011 μετά τις λέξεις «, καθώς και περιουσιακών 
στοιχείων» προστίθενται οι λέξεις «Ν.Π.Δ.Δ. ή». 

β. Στην περίπτωση β' της παρ. 4 του άρθρου 2 του 
ν.3986/2011 μετά τις λέξεις «Περιουσιακής φύσεως δι¬ 
καιώματα» προστίθενται οι λέξεις «, εμπράγματα δι¬ 
καιώματα,». 

γ. Στο τέλος της περίπτωσης β' της παρ. 4 του άρθρου 
2 του ν.3986/2011 προστίθενται οι λέξεις «, ή ανήκουν 
στην ιδιωτική περιουσία του Δημόσιου, σε Ν.Π.Δ.Δ. ή σε 
δημόσιες επιχειρήσεις των οποίων το μετοχικό κεφά¬ 
λαιο ανήκει εξ ολοκλήρου, άμεσα ή έμμεσα, στο Δημόσιο 
ή σε Ν.Π.Δ.Δ.». 

δ. Στο τέλος της περίπτωσης γ' της παρ. 4 του άρθρου 
2 του ν.3986/2011 προστίθενται οι λέξεις «, ή ανήκουν 
στην ιδιωτική περιουσία του Δημόσιου, σε Ν.Π.Δ.Δ. ή σε 
δημόσιες επιχειρήσεις των οποίων το μετοχικό κεφά¬ 
λαιο ανήκει εξ ολοκλήρου, άμεσα ή έμμεσα, στο Δημόσιο 
ή σε Ν.Π.Δ.Δ.». 

9. Η θητεία των Διοικητικών Συμβουλίων εταιριών στις 
οποίες το Ελληνικό Δημόσιο είναι μοναδικός μέτοχος, 
εφόσον στη Γενική τους Συνέλευση αυτός εκπροσω¬ 
πείται από την εταιρεία «Ταμείο Αξιοποίησης Ιδιωτικής 
Περιουσίας του Δημοσίου Α.Ε.», λήγει από τη δημο¬ 
σίευση του παρόντος νόμου και σε κάθε περίπτωση 
δεκαπέντε (15) ημέρες από τη δημοσίευση της απόφα¬ 
σης της Διυπουργικής Επιτροπής Αναδιαρθρώσεων και 
Αποκρατικοποιήσεων, με βάση την οποία το Ελληνικό 
Δημόσιο ως μοναδικός μέτοχος θα εκπροσωπείται 
στη Γενική Συνέλευση της εταιρείας από το «Ταμείο 
Αξιοποίησης Ιδιωτικής Περιουσίας του Δημοσίου Α.Ε.». 
Μέχρι την αντικατάστασή τους και το διορισμό νέων 
Διοικητικών Συμβουλίων, ο οποίος πραγματοποιείται με 
βάση τις διατάξεις του άρθρου 3 του ν.3429/2005 (Α' 
34), τα παραπάνω Διοικητικά Συμβούλια εξακολουθούν 
να λειτουργούν νόμιμα. 

10. Η συσταθείσα, με τις διατάξεις της παρ. 1 του 
άρθρου 16 του ν.3229/2004 (Α' 38), όπως αυτές τροπο¬ 
ποιήθηκαν με τις διατάξεις της παρ. 1 του άρθρου 28 

του ν.4002/2011 (Α' 180), διοικητική αρχή με την επωνυμία 
«Επιτροπή Εποπτείας και Ελέγχου Παιγνίων (Ε.Ε.Ε.Π.)» 
μετατρέπεται και λειτουργεί, από την έναρξη ισχύος του 
παρόντος νόμου, με τις ίδιες αρμοδιότητες, έδρα και 
επωνυμία ως ανεξάρτητη διοικητική αρχή με διοικητική 
και οικονομική ανεξαρτησία και αυτοτέλεια, στην οποία 
έχουν εφαρμογή οι διατάξεις του ν.3051/2002 (Α' 220) με 
την επιφύλαξη των ειδικών διατάξεων που αναφέρονται 
σε αυτή. Όπου στην κείμενη νομοθεσία αναφέρεται «Επι¬ 
τροπή Εποπτείας και Ελέγχου Τυχερών Παιχνιδιών» ή « 
Επιτροπή Εποπτείας και Ελέγχου Παιγνίων (Ε.Ε.Ε.Π.)» εν¬ 
νοείται η ανεξάρτητη διοικητική αρχή με την επωνυμία 
«Επιτροπή Εποπτείας και Ελέγχου Παιγνίων(Ε.Ε.Ε.Π.)», με 
την επιφύλαξη των ρυθμίσεων του παρόντος άρθρου. Τα 
κατά την έναρξη ισχύος του παρόντος νόμου μέλη της 
διοικητικής αρχής Ε.Ε.Ε.Π. συνεχίζουν με τις ιδιότητές 
τους τη θητεία τους μέχρι την προβλεπόμενη από την 
πράξη διορισμού λήξη της, ως μέλη της ανεξάρτητης 
διοικητικής αρχής Ε.Ε.Ε.Π.. 

11. Στο τέλος της παρ. 1 του άρθρου 16 του ν.3229/2004 
(Α' 38) προστίθεται εδάφιο ως εξής: 

«Με απόφαση της αρχής μπορούν να ιδρύονται παραρ- 
τήματά της σε άλλες πόλεις της Ελλάδας, εφόσον αυτό 
είναι αναγκαίο για την αποτελεσματικότερη άσκηση 
των αρμοδιοτήτων της.» 

12. Μετά το δεύτερο εδάφιο της παρ. 3 του άρθρου 16 
του ν.3229/2004 (Α' 38), όπως αντικαταστάθηκε με την 
παρ. 6 του άρθρου 28 του ν.4002/2011 (Α' 180) προστί¬ 
θεται εδάφιο ως εξής: 

«Κατά τη διάρκεια της θητείας των μελών της Ε.Ε.Ε.Π. 
αναστέλλεται η άσκηση οποιουδήποτε δημόσιου λει¬ 
τουργήματος, καθώς και η άσκηση καθηκόντων σε οποι¬ 
αδήποτε θέση στο Δημόσιο, σε Ν.Π.Δ.Δ. και σε νομικά 
πρόσωπα του ευρύτερου δημόσιου τομέα. Κατ’ εξαίρεση 
επιτρέπεται, η άσκηση καθηκόντων μέλους διδακτικού 
προσωπικού Α.Ε.Ι. και η άσκηση του δικηγορικού λει¬ 
τουργήματος. Ο Πρόεδρος της Ε.Ε.Ε.Π. είναι πλήρους και 
αποκλειστικής απασχόλησης και κατά τη διάρκεια της 
θητείας του δεν επιτρέπεται να ασκεί άλλο επάγγελμα 
ή λειτούργημα. Ο διορισμός μέλους το οποίο απούσιασε 
αδικαιολόγητα από τρεις διαδοχικές συνεδριάσεις της 
Επιτροπής ανακαλείται αυτοδικαίως και για το υπόλοιπο 
της θητείας του διορίζεται νέο μέλος.» 

13. Στην εξειδίκευση του επιστημονικού προσωπικού 
του πρώτου εδάφιου της παρ. 5 του άρθρου 16 του 
ν.3229/2004 (Α' 38) και του πρώτου εδαφίου της παρ. 
4 του άρθρου 28 του ν.4002/2011 (Α' 180) προστίθενται 
εξειδίκευση ή εξειδικεύσεις και σε άλλα αντικείμενα 
που θα ορίσει με απόφασή της η Ε.Ε.Ε.Π. ανάλογα με 
τις ανάγκες λειτουργίας της. 

14. Στο πρώτο εδάφιο της παρ. 5 του άρθρου 16 του 
ν.3229/2004 (Α' 38) και στο πρώτο εδάφιο της παρ. 4 
του άρθρου 28 του ν.4002/2011 (Α' 180) μετά τη λέξη 
«μόνιμου» προστίθεται η φράση «ή με σχέση εργασίας 
ιδιωτικού δικαίου». 

15. Το πρώτο εδάφιο της παρ. 7 του άρθρου 16 του 
ν.3229/2004 (Α' 38) αντικαθίσταται ως εξής: 

«7. Για την υποστήριξη του έργου της Επιτροπής Επο¬ 
πτείας και Ελέγχου Παιγνίων μπορούν να αποσπώνται 
σε αυτή υπάλληλοι Υπουργείων, Ν.Π.Δ.Δ. και Ν.Π.Ι.Δ..» 

16. Γ ια τις θέσεις των διατάξεων της παρ. 5 του άρ¬ 
θρου 16 του ν.3229/2004 (Α' 38) και της παρ. 4 του 
άρθρου 28 του ν.4002/2011 (Α' 180) δεν εφαρμόζονται 


από τότε που ίσχυσαν οι διατάξεις του άρθρου 33 του 
ν.4024/2011 (Α' 226). 

17. Μετατάξεις έως δεκαπέντε (15) υπαλλήλων και 
αποσπάσεις προς την Επιτροπή Εποπτείας και Ελέγ¬ 
χου Παιγνίων από την ημερομηνία δημοσίευσης του 
παρόντος νόμου και για περίοδο έξι μηνών από αυτή, 
πραγματοποιούνται κατά παρέκκλιση των κειμένων δι¬ 
ατάξεων με μόνη απόφαση του Υπουργού Οικονομικών, 
μετά από εισήγηση της Επιτροπής, με την επιφύλαξη 
των παραγράφων 1 και 2 του άρθρου 68 του ν.4002/2011 
(Α' 180). 

18. Η ανάληψη των αρμοδιοτήτων της Επιτροπής Επο¬ 
πτείας και Ελέγχου Παιγνίων (Ε.Ε.Ε.Π.) που προβλέπεται 
στις παραγράφους 2 και 3 του άρθρου 54 του ν.4002/2011 
(Α' 180), πραγματοποιείται με απόφαση της Ε.Ε.Ε.Π. που 
δημοσιεύεται στην Εφημερίδα της Κυβερνήσεως. Από 
την ημερομηνία δημοσίευσης της αντίστοιχης απόφα¬ 
σης της Ε.Ε.Ε.Π. για την ανάληψη των αρμοδιοτήτων της 
στον τομέα των Καζίνο καταργείται η Επιτροπή Καζίνο 
του άρθρου 1 του ν.2206/1994. 

19. Η παρ. 4 του άρθρου 23 του ν.3229/2004 (Α' 38) 
καταργείται από τότε που ίσχυσε. 

20. Στο τέλος του πρώτου εδαφίου της παρ.5 του άρ¬ 
θρου 54 του ν.4002/2011 (Α' 180) όπως αντικαταστάθηκε 
με την παρ. 6 του άρθρου 52 του ν.4021/2011 (Α' 218) 
μετά τη φράση «με απόφαση της Ε.Ε.Ε.Π.» προστίθεται 
η φράση «κατά παρέκκλιση των κειμένων διατάξεων 
όσον αφορά τον Οργανισμό της». 

Το δεύτερο εδάφιο της παρ. 5 του άρθρου 54 του 
ν.4002/2011 (Α'180), όπως τροποποιήθηκε με την παρ. 6 
του άρθρου 52 του ν.4021/2011 (Α' 218), καταργείται. 

21. Στις σχέσεις της με την αλλοδαπή η Επιτροπή Επο¬ 
πτείας και Ελέγχου Παιγνίων (Ε.Ε.Ε.Π.) θα αναφέρεται 
ως: «Τάθ ΗθΙΙθπιο Θαπιίηρ Οοπιιτιίεείοη». 

22. Η παρ. 2 του άρθρου 28 του ν.4002/2011 (Α' 180) 
αντικαθίσταται ως εξής: 

«2. Με απόφαση του Υπουργού Οικονομικών, μετά από 
εισήγηση της Ε.Ε.Ε.Π. για τη σύνθεσή της, συγκροτείται 
«Συμβουλευτική Επιτροπή Παιγνίων». Η Συμβουλευτική 
Επιτροπή, κατόπιν ερωτημάτων της Ε.Ε.Ε.Π., διατυπώνει 
την άποψή της για θέματα βελτίωσης της λειτουργίας 
της αγοράς, για τις κανονιστικές αποφάσεις που εκδίδει 
η Ε.Ε.Ε.Π., καθώς και για κάθε άλλο σχετικό θέμα. Με την 
ίδια απόφαση ρυθμίζεται κάθε άλλο σχετικό θέμα με 
τη λειτουργία της Συμβουλευτικής Επιτροπής Παιγνίων 
και την αποζημίωση των μελών της. 

Ως μέλη της Συμβουλευτικής Επιτροπής ορίζονται 
εκπρόσωποι των κύριων φορέων της ελληνικής αγοράς 
παιγνίων, φορέων που προωθούν το υπεύθυνο παιχνίδι 
και την ασφάλεια των διαδικτυακών συναλλαγών, καθώς 
και προσωπικότητες εγνωσμένου κύρους και υψηλής 
επιστημονικής κατάρτισης με ακαδημαϊκή ή επαγγελ¬ 
ματική εξειδίκευση στο αντικείμενο.» 

23. Στο τέλος της παρ. 4 του άρθρου 35 του ν.4002/ 
2011 (Α' 180) μετά τη φράση «Ελληνική Δημοκρατία» 
προστίθεται η φράση «, καθώς και εκείνα που διεξά¬ 
γονται σύμφωνα με τις διατάξεις της παραγράφου 12 
του άρθρου 50». 

24. Στην παρ. 4 του άρθρου 33 του ν.4002/2011 (Α' 
180) μετά τη φράση «ώστε να διαπιστώνονται στοιχεία 
όπως» τίθεται η λέξη «ενδεικτικά». 

25. Το δεύτερο εδάφιο της παρ. 1 του άρθρου 40 του 
ν.4002/2011 (Α' 180) αντικαθίσταται ως εξής: 

«Η ΟΠΑΠ Α.Ε. υποχρεούται να θέσει σε λειτουργία τα 
παιγνιομηχανήματα που εκμεταλλεύεται μέσω των πρα¬ 
κτορείων της, σύμφωνα με την παράγραφο 2 του άρθρου 
39, εντός δώδεκα μηνών από την έκδοση του Κανονισμού 
Διεξαγωγής και Ελέγχου Παιγνίων του άρθρου 29 ή της 
απόφασης της Ε.Ε.Ε.Π. της παραγράφου 5 του άρθρου 54 
όπως ισχύει, χωρίς να μεταβάλλεται η χρονική περίοδος 
της άδειας της παραγράφου 4 του άρθρου 39.» 

26. Η δεύτερη παράγραφος του άρθρου 52 του 
ν.4021/2011 (Α' 218) καταργείται. 

Άρθρο 8 

Επείγοντα θέματα της Γενικής Γραμματείας 
Ενημέρωσης και Επικοινωνίας και της Γενικής 
Γραμματείας Μέσων Ενημέρωσης 

1. Οι αναφερόμενοι στο άρθρο 5 παρ. 7α του ν.3592/2007 
(Α' 161) ως νομίμως λειτουργούντες τηλεοπτικοί σταθμοί 
εθνικής εμβέλειας εξακολουθούν να λειτουργούν νομί¬ 
μως μέχρι την έκδοση της απόφασης για τη χορήγηση 
αδειών παροχής περιεχομένου επίγειας ψηφιακής εκ¬ 
πομπής, κατά τα προβλεπόμενα στο άρθρο 13 του ίδιου 
νόμου, υπό τον όρο της συμμετοχής τους στην οικεία 
διαγωνιστική διαδικασία η οποία θα διενεργηθεί κατά 
τις διατάξεις του ως άνω νόμου. 

2. Οι αναφερόμενοι στο άρθρο 5 παρ. 7α του ν.3592/2007 
ως νομίμως λειτουργούντες περιφερειακοί τηλεοπτικοί 
σταθμοί εξακολουθούν να λειτουργούν νομίμως μέχρι 
την έκδοση της απόφασης για τη χορήγηση αδειών 
παροχής περιεχομένου επίγειας ψηφιακής εκπομπής, 
κατά τα προβλεπόμενα στο άρθρο 13 του ίδιου νόμου, 
υπό τους ακόλουθους όρους: 

α. Της υποβολής αίτησης κατά τη διάταξη του άρθρου 
14 παρ. 2 του ν.3592/2007 εντός αποκλειστικής προθε¬ 
σμίας έξι (6) μηνών από την έναρξη ισχύος του παρό¬ 
ντος νόμου και της έγκρισης από το ΕΣΡ της ψηφιακής 
εκπομπής του αναλογικού τους προγράμματος. 

β. Της συμμετοχής τους στην οικεία διαγωνιστική δια¬ 
δικασία για τη χορήγηση αδειών παροχής περιεχομένου 
επίγειας ψηφιακής εκπομπής η οποία θα διενεργηθεί 
κατά το άρθρο 13 του ν.3592/2007. 

3. Η ημερομηνία παύσης μετάδοσης τηλεοπτικού σή¬ 
ματος με αναλογικό τρόπο ορίζεται με κοινή απόφαση 
του Υπουργού Υποδομών, Μεταφορών και Δικτύων και 
του Υπουργού στον οποίο ανατίθενται εκάστοτε οι αρ¬ 
μοδιότητες της Γενικής Γραμματείας Ενημέρωσης και 
Επικοινωνίας - Γενικής Γραμματείας Μέσων Ενημέρω¬ 
σης που εκδίδεται εντός προθεσμίας έξι (6) μηνών από 
την έναρξη ισχύος του παρόντος νόμου. 

4. Η προβλεπόμενη από τη διάταξη της παρ. 8 του 
άρθρου 49 του ν.3905/2010 (Α' 219) προθεσμία για την 
έκδοση προκήρυξης με αντικείμενο τη χορήγηση αδειών 
ραδιοφωνικών σταθμών παρατείνεται αφότου έληξε 
μέχρι τις 31.12.2012. 

ΚΕΦΑΛΑΙΟ Β' 

ΕΠΕΙΓΟΥΣΕΣ ΡΥΘΜΙΣΕΙΣ ΤΟΥ ΥΠΟΥΡΓΕΙΟΥ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Άρθρο 9 

Συμπλήρωση του π.δ. 118/2007 

Μετά το άρθρο 22 του π.δ. 118/2007 «Κανονισμός Προ¬ 
μηθειών Δημοσίου» (Α' 150) προστίθενται τα άρθρα 22Α, 
22Β, 22Γ, 22Δ και 22Ε, τα οποία έχουν ως εξής: 


«Αρθρο 22Α 
Συμφωνίες-πλαίσιο 

1. Οι αναθέτουσες αρχές μπορούν να συνάπτουν συμ¬ 
φωνίες-πλαίσιο για δημόσιες συμβάσεις προμήθειας 
αγαθών των οποίων η προϋπολογισθείσα δαπάνη είναι 
μικρότερη των εκάστοτε ισχυόντων κοινοτικών ορίων. 

Οι συμφωνίες - πλαίσιο διακρίνονται σε αυτές που συ- 
νάπτονται με έναν οικονομικό φορέα και σε αυτές που 
συνάπτονται με περισσότερους οικονομικούς φορείς. 

2. Για τη σύναψη μιας συμφωνίας-πλαισίου, οι αναθέ¬ 
τουσες αρχές ακολουθούν τους διαδικαστικούς κανόνες 
που ορίζονται στο παρόν άρθρο σε όλα τα στάδια έως 
την ανάθεση των συμβάσεων που βασίζονται στην εν 
λόγω συμφωνία-πλαίσιο. Η επιλογή των συμβαλλομένων 
στη συμφωνία-πλαίσιο γίνεται κατ’ εφαρμογή των κρι¬ 
τηρίων ανάθεσης, τα οποία καθορίζονται σύμφωνα με 
την παράγραφο 1 του άρθρου 20 του π.δ. 118/2007. 

Οι συμβάσεις που βασίζονται σε συμφωνία-πλαίσιο 
συνάπτονται σύμφωνα με τη διαδικασία που προβλέ- 
πεται στις παραγράφους 3 και 4. Η διαδικασία αυτή 
εφαρμόζεται μόνο μεταξύ των αναθετουσών αρχών και 
των οικονομικών φορέων που ήταν εξαρχής συμβαλλό¬ 
μενα μέρη της συμφωνίας-πλαισίου. 

Κατά τη σύναψη των συμβάσεων που βασίζονται στη 
συμφωνία-πλαίσιο, τα μέρη δεν μπορούν σε καμία περί¬ 
πτωση να επιφέρουν ουσιαστικές τροποποιήσεις στους 
όρους της συμφωνίας-πλαισίου, ιδίως στην περίπτωση 
που αναφέρεται στην παράγραφο 3. 

Η διάρκεια μιας συμφωνίας-πλαισίου δεν μπορεί να 
υπερβαίνει τα τέσσερα (4) έτη, εκτός εξαιρετικών περι¬ 
πτώσεων που δικαιολογούνται ειδικώς, ιδίως λόγω του 
αντικειμένου της συμφωνίας-πλαισίου. 

Οι αναθέτουσες αρχές δεν μπορούν να προσφεύγουν 
στις συμφωνίες-πλαίσιο καταχρηστικά ή κατά τρόπο 
που να εμποδίζει, περιορίζει ή νοθεύει τον ανταγωνι¬ 
σμό. 

3. Όταν συνάπτεται μια συμφωνία-πλαίσιο με ένα 
μόνο οικονομικό φορέα, οι συμβάσεις που βασίζονται 
σε αυτή τη συμφωνία-πλαίσιο ανατίθενται σύμφωνα με 
τους όρους που ορίζονται στη συμφωνία-πλαίσιο. Γ ια 
τη σύναψη των συμβάσεων αυτών, οι αναθέτουσες αρ¬ 
χές μπορούν να διαβουλεύονται γραπτώς με το φορέα, 
ζητώντας, εν ανάγκη, να ολοκληρώσει την προσφορά 
του. 

4. Όταν συνάπτεται μια συμφωνία-πλαίσιο με περισ¬ 
σότερους οικονομικούς φορείς, αυτοί πρέπει να είναι 
τουλάχιστον τρεις (3), εφόσον υπάρχει επαρκής αριθμός 
οικονομικών φορέων που πληρούν τα κριτήρια επιλογής 
ή/και αποδεκτές προσφορές που ανταποκρίνονται στα 
κριτήρια ανάθεσης. 

Η ανάθεση των συμβάσεων αυτών, μπορεί να γίνεται: 

- είτε με εφαρμογή των όρων που καθορίζονται στη 
συμφωνία-πλαίσιο χωρίς νέο διαγωνισμό, 

- είτε, όταν δεν έχουν καθορισθεί όλοι οι όροι στη 
συμφωνία-πλαίσιο, αφού επαναδιαγωνισθούν τα μέρη 
βάσει των ιδίων όρων, εν ανάγκη διευκρινίζοντας τους 
όρους αυτούς, και, ενδεχομένως, άλλων όρων που επι- 
σημαίνονται στη συγγραφή υποχρεώσεων της συμφω- 
νίας-πλαισίου, σύμφωνα με την ακόλουθη διαδικασία: 

α) Γ ια κάθε σύμβαση που πρόκειται να συναφθεί, οι 
αναθέτουσες αρχές διαβουλεύονται γραπτώς με τους 
οικονομικούς φορείς που είναι ικανοί να εκτελέσουν το 
αντικείμενο της σύμβασης. 

β) Οι αναθέτουσες αρχές ορίζουν επαρκή προθεσμία 
για την υποβολή των προσφορών των σχετικών με κάθε 
σύμβαση, λαμβανομένων υπόψη παραμέτρων, όπως η πο- 
λυπλοκότητα του αντικειμένου της σύμβασης και ο απα¬ 
ραίτητος χρόνος για τη διαβίβαση των προσφορών. 

Η προθεσμία αυτή δεν μπορεί να είναι μικρότερη από 
δέκα (10) ημέρες από την ημερομηνία αποστολής της 
σχετικής πρόσκλησης στους οικονομικούς φορείς. 

γ) Οι προσφορές υποβάλλονται γραπτώς και το περιε¬ 
χόμενό τους πρέπει να παραμένει εμπιστευτικό έως την 
εκπνοή της τασσόμενης προθεσμίας απάντησης. 

δ) Η ανάθεση κάθε σύμβασης γίνεται στον προσφέ- 
ροντα που υπέβαλε την καλύτερη προσφορά βάσει των 
κριτηρίων ανάθεσης που έχουν καθορισθεί στη συγγρα¬ 
φή υποχρεώσεων της συμφωνίας-πλαισίου. 

Όταν το αντικείμενο της συμφωνίας - πλαισίου με 
περισσότερους οικονομικούς φορείς υποδιαιρείται σε 
περισσότερα τμήματα, καλούνται σε διαβούλευση μόνο 
οι οικονομικοί φορείς των τμημάτων που ανταποκρί- 
νονται στο εκάστοτε αντικείμενο της εκτελεστικής 
σύμβασης. 

Στην περίπτωση των συμφωνιών - πλαισίου με πε¬ 
ρισσότερους οικονομικούς φορείς, οι προσφέροντες 
καταθέτουν κατά την υποβολή των προσφορών υπεύ¬ 
θυνη δήλωση του ν.1599/1986 (Α' 75) ότι εξακολουθούν 
να πληρούν τα κριτήρια ποιοτικής επιλογής της αρχι¬ 
κής διακήρυξης, βάσει της οποίας συνήφθη η συμφωνία 
- πλαίσιο. Ο επιλεγείς οικονομικός φορέας καλείται 
να υποβάλει επικαιροποιημένα δικαιολογητικά πριν τη 
σύναψη κάθε εκτελεστικής σύμβασης. 

5. Οι συμμετέχοντες στο διαγωνισμό για τη σύναψη 
της συμφωνίας - πλαισίου υποχρεούνται να καταθέ¬ 
σουν εγγύηση συμμετοχής για ποσό που αντιστοιχεί 
σε ποσοστό 1% επί της συνολικής προϋπολογισθείσας 
δαπάνης της συμφωνίας - πλαισίου ή σε ποσοστό αυτής 
κατά τα ειδικότερα οριζόμενα στην περίπτωση β' της 
παρ. 4 του άρθρου 25 του π.δ. 60/2007 σύμφωνα με την 
παρ. 9 του άρθρου 8 του π.δ. 60/2007 μη συμπεριλαμ¬ 
βανομένου ΦΠΑ. 

Ο επιλεγείς οικονομικός φορέας της συμφωνίας πλαι¬ 
σίου οφείλει να καταθέσει εγγύηση καλής εκτέλεσης 
της συμφωνίας πλαισίου σε ποσοστό 1% επί της συ¬ 
νολικής προϋπολογισθείσας δαπάνης, ή σε ποσοστό 
αυτής κατά τα ειδικότερα οριζόμενα στην περίπτωση 
β' της παρ. 4 του άρθρου 25 του π.δ. 60/2007, η οποία 
θα αποδεσμεύεται ισόποσα και αναλογικά, κατ’ έτος, σε 
σχέση με το χρόνο συνολικής διάρκειας, σύμφωνα με το 
εδάφιο στ' της παραγράφου 2 του παρόντος άρθρου. 

Προκειμένου να υπογράφει η εκτελεστική σύμβαση 
ο οικονομικός φορέας υποχρεούται να καταθέσει πρό¬ 
σθετη εγγύηση καλής εκτέλεσης της σύμβασης αυτής, 
σύμφωνα με τα εκάστοτε οριζόμενα στον Κανονισμό 
Προμηθειών Δημοσίου (π.δ. 118 /2007, Α'150 ). 

6. Κατά τα λοιπά εφαρμόζονται αναλογικά τα εκάστο¬ 
τε οριζόμενα στον Κανονισμό Προμηθειών Δημοσίου. 

Οι συμφωνίες - πλαίσιο και οι εκτελεστικές αυτών 
συμβάσεις αποστέλλονται για προληπτικό έλεγχο στο 
Ελεγκτικό Συνέδριο, κατά τις οικείες διατάξεις. 

Άρθρο 22Β 

Ηλεκτρονικοί πλειστηριασμοί 

1. Οι αναθέτουσες αρχές δύνανται να προσφεύγουν 
σε ηλεκτρονικούς πλειστηριασμούς. 


2. Στις ανοικτές, κλειστές ή με διαπραγμάτευση δια¬ 
δικασίες, στην περίπτωση που αναφέρεται στο άρθρο 
24 παρ. 1 σημείο α' του π.δ. 60/2007, οι αναθέτουσες 
αρχές μπορούν να αποφασίζουν, πριν από την ανάθεση 
μιας δημόσιας σύμβασης, τη διεξαγωγή ηλεκτρονικού 
πλειστηριασμού, όταν οι όροι και εν γένει οι προδι¬ 
αγραφές της σύμβασης μπορούν να καθορισθούν με 
ακρίβεια. Με τους ίδιους όρους, ο ηλεκτρονικός πλει- 
στηριασμός μπορεί να χρησιμοποιείται κατά το νέο 
διαγωνισμό μεταξύ των μερών μιας συμφωνίας-πλαισίου 
όπως προβλέπεται στο άρθρο 26 παρ. 4 δεύτερο εδάφιο 
δεύτερη περίπτωση του π.δ. 60/2007, καθώς και κατά το 
διαγωνισμό για τη σύναψη δημοσίων συμβάσεων για τα 
δυναμικά συστήματα αγορών που προβλέπει το άρθρο 
27 του π.δ. 60/2007. 

3. Ο ηλεκτρονικός πλειστηριασμός αφορά είτε μόνον 
τις τιμές, εφόσον η σύμβαση ανατίθεται στην κατώτερη 
τιμή, είτε τις τιμές ή/και τις αξίες των στοιχείων των 
προσφορών που επισημαίνονται στη συγγραφή υπο¬ 
χρεώσεων, εφόσον η σύμβαση ανατίθεται στην πλέον 
συμφέρουσα από οικονομική άποψη προσφορά. 

4. Όταν οι αναθέτουσες αρχές αποφασίζουν να κάνουν 
χρήση ηλεκτρονικού πλειστηριασμού, το αναφέρουν 
στην προκήρυξη διαγωνισμού. Η συγγραφή υποχρεώ¬ 
σεων περιλαμβάνει, μεταξύ άλλων, τις εξής πληροφο- 

ρ ίε ς: 

α) τα στοιχεία, οι αξίες των οποίων αποτελούν αντι¬ 
κείμενο του ηλεκτρονικού πλειστηριασμού, εφόσον τα 
εν λόγω στοιχεία είναι προσδιορίσιμα ποσοτικώς, κατά 
τρόπο ώστε να εκφράζονται σε αριθμούς ή ποσοστά, 
β) τα ενδεχόμενα όρια των αξιών που μπορούν να 
υποβάλλονται, όπως αυτά προκύπτουν από τις προδια¬ 
γραφές του αντικειμένου της σύμβασης, καθώς επίσης 
και την τιμή εκκίνησης του πλειστηριασμού, 
γ) τις πληροφορίες που τίθενται στη διάθεση των 
προσφερόντων κατά τη διάρκεια του ηλεκτρονικού 
πλειστηριασμού και το χρονικό σημείο κατά το οποίο 
τίθενται στη διάθεσή τους, 
δ) τις κατάλληλες πληροφορίες σχετικά με τη διε¬ 
ξαγωγή του ηλεκτρονικού πλειστηριασμού, συμπερι¬ 
λαμβανομένου του χρονοδιαγράμματος του πλειστη- 
ριασμού, 

ε) τους όρους, υπό τους οποίους οι προσφέροντες 
μπορούν να υποβάλουν τις προσφορές τους, ιδίως τις 
ελάχιστες διαφοροποιήσεις που, ενδεχομένως, απαι¬ 
τούνται για την υποβολή προσφορών, 
στ) τις κατάλληλες πληροφορίες για το χρησιμοποιού¬ 
μενο ηλεκτρονικό σύστημα, τον τρόπο και τις τεχνικές 
προδιαγραφές της σύνδεσης, 
ζ) τον τρόπο αντιμετώπισης τεχνικών προβλημάτων 
κατά τη διάρκεια του πλειστηριασμού. 

5. Η προσφορά γίνεται δεκτή από το ηλεκτρονικό σύ¬ 
στημα. Προσφορά διαγωνιζόμενου που δεν είναι σύμφω¬ 
νη με τους όρους του πλειστηριασμού θεωρείται απαρά¬ 
δεκτη και δεν γίνεται δεκτή στο ηλεκτρονικό σύστημα, 
βάσει του οποίου διενεργείται ο πλειστηριασμός. 

6. Σε περίπτωση αδυναμίας διεξαγωγής του διαγω¬ 
νισμού λόγω τεχνικού προβλήματος στο ηλεκτρονικό 
σύστημα, μέσω του οποίου διεξάγεται ο ηλεκτρονικός 
πλειστηριασμός, ο πλειστηριασμός επαναλαμβάνεται 
σε ημερομηνία και ώρα που γνωστοποιεί η αναθέτουσα 
αρχή στους διαγωνιζόμενους. 

Η αδυναμία του διαγωνιζόμενου να συμμετάσχει στο 
διαγωνισμό για λόγους άλλους από τους αναφερόμε- 
νους στο εδάφιο α' της παρούσας παραγράφου δεν 
συνιστά λόγο διακοπής, ακύρωσης ή αναβολής του ηλε¬ 
κτρονικού πλειστηριασμού. 

7. Προτού προβούν στον ηλεκτρονικό πλειστηριασμό, 
οι αναθέτουσες αρχές διενεργούν μια πρώτη πλήρη 
αξιολόγηση των προσφορών σύμφωνα με το επιλεγμένο 
ή τα επιλεγμένα κριτήρια ανάθεσης. 

Οι προσφέροντες που έχουν υποβάλει παραδεκτές 
προσφορές καλούνται ταυτόχρονα με τη χρήση ηλε¬ 
κτρονικών μέσων να υποβάλουν νέες τιμές ή/και νέες 
αξίες. Η πρόσκληση περιέχει όλες τις κατάλληλες πλη¬ 
ροφορίες για τη σύνδεσή τους σε ατομική βάση με το 
χρησιμοποιούμενο ηλεκτρονικό σύστημα και προσδι¬ 
ορίζει την ημερομηνία και την ώρα έναρξης του ηλε¬ 
κτρονικού πλειστηριασμού. Ο ηλεκτρονικός πλειστη- 
ριασμός μπορεί να διεξάγεται σε διαδοχικές φάσεις. 
Ο ηλεκτρονικός πλειστηριασμός δεν είναι δυνατόν να 
αρχίζει προτού παρέλθουν δύο (2) εργάσιμες ημέρες 
από την αποστολή των προσκλήσεων. 

8/Οταν γίνεται η ανάθεση με κριτήριο την πλέον συμ- 
φέρουσα από οικονομική άποψη προσφορά, η πρόσκληση 
συνοδεύεται από το αποτέλεσμα της πλήρους αξιολόγη¬ 
σης της προσφοράς του οικείου προσφέροντος, η οποία 
γίνεται σύμφωνα με τη στάθμιση που προβλέπεται στο 
άρθρο 20 του π.δ. 118/2007. Στην πρόσκληση αναφέρεται 
επίσης ο μαθηματικός τύπος, βάσει του οποίου καθορί¬ 
ζεται κατά τον ηλεκτρονικό πλειστηριασμό, η αυτόματη 
κατάταξη σε συνάρτηση με τις νέες υποβαλλόμενες 
τιμές ή/και τις νέες αξίες. Ο μαθηματικός αυτός τύπος 
εκφράζει τη σχετική στάθμιση του κάθε κριτηρίου που 
έχει επιλεγεί για τον καθορισμό της πλέον συμφέρου- 
σας από οικονομική άποψη προσφοράς, όπως η στάθμι- 
ση αυτή αναφέρεται στην προκήρυξη διαγωνισμού ή στη 
συγγραφή υποχρεώσεων. Προς τούτο, οι ενδεχόμενες 
διακυμάνσεις («ψαλίδες») πρέπει να εκφράζονται εκ των 
προτέρων με συγκεκριμένες τιμές. 

Στην περίπτωση που επιτρέπονται εναλλακτικές προ¬ 
σφορές, πρέπει να προβλέπεται χωριστός μαθηματικός 
τύπος για κάθε εναλλακτική προσφορά. 

9. Κατά τη διάρκεια κάθε φάσης του ηλεκτρονικού 
πλειστηριασμού, οι αναθέτουσες αρχές γνωστοποιούν 
συνεχώς και αμέσως σε όλους τους προσφέροντες 
τις πληροφορίες εκείνες που τους δίνουν τη δυνατό¬ 
τητα να γνωρίζουν ανά πάσα στιγμή την αντίστοιχη 
κατάταξή τους. Μπορούν επίσης να γνωστοποιούν και 
άλλες πληροφορίες σχετικά με άλλες τιμές ή αξίες 
που υποβάλλονται, υπό τον όρο ότι αυτό προβλέπεται 
στη διακήρυξη. Μπορούν ακόμη, ανά πάσα στιγμή, να 
ανακοινώνουν τον αριθμό των συμμετεχόντων σε κάθε 
φάση του πλειστηριασμού. Αντιθέτως, δεν επιτρέπεται 
απολύτως να γνωστοποιούν την ταυτότητα των προ- 
σφερόντων, κατά τη διεξαγωγή των διαφόρων φάσεων 
του ηλεκτρονικού πλειστηριασμού. 

Τη διαδικασία του ηλεκτρονικού πλειστηριασμού μπο¬ 
ρεί να παρακολουθεί η Επιτροπή αξιολόγησης του δια¬ 
γωνισμού ή ειδική προς τούτο οριζόμενη ομάδα η οποία 
συγκροτείται με απόφαση του αρμόδιου Υπουργού ή 
του αρμόδιου για τη διοίκηση του φορέα οργάνου. 

10. Οι αναθέτουσες αρχές περατώνουν τον ηλεκτρο¬ 
νικό πλειστηριασμό σύμφωνα με έναν ή περισσότερους 
από τους ακόλουθους τρόπους: 


α) Επισημαίνουν, στην πρόσκληση συμμετοχής στον 
πλειστηριασμό, την ημερομηνία και την ώρα λήξης της 
διαδικασίας. 

β) Όταν δεν λαμβάνουν πλέον νέες τιμές ή νέες αξίες 
που να ανταποκρίνονται στις απαιτήσεις σχετικά με τις 
ελάχιστες διαφοροποιήσεις. Στην περίπτωση αυτή, οι 
αναθέτουσες αρχές προσδιορίζουν στην πρόσκληση 
συμμετοχής στον πλειστηριασμό, την προθεσμία που θα 
τηρήσουν μετά την παραλαβή της τελευταίας υποβολής 
προτού περατώσουν τον ηλεκτρονικό πλειστηριασμό. 

γ) Όταν οι φάσεις του πλειστηριασμού, όπως καθο¬ 
ρίζονται στην πρόσκληση συμμετοχής στον πλειστηρι- 
ασμό, έχουν όλες πραγματοποιηθεί. 

Όταν οι αναθέτουσες αρχές αποφασίζουν να περατώ¬ 
σουν τον ηλεκτρονικό πλειστηριασμό, σύμφωνα με το 
σημείο γ', ενδεχομένως σε συνδυασμό με το σημείο β', 
η πρόσκληση συμμετοχής στον πλειστηριασμό προσ¬ 
διορίζει το χρονοδιάγραμμα κάθε φάσης του πλειστη- 
ριασμού. 

11. Μετά την περάτωση του ηλεκτρονικού πλειστηρι- 
ασμού, οι αναθέτουσες αρχές αναθέτουν τη σύμβαση 
σύμφωνα με το κριτήριο ανάθεσης του διαγωνισμού, 
σε συνάρτηση με τα αποτελέσματα του ηλεκτρονικού 
πλειστηριασμού. 

12. Οι αναθέτουσες αρχές δεν επιτρέπεται να χρη¬ 
σιμοποιούν τον ηλεκτρονικό πλειστηριασμό καταχρη¬ 
στικά ή κατά τρόπο που να εμποδίζει, να περιορίζει ή 
να στρεβλώνει τον ανταγωνισμό ή να τροποποιεί το 
αντικείμενο της σύμβασης, όπως αυτό έχει καθορισθεί 
στη διακήρυξη του διαγωνισμού. 

Άρθρο 22Γ 

Το άρθρο 17 του π.δ. 60/2007 «Προσαρμογή της Ελλη¬ 
νικής Νομοθεσίας στις διατάξεις της Οδηγίας 2004/18/ 
ΕΚ «περί συντονισμού των διαδικασιών σύναψης δημο¬ 
σίων συμβάσεων έργων, προμηθειών και υπηρεσιών»», 
όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
Κοινοβουλίου και του Συμβουλίου της 16ης Νοεμβρίου 
2005 (Α' 64) εφαρμόζεται και στην προμήθεια αγαθών, 
των οποίων η προϋπολογισθείσα δαπάνη είναι κατώτε¬ 
ρη των εκάστοτε ισχύοντων κοινοτικών ορίων. 

Αρθρο 22Δ 

Ηλεκτρονικές Δημόσιες Συμβάσεις 

Οι διατάξεις των άρθρων 27 και 36 του π.δ. 60/2007 
«Προσαρμογή της Ελληνικής Νομοθεσίας στις διατάξεις 
της Οδηγίας 2004/18/ΕΚ «περί συντονισμού των διαδικα¬ 
σιών σύναψης δημοσίων συμβάσεων έργων, προμηθειών 
και υπηρεσιών»», όπως τροποποιήθηκε με την Οδηγία 
2005/51/ΕΚ της Επιτροπής και την Οδηγία 2005/75/ΕΚ 
του Ευρωπαϊκού Κοινοβουλίου και του Συμβουλίου της 
16ης Νοεμβρίου 2005 (Α' 64) εφαρμόζονται και για όλες 
τις ηλεκτρονικές δημόσιες συμβάσεις προμήθειας αγα¬ 
θών των οποίων η προϋπολογισθείσα δαπάνη είναι κα¬ 
τώτερη των εκάστοτε ισχυόντων κοινοτικών ορίων. 

Άρθρο 22Ε 

Συμβάσεις ανατιθέμενες κατ’ αποκλειστικότητα 

Η εκτέλεση συμβάσεων προμηθειών μπορεί να πραγ¬ 
ματοποιείται στο πλαίσιο προγραμμάτων προστατευ- 
όμενων θέσεων εργασίας, όταν η πλειοψηφία των 
ενδιαφερομένων εργαζομένων είναι άτομα με ειδικές 

ανάγκες, τα οποία λόγω της φύσης ή βαρύτητας των 
ειδικών αναγκών τους δεν μπορούν να ασκήσουν επαγ¬ 
γελματική δραστηριότητα υπό κανονικές συνθήκες. Στην 
περίπτωση αυτή, η προκήρυξη του διαγωνισμού θα πρέ¬ 
πει να μνημονεύει την παρούσα διάταξη.» 

Άρθρο 10 

Τροποποίηση διατάξεων του ν.4013/2011 

1. Η παρ. 1 του άρθρου 11 του ν.4013/2011 (Α' 204) αντι¬ 
καθίσταται ως εξής: 

«1. Συνιστάται στο Υπουργείο Ανάπτυξης, Ανταγωνι¬ 
στικότητας και Ναυτιλίας (Γενική Γραμματεία Εμπορίου) 
Κεντρικό Ηλεκτρονικό Μητρώο Δημοσίων Συμβάσεων, 
με σκοπό τη συλλογή, επεξεργασία και δημοσιοποίηση 
στοιχείων, που αφορούν στις δημόσιες συμβάσεις οι 
οποίες συνάπτονται γραπτώς, με ηλεκτρονικό μέσο ή 
προφορικώς, μεταξύ των φορέων του δημόσιου τομέα, 
όπως ορίζεται στο άρθρο 1Β του ν.2362/1995 (Α' 247) 
και τρίτων, με αντικείμενο την εκτέλεση έργων, την 
προμήθεια αγαθών ή την παροχή υπηρεσιών σε όλα 
τα στάδια ανάθεσης και εκτέλεσής τους ανεξαρτήτως 
διαδικασίας ανάθεσης. Η σύσταση και η λειτουργία του 
Μητρώου τελεί υπό την επιφύλαξη των διατάξεων του 
ν.2472/1997 (Α' 50). Για την εφαρμογή του παρόντος ως 
δημόσιες συμβάσεις νοούνται οι δημόσιες συμβάσεις 
που έχουν ως αντικείμενο την εκτέλεση έργων, την 
προμήθεια αγαθών και την παροχή υπηρεσιών, κατά την 
έννοια των προεδρικών διαταγμάτων 59/2007 (Α'63) και 
60/2007 (Α'64) (Οδηγίες 2004/17/ΕΚ και 2004/18/ΕΚ αντί¬ 
στοιχα) οι οποίες, όμως, έχουν προϋπολογισμό ύψους 
ίσου ή μεγαλύτερου των χιλίων (1.000) ευρώ. Το ανωτέ¬ 
ρω ποσό μπορεί να μειώνεται με την απόφαση της πα¬ 
ραγράφου 5 του παρόντος άρθρου. Στον παρόντα νόμο 
υπάγονται και οι συμφωνίες - πλαίσιο, οι συμβάσεις 
παραχώρησης δημοσίων έργων, καθώς και τα δυναμικά 
συστήματα αγορών. Οι διατάξεις του παρόντος νόμου 
δεν εφαρμόζονται στις συμβάσεις που εμπίπτουν στο 
πεδίο εφαρμογής του ν.3978/2011 (Α' 137), στις συμβάσεις 
που εξαιρούνται από το νόμο αυτόν σύμφωνα με τα 
άρθρα 17 και 24 αυτού, καθώς και στις συμβάσεις που 
συνάπτονται δυνάμει του άρθρου 346 της Συνθήκης για 
τη Λειτουργία της Ευρωπαϊκής Ένωσης (ΣΛΕΕ). 

Κατά παρέκκλιση, για λόγους εθνικής ασφάλειας, τα 
στοιχεία της παρ. 2 του άρθρου 11, καθώς και κάθε άλλο 
στοιχείο οριζόμενο από την κ.υ.α. της παραγράφου 5 
του ίδιου άρθρου, που αφορούν στις ένοπλες δυνάμεις, 
καταχωρίζονται σε εσωτερικό διαβαθμισμένο στρατιω¬ 
τικό δίκτυο και γνωστοποιούνται στην αρμόδια, για την 
τήρηση και διαχείριση του Μητρώου, υπηρεσία της Γ ενι¬ 
κής Γραμματείας Εμπορίου της Υπουργείου Ανάπτυξης, 
Ανταγωνιστικότητας και Ναυτιλίας και στην Αρχή του 
άρθρου 1 του παρόντος νόμου. Με κοινή απόφαση των 
Υπουργών Ανάπτυξης, Ανταγωνιστικότητας και Ναυτι¬ 
λίας και Εθνικής Άμυνας, ρυθμίζονται ο χρόνος και ο 
τρόπος μεταφοράς των στοιχείων, η πρόσβαση σε αυτά, 
καθώς και κάθε άλλο σχετικό ζήτημα.» 

2. Στο τέλος της παρ. 2 του άρθρου 15 του ν.4013/ 2011 
προστίθεται η φράση: 

«Σε περίπτωση που δεν υπηρετεί Σύμβουλος, Πάρε- 
δρος ή Δικαστικός Αντιπρόσωπος σε Γ ραφείο Νομικού 
Συμβούλου ή Δικαστικό Γ ραφείο της οικείας Περιφέρει¬ 
ας ή δεν μπορεί να διατεθεί για τη στελέχωση της ως 


άνω Επιτροπής, ως μέλος, με την ιδιότητα του Προέδρου 
της Τριμελούς Επιτροπής Διακανονισμού Εμπορικών 
μισθώσεων, ορίζεται Πρόεδρος Δικηγορικού Συλλόγου 
της οικείας Περιφερειακής Ενότητας με αναπληρωτή 
μέλος του Διοικητικού Συμβουλίου του εν λόγω Δικη¬ 
γορικού Συλλόγου.» 

3. Το δεύτερο εδάφιο του άρθρου 20 του ν.4013/2011 
αντικαθίσταται ως εξής: 

«Οι προβλεπόμενες στο άρθρο 2 αρμοδιότητες ασκού¬ 
νται από την Αρχή μετά την πάροδο τριών μηνών από 
την έκδοση της απόφασης που προβλέπεται στην πα¬ 
ράγραφο 3 του άρθρου 3 του παρόντος.» 

Άρθρο 11 

Όροι και προϋποθέσεις λειτουργίας 
εμπορικών εκθέσεων 

Η παράγραφος 11 του άρθρου 10 του ν.2741/1999 «Ενι¬ 
αίος Φορέας Ελέγχου Τροφίμων, άλλες ρυθμίσεις θε¬ 
μάτων αρμοδιότητας Υπουργείου Ανάπτυξης και λοιπές 
διατάξεις» (Α' 199), όπως αντικαταστάθηκε με την παρ. 
3 του άρθρου 6 του ν.3139/2003 (Α' 100), αντικαθίσταται 
ως εξής: 

«11. Με κοινή απόφαση των Υπουργών Ανάπτυξης, 
Ανταγωνιστικότητας και Ναυτιλίας και Περιβάλλοντος, 
Ενέργειας και Κλιματικής Αλλαγής που δημοσιεύεται 
στην Εφημερίδα της Κυβερνήσεως, καθορίζονται οι 
όροι και οι προϋποθέσεις λειτουργίας των εμπορικών 
εκθέσεων και των εκθεσιακών κέντρων στο εσωτερι¬ 
κό της χώρας, καθώς και οι διοικητικές κυρώσεις και 
τα πρόστιμα σε περίπτωση παραβίασης των όρων και 
προϋποθέσεων αυτών. Το ύψος των διοικητικών προστί¬ 
μων εξειδικεύεται ανάλογα με το είδος της παράβασης 
και μπορεί να κυμαίνεται μεταξύ πεντακοσίων (500) και 
τριάντα χιλιάδων (30.000) ευρώ. Επίσης, δύνανται να 
προβλέπονται οι περιπτώσεις διακοπής λειτουργίας 
της έκθεσης και οριστικής ή προσωρινής ανάκλησης 
της άδειας καταλληλότητας εκθεσιακού χώρου. Με την 
ίδια απόφαση τίθενται προδιαγραφές, οι οποίες, πέραν 
του ειδικού κτιριοδομικού κανονισμού, περιλαμβάνουν 
τις ελάχιστες προϋποθέσεις των συνθηκών πρόσβασης 
και τον ελάχιστο αριθμό θέσεων στάθμευσης κατ’ αντι¬ 
στοιχία προς την επιφάνεια των εκθεσιακών χώρων και 
καθορίζεται μεταβατική περίοδος, όχι μεγαλύτερη των 
τριών ετών, για τη συμμόρφωση των υφιστάμενων εκθε¬ 
σιακών κέντρων στις παραπάνω προϋποθέσεις. Με όμοια 
απόφαση υπαίθριες ή στεγασμένες εκθέσεις εμβαδού 
μικρότερου των 1.000 τ.μ. μπορούν να εξαιρούνται από 
την εφαρμογή μέρους των παραπάνω ρυθμίσεων.» 

Άρθρο 12 

Κυρώσεις για παραβάσεις διατάξεων 
υπαίθριου εμπορίου 

1. Η παρ. 1 του άρθρου 7α του ν.2323/1995 «Υπαίθριο 
Εμπόριο, Λαϊκές Αγορές, κ.λπ.» (Α' 145), όπως αυτό προ¬ 
στέθηκε με το άρθρο 7 του ν.3190/2003 (Α'249) και όπως 
τροποποιήθηκε και συμπληρώθηκε με την παρ. 1δ του 
άρθρου 26 του ν.3419/2005 (Α' 297) και με την παρ. 13 
του άρθρου 12 του ν.3557/2007 (Α'100), αντικαθίσταται 
ως εξής: 

«1. Συνιστώνται Κλιμάκια Ελέγχου Λαϊκών Αγορών 
και Υπαίθριου Εμπορίου (πλανόδιου και στάσιμου) στο 
Υπουργείο Ανάπτυξης, Ανταγωνιστικότητας και Ναυτι¬ 
λίας και στις Περιφέρειες. 

α) Κλιμάκια του Υπουργείου Ανάπτυξης, Ανταγωνιστι¬ 
κότητας και Ναυτιλίας, νοούνται τα κλιμάκια ελέγχου 
της Υπηρεσίας Εποπτείας Αγοράς της Γενικής Γραμ¬ 
ματείας Εμπορίου κατά τα οριζόμενα στο ν.3728/2008 
(Α'258) και η ελεγκτική τους αρμοδιότητα εκτείνεται σε 
όλη την Ελληνική Επικράτεια ασκούμενη παραλλήλως 
και ανεξάρτητα από τα κλιμάκια που έχουν συσταθεί 
και λειτουργούν στις Περιφέρειες. 

β) Για τις Περιφέρειες τα κλιμάκια απαρτίζονται από 
υπαλλήλους των Κατηγοριών ΠΕ, ΤΕ και ΔΕ του Δημο¬ 
σίου, των οικείων Περιφερειών, των λοιπών Ν.Π.Δ.Δ. της 
οικείας Περιφέρειας και των Δήμων. Τα κλιμάκια των 
Περιφερειών συνεργάζονται στενά με το Υπουργείο 
Ανάπτυξης, Ανταγωνιστικότητας και Ναυτιλίας για την 
αποτελεσματικότερη άσκηση του ελεγκτικού έργου και 
το συντονισμό της δράσης τους στο πλαίσιο χάραξης 
εθνικής πολιτικής ελέγχων. Προς το σκοπό αυτόν, οι 
Περιφέρειες συνδράμουν το Υπουργείο, μετά από γρα¬ 
πτό αίτημα του Γενικού Γραμματέα Εμπορίου, είτε με 
τη διενέργεια στοχευμένων ελέγχων είτε με τη διάθε¬ 
ση ελεγκτών των κλιμακίων. Επιπλέον, οι Περιφέρειες 
ενημερώνουν το Υπουργείο Ανάπτυξης, Ανταγωνιστι¬ 
κότητας και Ναυτιλίας, σε τακτά χρονικά διαστήματα, 
για τη δράση των κλιμακίων που έχουν συσταθεί και 
λειτουργούν σε αυτές, σύμφωνα με τους όρους και τη 
διαδικασία που καθορίζεται με την απόφαση του δεύ¬ 
τερου εδαφίου της παραγράφου 4.» 

2. Η περίπτωση α' της παρ. 3 του άρθρου 7α του 
ν.2323/1995 «Υπαίθριο Εμπόριο, Λαϊκές Αγορές, κ.λπ.» 
(Α' 145), όπως το άρθρο αυτό προστέθηκε με το άρ¬ 
θρο 7 του ν.3190/2003 (Α' 249) και όπως τροποποιήθηκε 
και συμπληρώθηκε με την παρ. 1δ του άρθρου 26 του 
ν.3419/2005 (Α' 297) και με την παρ. 13 του άρθρου 12 
του ν.3557/2007, αντικαθίσταται ως εξής: 

«α): αα) Για τα κλιμάκια του Υπουργείου Ανάπτυξης, 
Ανταγωνιστικότητας και Ναυτιλίας εφαρμόζονται οι 
διαδικασίες συγκρότησης των κλιμακίων ελέγχου της 
Υπηρεσίας Εποπτείας Αγοράς της Γ ενικής Γ ραμματείας 
Εμπορίου (ν. 3728/2008, Α' 258). 

ββ) Γ ια τα κλιμάκια των Περιφερειών, τηρούνται στις 
Περιφέρειες τα αντίστοιχα μητρώα μελών των κλι¬ 
μακίων που καταρτίζονται κάθε δύο έτη με πρόταση 
των φορέων που αναφέρονται στην παράγραφο 1. Η 
συγκρότηση των κλιμακίων στις Περιφέρειες γίνεται 
με απόφαση του αρμόδιου Περιφερειάρχη. Ο Περιφε¬ 
ρειάρχης μπορεί, με απόφασή του, να μεταβιβάζει την 
αρμοδιότητα συγκρότησης των κλιμακίων στον αρμόδιο 
Αντιπεριφερειάρχη. Η θητεία όσων μετέχουν στα κλι¬ 
μάκια της παρούσας υποπερίπτωσης είναι τριετής. Με 
την πάροδο της τριετίας η θητεία λήγει αυτοδικαίως 
και δεν επιτρέπεται παράταση αυτής. Νέος διορισμός 
επιτρέπεται να γίνει μόνο μετά την πάροδο ενός έτους 
από τη λήξη της προηγούμενης θητείας.» 

3. Στο τέλος της παρ. 4 του άρθρου 7α του ν.2323/ 
1995 προστίθεται δεύτερο εδάφιο ως εξής: 

«Με την ίδια απόφαση καθορίζεται η συχνότητα ενημέ¬ 
ρωσης του Υπουργείου Ανάπτυξης, Ανταγωνιστικότητας 
και Ναυτιλίας από τις Περιφέρειες, κατά τα οριζόμενα 
στο τελευταίο εδάφιο της παραγράφου 1, καθώς και 
τα κοινοποιούμενα στοιχεία όπως, ενδεικτικά ο αριθ¬ 
μός των διενεργούμενων ελέγχων, ο τόπος ελέγχου, ο 
αριθμός των παραβάσεων, το είδος των παραβάσεων 
και οι επιβληθείσες διοικητικές κυρώσεις.» 


4. Οι παράγραφοι 5 και 6 του άρθρου 7α του ν.2323/ 
1995 (Α'145) «Υπαίθριο Εμπόριο, Λαϊκές Αγορές, κ.λπ.», 
όπως το άρθρο αυτό προστέθηκε με το άρθρο 7 του 
ν.3190/2003 (Α' 249) και όπως τροποποιήθηκε και συμπλη¬ 
ρώθηκε με την παρ. 1δ του άρθρου 26 του ν.3419/2005 (Α' 
297) και με την παρ. 13 του άρθρου 12 του ν.3557/2007 
(Α' 100), καταργούνται. 

5. Η περίπτωση α' του άρθρου 7β του ν.2323/1995 
(Α' 145) «Υπαίθριο Εμπόριο, Λαϊκές Αγορές, κ.λπ.», όπως 
αντικαταστάθηκε με το άρθρο 7 του ν.3777/2005 (Α'202) 
και όπως συμπληρώθηκε με την παρ. 1ε του άρθρου 26 
του ν.3419/2005 (Α' 297) και με την παρ. 2 του άρθρου 
80 του ν.3604/2007 (Α' 189), αντικαθίσταται ως εξής: 

«α) αα) Τα πρόστιμα που επιβάλλονται από τα Κλιμά¬ 
κια Ελέγχου Λαϊκών Αγορών και Υπαίθριου Εμπορίου 
του Υπουργείου Ανάπτυξης, Ανταγωνιστικότητας και 
Ναυτιλίας σύμφωνα με το άρθρο 5, πλην της παρα¬ 
γράφου 6 αυτού και το άρθρο 7, αποτελούν έσοδα του 
Κρατικού Προϋπολογισμού και πιστώνονται σε ειδικό 
κωδικό που εγγράφεται στον προϋπολογισμό της Γ ενι¬ 
κής Γ ραμματείας Εμπορίου του Υπουργείου Ανάπτυξης, 
Ανταγωνιστικότητας και Ναυτιλίας. 

ββ) Τα πρόστιμα που επιβάλλονται από τη Δημοτική 
Αστυνομία για τις παραβάσεις του άρθρου 5, πλην της 
παραγράφου 6 αυτού και του άρθρου 7, εισπράττονται 
σύμφωνα με τις διατάξεις περί είσπραξης εσόδων των 
Δήμων και Κοινοτήτων και πιστώνονται σε ειδικό κω¬ 
δικό του οικείου Δήμου στον οποίο διαπιστώθηκε και 
βεβαιώθηκε η παράβαση. 

γγ) Τα υπόλοιπα πρόστιμα που επιβάλλονται σύμφωνα 
με το άρθρο 5, πλην της παραγράφου 6 αυτού και το 
άρθρο 7, εκτός αυτών που προβλέπονται στις παραπά¬ 
νω υποπεριπτώσεις αα' και ββ', αποτελούν έσοδα του 
Κρατικού Προϋπολογισμού πιστώνονται σε ειδικό κω¬ 
δικό που εγγράφεται στον προϋπολογισμό της οικείας 
Περιφέρειας στην οποία διαπιστώθηκε και βεβαιώθηκε 
η παράβαση. 

Από τα έσοδα όλων των ανωτέρω υποπεριπτώσεων 
καλύπτονται δαπάνες για τυχόν αμοιβές υπερωριακής 
απασχόλησης των μελών των ανωτέρω κλιμακίων, οι 
οποίες χορηγούνται με τους όρους και προϋποθέσεις 
του ν.4024/2011 (Α' 226), καθώς και για τυχόν έξοδα με¬ 
τακίνησης για τις ανάγκες διενέργειας των ελέγχων.» 

Άρθρο 13 

Τροποποίηση διατάξεων του ν.3728/2008 

1. Στο τέλος της περίπτωσης θ' της παρ. 1 του άρ¬ 
θρου 3 του ν.3728/2008 «Υπηρεσία Εποπτείας Αγοράς 
και άλλες διατάξεις» (Α' 258) προστίθεται η φράση 
«συμπεριλαμβανομένων των διατάξεων του άρθρου 26 
του παρόντος νόμου περί κανόνων τεκμηρίωσης τιμών 
ενδοομιλικών συναλλαγών». 

2. Η παρ. 6 του άρθρου 26 του ν.3728/2008 (Α' 258) 
αντικαθίσταται ως εξής: 

«6. Στους παραβάτες των διατάξεων των παραγράφων 
2 και 4 του άρθρου 26 του ν.3728/2008, επιβάλλεται με 
αιτιολογημένη απόφαση του Ειδικού Γραμματέα, ως 
προϊσταμένου της Υπηρεσίας Εποπτείας Αγοράς, αυ¬ 
τοτελές χρηματικό πρόστιμο, ίσο με το 10% της αξίας 
των συναλλαγών, για τις οποίες δεν τέθηκε στη διάθε¬ 
ση του ελέγχου ο οικείος φάκελος τεκμηρίωσης ή δεν 
υποβλήθηκαν οι προβλεπόμενες στην παρ. 4 του άρθρου 
26 του ν.3728/2008 καταστάσεις. Ειδικά για την περί- 

πτώση που η υπόχρεη εταιρεία υπέβαλε την κατάσταση 
της παραγράφου 4 εκτός της τασσόμενης προθεσμίας, 
επιβάλλεται, με αιτιολογημένη απόφαση του Ειδικού 
Γραμματέα, ως προϊσταμένου της Υπηρεσίας Εποπτείας 
Αγοράς, αυτοτελές διοικητικό πρόστιμο 10.000 ευρώ 
και επιπλέον 1.000 ευρώ για κάθε ημερολογιακή ημέρα 
καθυστέρησης. Το συνολικό πρόστιμο του τελευταίου 
εδαφίου δεν δύναται να υπερβεί τις 100.000 ευρώ.» 

3. Η παρ. 7 του άρθρου 26 του ν.3728/2008 (Α' 258) 
αντικαθίσταται ως εξής: 

«7. Στους παραβάτες των διατάξεων της παρ. 1 του 
άρθρου 26 του ν.3728/2008 επιβάλλεται, με αιτιολογημέ¬ 
νη απόφαση του Ειδικού Γ ραμματέα, ως προϊσταμένου 
της Υπηρεσίας Εποπτείας Αγοράς, χρηματικό πρόστι¬ 
μο 5.000 ευρώ, πέραν των ποινικών κυρώσεων, που θα 
επιβάλλονται για την παράβαση των διατάξεων αυτών, 
όπως προβλέπονται από το άρθρο 30 του Αγορανομικού 
Κώδικα, όπως τροποποιήθηκε και ισχύει.» 

4. Καταργείται η παρ. 8 του άρθρου 26 του ν.3728/ 
2008 (Α' 258). 

5. Εκκρεμείς υποθέσεις του άρθρου 26 του ν.3728/ 
2008 για τις οποίες δεν έχει επιβληθεί πρόστιμο μέχρι 
την έναρξη ισχύος του παρόντος, θα εξετάζονται και θα 
αντιμετωπίζονται με βάση τις ως άνω διατάξεις. 

Άρθρο 14 

Ρυθμίσεις υπαίθριου εμπορίου και λαϊκών αγορών 

1. Ο ανώτατος αριθμός των αδειών, ανά κατηγορία, 
που δύνανται να χορηγηθούν εντός των ορίων κάθε 
Αποκεντρωμένης Διοίκησης για θέματα υπαίθριου εμπο¬ 
ρίου και λαϊκών αγορών καθορίζεται ετησίως για το 
επόμενο ημερολογιακό έτος, ως εξής: 

α) Για την άσκηση υπαίθριου στάσιμου εμπορίου και 
υπαίθριου πλανόδιου εμπορίου με άδεια τύπου Β', με 
απόφαση του κατά τόπον αρμόδιου Γ ενικού Γ ραμμα¬ 
τέα Αποκεντρωμένης Διοίκησης, που εκδίδεται μέχρι 
την 30ή Νοεμβρίου του προηγούμενου έτους, μετά από 
γνώμη των κατά τόπον αρμόδιων Δημοτικών Συμβου¬ 
λίων της Περιφέρειάς του. Η γνώμη των Δημοτικών 
Συμβουλίων υποβάλλεται μέχρι την 31η Οκτωβρίου του 
ίδιου έτους. Με την πάροδο άπρακτης της προθεσμίας 
του προηγούμενου εδαφίου, η απόφαση του Γενικού 
Γ ραμματέα Αποκεντρωμένης Διοίκησης εκδίδεται χωρίς 
την οριζόμενη σε αυτό γνώμη. Με την ίδια απόφαση ο 
καθοριζόμενος αριθμός των υπό χορήγηση αδειών κα- 
τανέμεται, ανά κατηγορία, στους οικείους Δήμους. 

β) Γ ια την άσκηση υπαίθριου πλανόδιου εμπορίου με 
άδεια τύπου Α' (πώληση πρωτογενών προϊόντων γης, 
αλιείας και ιχθυοκαλλιέργειας) με απόφαση των Υπουρ¬ 
γών Εσωτερικών και Ανάπτυξης, Ανταγωνιστικότητας 
και Ναυτιλίας που εκδίδεται μέχρι τη 15η Δεκεμβρίου 
του προηγούμενου έτους, μετά από γνώμη του κατά 
τόπον αρμόδιου Γενικού Γραμματέα Αποκεντρωμένης 
Διοίκησης, που εκδίδεται μέχρι τη 15η Νοεμβρίου του 
ίδιου έτους. Με την πάροδο άπρακτης της προθεσμίας 
του προηγούμενου εδαφίου, η απόφαση των αρμόδι¬ 
ων Υπουργών εκδίδεται χωρίς την οριζόμενη σε αυτό 
γνώμη. Η γνώμη του Γ ενικού Γ ραμματέα διατυπώνεται 
μετά την υποβολή σε αυτόν, μέχρι την 31η Οκτωβρίου 
εκάστου ημερολογιακού έτους, σχετικής γνώμης των 
κατά τόπον αρμόδιων Δημοτικών Συμβουλίων. Με την 
πάροδο άπρακτης της προθεσμίας του προηγούμενου 
εδαφίου, η γνώμη του Γ ενικού Γ ραμματέα Αποκεντρω¬ 


μένης Διοίκησης προς τους αρμόδιους Υπουργούς εκ- 
δίδεται χωρίς την οριζόμενη σε αυτό γνώμη. 

Οι χορηγούμενες ανά κατηγορία άδειες κατανέμονται 
στους Δήμους με απόφαση του κατά τόπον αρμόδιου 
Γ ενικού Γ ραμματέα Αποκεντρωμένης Διοίκησης, η οποία 
εκδίδεται μέχρι την 31 Δεκεμβρίου του ιδίου έτους. 

γ) Γ ια τη συμμετοχή σε λαϊκές αγορές και σε λαϊκές 
αγορές βιολογικών προϊόντων επαγγελματιών πωλητών 
ή παραγωγών, με απόφαση του κατά τόπον αρμόδιου 
Γενικού Γραμματέα Αποκεντρωμένης Διοίκησης, μετά 
από γνώμη των Επιτροπών της παρ. 2 του άρθρου 7 
του ν.2323/1995. Η απόφαση του Γενικού Γραμματέα 
εκδίδεται εντός τριάντα ημερών από την υποβολή της 
γνώμης του προηγούμενου εδαφίου. Σε περίπτωση μη 
εμπρόθεσμης υποβολής της γνώμης των αρμόδιων Επι¬ 
τροπών, η απόφαση του Γ ενικού Γ ραμματέα εκδίδεται 
χωρίς αυτή. 

2. Το δεύτερο εδάφιο της παρ. 9 του άρθρου 1 του 
ν.2323/1995 τροποποιείται ως εξής: 

«Οι διαθέσιμες, ανά κατηγορία άδειες χορηγούνται 
με απόφαση του κατά τόπον αρμόδιου Δημοτικού Συμ¬ 
βουλίου, σε ανέργους και δικαιούχους άσκησης των εν 
λόγω δραστηριοτήτων, κατ' εφαρμογή των διατάξεων 
του άρθρου 17 του ν.3844/2010 (Α'63). Αν ο αριθμός 
των αιτούντων υπερβαίνει τον αριθμό των διαθέσιμων 
αδειών, εφαρμόζεται το άρθρο 13 του ν.3844/2010. 

Από τις χορηγούμενες σε ανέργους άδειες ικανοποι¬ 
ούνται, κατά σειρά προτεραιότητας, τα πρόσωπα των 
κατωτέρω κατηγοριών: 

α. μέχρι ποσοστό δέκα τοις εκατό (10%), άτομα με 
αναπηρία τουλάχιστον εξήντα επτά τοις εκατό (67%) 
και τυφλοί, 

β. μέχρι ποσοστό δεκαπέντε τοις εκατό (15%), πολύ¬ 
τεκνοι και τα τέκνα αυτών, καθώς και γονείς με τρία 
τέκνα, 

γ. μέχρι ποσοστό δέκα τοις εκατό (10%), ανάπηροι και 
θύματα ειρηνικής περιόδου του ν.1370/1944 (Α' 82), 
δ. μέχρι ποσοστό δέκα τοις εκατό (10%) άτομα με 
αναπηρία πάνω από πενήντα τοις εκατό (50%), εφόσον 
δεν οφείλεται σε πολεμικά γεγονότα, 
ε. μέχρι ποσοστό πέντε τοις εκατό (5%), γονείς ανή¬ 
λικων τέκνων με ειδικές ανάγκες και γονείς που προ¬ 
στατεύουν άτομα με νοητική υστέρηση, αυτισμό, βαριές 
αναπηρίες και πολλαπλές ανάγκες εξάρτησης, 
στ. μέχρι ποσοστό δέκα τοις εκατό (10%), ομογενείς 
Βορειοηπειρώτες και ομογενείς παλλινοστούντες, που 
προέρχονται από την πρώην Ε.Σ.Σ.Δ. και τον Πόντο, 
ζ. μέχρι ποσοστό πέντε τοις εκατό (5%)'Ελληνες Τσιγ¬ 
γάνοι ΡΟΜ που έχουν εγγράφει στα δημοτολόγια των 
οργανισμών τοπικής αυτοδιοίκησης της χώρας, 
η. μέχρι ποσοστό πέντε τοις εκατό (5%) άτομα απε- 
ξαρτημένα από εξαρτησιογόνες ουσίες και άτομα υπό 
απεξάρτηση, 

εφόσον πληρούν τις νόμιμες προϋποθέσεις και έχουν 
υποβάλει αίτηση με τα απαραίτητα δικαιολογητικά.» 

Άρθρο 15 

Ρυθμίσεις Γενικού Εμπορικού Μητρώου 

1. Η παρ. 1 του άρθρου 6 του ν.3419/2005 τροποποι¬ 
είται ως εξής: 

«1. Με απόφαση του Υπουργού Ανάπτυξης, Ανταγωνι¬ 
στικότητας και Ναυτιλίας καθορίζονται οι πράξεις και 
τα στοιχεία που καταχωρίζονται στη Μερίδα: 

α) των φυσικών προσώπων, 

β) των εμπορικών εταιριών και ενώσεων προσώπων, 
γ) των υποκαταστημάτων που αναφέρονται στην πε¬ 
ρίπτωση στ' της παραγράφου 1 του άρθρου 1, 
δ) των υποκαταστημάτων και πρακτορείων που ανα- 
φέρονται στις περιπτώσεις ζ' και η' της παραγράφου 
1 του άρθρου 1, 

ε) των υποκαταστημάτων και πρακτορείων που ανα- 
φέρονται στην περίπτωση θ' της παραγράφου 1 του 
άρθρου 1.» 

2. Η περίπτωση α' της παρ. 1 του άρθρου 16 του 
ν.3419/2005 τροποποιείται ως εξής: 

«1. α) Η εμπορική δημοσιότητα πραγματοποιείται με: 
(αα) την καταχώριση, αρχική ή μεταγενέστερη, στο 
Γ.Ε.ΜΗ., σύμφωνα με τη διαδικασία που προβλέπεται 
από τον παρόντα νόμο και 
(ββ) τη δημοσίευση στο διαδικτυακό τόπο του Γ.Ε.ΜΗ. 
από την Υπηρεσία Γ.Ε.ΜΗ. ή, κατά περίπτωση, το Τμήμα 
Γ.Ε.ΜΗ., σύμφωνα με την παράγραφο 4 του άρθρου 5, 
των πράξεων και στοιχείων για τα οποία επιβάλλεται 
υποχρέωση δημοσιότητας.» 

3. Η παρ. 4 του άρθρου 18 του ν.3419/2005 τροποποι¬ 
είται ως εξής: 

«4. Με απόφαση του Υπουργού Ανάπτυξης, Ανταγω¬ 
νιστικότητας και Ναυτιλίας καθορίζονται ο τρόπος, η 
διαδικασία και ο χρόνος της μεταφοράς στο Γ.Ε.ΜΗ., 
κατά προτεραιότητα, του περιεχομένου των Ειδικών 
και Νομαρχιακών Μητρώων Ανωνύμων Εταιρειών, του 
Κεντρικού Μητρώου Ανωνύμων Εταιρειών, των Μητρώων 
ή Βιβλίων Προσωπικών Εταιρειών και Εταιρειών Περιορι¬ 
σμένης Ευθύνης, των Μητρώων Αστικών Συνεταιρισμών 
και των Μητρώων Ευρωπαϊκών Ομίλων Οικονομικού 
Σκοπού. 

Μέχρι την ολοκλήρωση της μεταφοράς αυτής, κάθε 
καταχώριση στα Βιβλία και Μητρώα που αναφέρονται 
στο προηγούμενο εδάφιο θεωρείται ως καταχώριση 
στο Γ.Ε.ΜΗ.. 

Σε κάθε περίπτωση, οι υπόχρεοι που αναφέρονται στις 
περιπτώσεις β', ζ' και η' της παραγράφου 1 του άρθρου 
1 οι οποίοι δεν έχουν εγγράφει στο Γ.Ε.ΜΗ. οφείλουν 
με αίτησή τους, να ζητήσουν την εγγραφή τους στο 
Γ.Ε.ΜΗ., υποβάλλοντας τις πράξεις και τα στοιχεία που 
θα ορισθούν με απόφαση του Υπουργού Ανάπτυξης, 
Ανταγωνιστικότητας και Ναυτιλίας κατά περίπτωση, ενώ 
για τους λοιπούς υπόχρεους του άρθρου 1 η κατάθεση 
της σχετικής αίτησης καθίσταται προαιρετική. Με την 
ίδια απόφαση καθορίζονται ο τρόπος, η διαδικασία και 
η προθεσμία μέσα στην οποία πρέπει να ολοκληρωθεί 
η καταχώριση κατά το προηγούμενο εδάφιο. Οι υπη¬ 
ρεσίες καταχώρησης στο Γ.Ε.ΜΗ. μπορούν να ελέγχουν 
τα στοιχεία που μεταφέρονται ή καταχωρίζονται σύμ¬ 
φωνα με τα προηγούμενα εδάφια και να καλούν τους 
υπόχρεους να προβαίνουν στις αναγκαίες διευκρινίσεις, 
διορθώσεις και συμπληρώσεις. 

Με κοινή απόφαση του Υπουργού Ανάπτυξης, Αντα¬ 
γωνιστικότητας και Ναυτιλίας και του κατά περίπτωση 
αρμόδιου Υπουργού, αμέσως μετά την ολοκλήρωση της 
διαδικασίας μεταφοράς κατά το πρώτο εδάφιο της πα¬ 
ραγράφου αυτής, ορίζεται η παύση της αρμοδιότητας 
κάθε άλλου φορέα, για την τήρηση των Βιβλίων και 
Μητρώων που αναφέρονται στο πρώτο εδάφιο.» 


Άρθρο 16 

Κατάργηση των θυγατρικών εταιριών 
της ΕΟΜΜΕΧ Α.Ε. 

1. Από την έναρξη ισχύος του παρόντος νόμου οι θυ¬ 
γατρικές εταιρίες της ΕΟΜΜΕΧ Α.Ε.: «ΕΛΛΗΝΙΚΟ ΚΕ¬ 
ΝΤΡΟ ΑΡΓΥΡΟΧΡΥΣΟΧΟΪΑΣ Ανώνυμη Εταιρία» (ΕΛΚΑ 
Α.Ε.), «ΕΛΛΗΝΙΚΟ ΚΕΝΤΡΟ ΑΡΓΙΛΛΟΜΑΖΗΣ Ανώνυμος 
Εταιρεία» (ΕΛΚΕΑ Α.Ε.), «ΚΕΝΤΡΟ ΕΛΛΗΝΙΚΗΣ ΓΟΥΝΑΣ 
ΑΝΩΝΥΜΗ ΕΤΑΙΡΕΙΑ» (ΚΕΓ Α.Ε.), «ΕΛΚΕΔΕ Κέντρο Τε¬ 
χνολογίας και Σχεδιασμού, Ανώνυμος Εταιρία» και οι 
θυγατρικές αυτής «Εξωτερικές Υπηρεσίες Πρόληψης και 
Προστασίας Ε.Π.Ε.» (ΕΞΥΠΠ ΕΛ.ΚΕ.ΔΕ.) και το «Κέντρο 
Συνεχιζόμενης Επαγγελματικής Κατάρτισης ΕΛΚΕΔΕ 
Εταιρία Περιορισμένης Ευθύνης» (ΚΕΚ-ΕΛΚΕΔΕ Ε.Π.Ε.), 
καθώς και η «ΘΕΡΜΟΚΟΙΤΙΔΑ ΝΕΩΝ ΕΠΙΧΕΙΡΗΣΕΩΝ 
ΧΑΝΙΩΝ - Αστική Μη Κερδοσκοπική Εταιρεία», λύονται 
αυτοδικαίως και τίθενται σε εκκαθάριση σύμφωνα με 
τις διαδικασίες που προβλέπονται στην παρούσα, τα 
καταστατικά τους, τον α.ν. 2190/1920 ως ισχύει και τις 
λοιπές κείμενες διατάξεις. 

2. Οι σκοποί των εν λόγω εταιριών, όπως προκύπτουν 
από τις ως άνω διατάξεις και τα καταστατικά τους, 
αποτελούν εφεξής αρμοδιότητες της Διεύθυνσης Μι¬ 
κρών και Μεσαίων Επιχειρήσεων της Γ ενικής Γ ραμμα- 
τείας Βιομηχανίας (ΓΓΒ) του Υπουργείου Ανάπτυξης, 
Ανταγωνιστικότητας και Ναυτιλίας (ΥΠΑΑΝ). Στην ίδια 
Διεύθυνση ανατίθεται η διαχείριση των εκτελούμενων 
από τους υπό κατάργηση φορείς δράσεων των επιχει¬ 
ρησιακών προγραμμάτων, που συγχρηματοδοτούνται 
από την Ευρωπαϊκή Ένωση. 

3. Με προεδρικό διάταγμα, ύστερα από πρόταση των 
Υπουργών Ανάπτυξης, Ανταγωνιστικότητας και Ναυτι¬ 
λίας και Διοικητικής Μεταρρύθμισης και Ηλεκτρονικής 
Διακυβέρνησης, μπορεί οι αρμοδιότητες της ως άνω Δι¬ 
εύθυνσης να επαναπροσδιορίζονται και να αναδιαρθρώ- 
νονται τα τμήματά της με συγχώνευση ή διάσπαση των 
υφιστάμενων ή με τη δημιουργία νέων και να καθορίζο¬ 
νται ή να ανακαθορίζονται οι αρμοδιότητές τους. Κατά 
την πρώτη εφαρμογή του παρόντος η κατανομή των 
παραπάνω αρμοδιοτήτων στην ως άνω Διεύθυνση μετα¬ 
ξύ των τμημάτων της γίνεται με απόφαση του Υπουργού 
Ανάπτυξης, Ανταγωνιστικότητας και Ναυτιλίας. 

4. Μετά τη λήξη της εκκαθάρισης, όπου στην κείμενη 
νομοθεσία αναφέρονται οι ως άνω εταιρείες με την 
επωνυμία τους ή με το διακριτικό τους τίτλο, νοείται 
η Διεύθυνση Μικρών και Μεσαίων Επιχειρήσεων της 
Γ ενικής Γ ραμματείας Βιομηχανίας του Υπουργείου Ανά¬ 
πτυξης, Ανταγωνιστικότητας και Ναυτιλίας. 

5. Η εκκαθάριση των ως άνω εταιριών θα πρέπει να 
έχει ολοκληρωθεί το αργότερο μέσα σε έξι μήνες από 
την έναρξη ισχύος του παρόντος νόμου. Η ημερομηνία 
αυτή παρατείνεται για εξαιρετικό λόγο με απόφαση του 
Υπουργού Ανάπτυξης, Ανταγωνιστικότητας και Ναυτι¬ 
λίας. Ομοίως με αποφάσεις του Υπουργού Ανάπτυξης, 
Ανταγωνιστικότητας και Ναυτιλίας ορίζονται οι εκκαθα- 
ριστές των ανωτέρω εταιρειών, εάν δεν έχουν ορισθεί 
μέσα σε ένα μήνα από τη δημοσίευση του παρόντος 
από τις Γ ενικές Συνελεύσεις των μετόχων τους με από¬ 
λυτη πλειοψηφία. Οι αποφάσεις αυτές εκδίδονται εντός 
δεκαπέντε (15) εργάσιμων ημερών μετά την παρέλευση 
άπρακτης της προθεσμίας του προηγούμενου εδαφίου, 
εντός της οποίας θα έπρεπε οι Γ ενικές Συνελεύσεις των 
μετόχων να έχουν ορίσει τους εκκαθαριστές. 

6. Με απόφαση του Υπουργού Ανάπτυξης, Ανταγω¬ 
νιστικότητας και Ναυτιλίας, μετά από αιτιολογημένη 
αίτηση των εκκαθαριστών στην οποία αποτυπώνονται οι 
ανάγκες των υπό εκκαθάριση εταιριών, καθορίζεται το 
προσωπικό, που δεν μπορεί να υπερβαίνει τους τρεις (3) 
υπαλλήλους ανά εταιρία, το οποίο θα διατεθεί αποκλει¬ 
στικά για τις ανάγκες της εκκαθάρισης, χωρίς αίτησή 
του, από το Υπουργείο Ανάπτυξης, Ανταγωνιστικότητας 
και Ναυτιλίας, στις υπό εκκαθάριση εταιρίες, έως την 
αποπεράτωση των εργασιών της εκκαθάρισης αυτών. 
Οι αποδοχές των υπαλλήλων αυτών βαρύνουν τον προ¬ 
ϋπολογισμό του φορέα από τον οποίο αποσπώνται. 

7. Μετά την ολοκλήρωση της εκκαθάρισης, το προϊόν 
της εκκαθαρίσεώς τους διανέμεται στους μετόχους τους 
κατά την αναλογία της συμμετοχής τους στο μετοχικό 
τους κεφάλαιο. Η αναλογούσα στον ΕΟΜΜΕΧ Α.Ε. ως 
μέτοχο περιουσία, περιέρχεται στο Ελληνικό Δημόσιο, 
εκπροσωπούμενο από τον Υπουργό Οικονομικών. 

8. Οι εκκρεμείς δίκες των υπό εκκαθάριση εταιριών συ¬ 
νεχίζονται μέχρι τη λήξη της εκκαθάρισης, χωρίς καμία 
άλλη διατύπωση και χωρίς να επέρχεται βίαιη διακοπή 
τους, από τους εκκαθαριστές τους. Μετά τη λήξη της 
εκκαθάρισης, εφαρμόζεται το τρίτο εδάφιο της παρ. 14 
του άρθρου 65 του ν.4002/2011 (Α' 180). 

9. Υφιστάμενες μισθώσεις ακινήτων από τις υπό εκ¬ 
καθάριση εταιρίες λύονται αυτοδίκαια εντός τριών (3) 
μηνών από τη δημοσίευση του νόμου αυτού. Με κοινή 
απόφαση του Υπουργού Οικονομικών και του Υπουργού 
Ανάπτυξης, Ανταγωνιστικότητας και Ναυτιλίας μπορεί 
να παρατείνεται η μίσθωση για έναν (1) ακόμη μήνα 
και για μία μόνο φορά. Με όμοια απόφαση ρυθμίζεται 
και κάθε άλλη λεπτομέρεια σχετικά με τη λύση των 
μισθώσεων. 

10. Από τη δημοσίευση του παρόντος νόμου αίρονται 
αυτοδίκαια οι αποσπάσεις και παύουν να ισχύουν οι 
οργανικές και μη θέσεις του πάσης φύσεως προσωπικού 
που υπηρετεί στις ως άνω εταιρίες. 

11. Οι δικηγόροι με έμμισθη εντολή των ως άνω εταιρι¬ 
ών, υποχρεούνται μέσα σε ένα μήνα από τη δημοσίευση 
του παρόντος να υποβάλουν στη Γενική Γραμματεία 
Βιομηχανίας του Υπουργείου Ανάπτυξης, Ανταγωνιστι¬ 
κότητας και Ναυτιλίας: 

(α) Αναλυτική κατάσταση των εκκρεμών και των πε- 
ρατωμένων δικαστικών υποθέσεων που χειρίστηκαν, 
η οποία προσυπογράφεται για την ακρίβειά της από 
τον προϊστάμενο της Νομικής Υπηρεσίας του φορέα, 
εφόσον υπάρχει, διαφορετικά υπογράφεται μόνο από 
τον ίδιο το δικηγόρο με έμμισθη εντολή. Στην πιο πάνω 
κατάσταση για τις εκκρεμείς υποθέσεις γίνεται λε¬ 
πτομερής μνεία του διαδικαστικού σταδίου στο οποίο 
βρίσκεται η υπόθεση και η ημερομηνία της επόμενης 
διαδικαστικής πράξης. 

(β) Πλήρεις φακέλους των παραπάνω εκκρεμών και 
περατωμένων υποθέσεων με ακριβή αντίγραφα των 
δικογράφων, εισηγητικών εκθέσεων, δικαστικών απο¬ 
φάσεων και των εγγράφων αποδείξεως. 

12. Οι ως άνω δικηγόροι με έμμισθη εντολή έχουν επι¬ 
πλέον υποχρέωση να υποβάλουν τα παραπάνω στοιχεία 
και για τις υποθέσεις των οποίων ο χειρισμός ανατέθηκε 
σε δικηγόρους που δεν αμείβονταν με πάγια αντιμισθία, 
εφόσον τα στοιχεία έχουν περιέλθει σε αυτούς. Σε αντί¬ 
θετη περίπτωση πρέπει να φροντίσουν να συλλέξουν 
τα στοιχεία αυτά και στη συνέχεια να τα υποβάλουν, 
σύμφωνα με τα πιο πάνω. 


13. Σε περίπτωση που υφίσταται χρηματοδοτική μί¬ 
σθωση ακινήτου συναφθείσα από μία εκ των ανωτέρω 
εταιρειών το Ελληνικό Δημόσιο υποκαθίσταται αυτοδι¬ 
καίως στην υφιστάμενη σύμβαση από τη θέση σε ισχύ 
του παρόντος νόμου. Η διαχείριση των εν λόγω συμβά¬ 
σεων γίνεται από τη Γενική Γραμματεία Βιομηχανίας. 

14. Με αποφάσεις του Υπουργού Ανάπτυξης, Ανταγω¬ 
νιστικότητας και Ναυτιλίας μπορεί να ρυθμίζονται κάθε 
αναγκαία λεπτομέρεια και διαδικασία για την εφαρμογή 
του παρόντος άρθρου. 

Άρθρο 17 

Ρυθμίσεις για τη συγχώνευση των εταιρειών 
ΕΟΜΜΕΧ Α.Ε. και ΕΤΕΑΝ Α.Ε. 

1. Το προσωπικό με σχέση εργασίας ιδιωτικού δικαίου 
αορίστου χρόνου κατηγορίας Πανεπιστημιακής Εκπαί¬ 
δευσης και Τεχνολογικής Εκπαίδευσης της υπό απορ¬ 
ρόφηση εταιρείας ΕΟΜΜΕΧ Α.Ε. και οι δικηγόροι που 
απασχολούνται σε αυτή με σχέση έμμισθης εντολής 
μεταφέρονται από 1.1.2012 στην ΕΤΕΑΝ Α.Ε. με τις ίδιες 
σχέσεις εργασίας. Για το μεταφερόμενο στην ΕΤΕΑΝ 
Α.Ε. προσωπικό δεν έχουν εφαρμογή οι διατάξεις της 
παρ. 6 του άρθρου 34 του ν.4024/2011, δεν ισχύει καμία 
ρήτρα επιχειρησιακής συλλογικής σύμβασης εργασίας 
και εφαρμόζεται σε αυτό ο κανονισμός του προσωπι¬ 
κού της ΕΤΕΑΝ Α.Ε. και οι μισθολογικές διατάξεις του 
ν.4024/2011. Προσωπικό που μεταφέρεται στην ΕΤΕΑΝ 
Α.Ε. κατά τα ανωτέρω και το οποίο με βάση τον Κανονι¬ 
σμό Λειτουργίας, το Οργανόγραμμα και το επιχειρησια¬ 
κό σχέδιο της ΕΤΕΑΝ Α.Ε. κρίνεται ως πλεονάζον για το 
έργο της, μεταφέρεται με απόφαση του εποπτεύοντος 
την ΕΤΕΑΝ Α.Ε. Υπουργού έως την ολοκλήρωση της 
απορρόφησης της ΕΟΜΜΕΧ Α.Ε. από την ΕΤΕΑΝ Α.Ε. 
κατόπιν εισηγήσεως του Δ.Σ. της τελευταίας στο προ¬ 
σωπικό των εποπτευόμενων φορέων του Υπουργείου 
Ανάπτυξης, Ανταγωνιστικότητας και Ναυτιλίας με τις 
ίδιες σχέσεις εργασίας. Η υπηρεσιακή, βαθμολογική 
και μισθολογική κατάσταση αυτών ρυθμίζονται από 
τις διατάξεις που διέπουν τους φορείς στους οποίους 
εντάσσονται. 

Το υπόλοιπο προσωπικό της ΕΟΜΜΕΧ Α.Ε. με σχέση 
εργασίας ιδιωτικού δικαίου αορίστου χρόνου και συγκε¬ 
κριμένα το προσωπικό κατηγορίας Δευτεροβάθμιας και 
Υποχρεωτικής Εκπαίδευσης μεταφέρεται με απόφαση 
του Υπουργού Ανάπτυξης, Ανταγωνιστικότητας και Ναυ¬ 
τιλίας από 1.1.2012 με τις ίδιες σχέσεις εργασίας στο 
προσωπικό των εποπτευόμενων φορέων του Υπουργεί¬ 
ου Ανάπτυξης, Ανταγωνιστικότητας και Ναυτιλίας πλην 
της ΕΤΕΑΝ Α.Ε., χωρίς εφαρμογή των διατάξεων της 
παρ. 7 του άρθρου 34 του ν.4024/2011. Στην περίπτωση 
που δεν υπάρχουν στους φορείς υποδοχής κενές οργα¬ 
νικές θέσεις αντίστοιχής κατηγορίας, κλάδου και ειδι¬ 
κότητας, για τις οποίες οι μεταφερόμενοι να κατέχουν 
τα απαιτούμενα τυπικά προσόντα, αυτοί μεταφέρονται 
σε προσωποπαγείς θέσεις, οι οποίες συνιστώνται για 
το σκοπό αυτόν. 

Προσωπικό που μεταφέρεται σύμφωνα με το προη¬ 
γούμενο εδάφιο και το οποίο με βάση τους Κανονισμούς 
Λειτουργίας και τα Επιχειρησιακά Σχέδια των φορέων 
υποδοχής κρίνεται ως πλεονάζον τίθεται σε εφεδρεία 
και εφαρμόζεται το άρθρο 37 παρ. 7 του ν.3986/2011 
(Α'152). Ο προσδιορισμός γίνεται με απόφαση του οργά¬ 
νου διοίκησης του φορέα υποδοχής μετά από εισήγηση 

της αρμόδιας για το προσωπικό Γενικής Διεύθυνσης 
ή Διεύθυνσης ή υπηρεσίας του φορέα υποδοχής. Οι 
διατάξεις της περίπτωσης β' της παρ. 7 του άρθρου 37 
του ν.3986/2011 (Α'152), όπως αντικαταστάθηκε με την 
παρ. 1 του άρθρου 34 του ν.4024/2011 (Α'226) έχουν και 
εν προκειμένω εφαρμογή. Η υπηρεσιακή, βαθμολογική 
και μισθολογική κατάσταση αυτών ρυθμίζεται από τους 
κανονισμούς του προσωπικού των φορέων υποδοχής 
στους οποίους εντάσσονται και τις διατάξεις που τους 
διέπουν. 

Με απόφαση του Υπουργού Ανάπτυξης, Ανταγωνι¬ 
στικότητας και Ναυτιλίας καθορίζεται κάθε σχετικό 
θέμα και αναγκαία λεπτομέρεια για την μεταφορά του 
προσωπικού στους εποπτευόμενους φορείς. Το άρθρο 
3 της απόφασης των Υπουργών Οικονομικών και Ανά¬ 
πτυξης, Ανταγωνιστικότητας και Ναυτιλίας με αριθμό 
4507/3.11.2011 (Β' 2542) καταργείται. 

2. Οι αρμοδιότητες της υπό απορρόφηση εταιρείας 
ΕΟΜΜΕΧ Α.Ε. μεταφέρονται στη Γενική Γραμματεία Βι¬ 
ομηχανίας κατά τα οριζόμενα στην παράγραφο 2 του 
προηγούμενου άρθρου. Όπου στην κείμενη νομοθεσία 
αναφέρονται αρμοδιότητες της ΕΟΜΜΕΧ Α.Ε. αυτές 
νοούνται στο εξής ως αρμοδιότητες της Γ ενικής Γ ραμ- 
ματείας Βιομηχανίας. Τυχόν εκτελούμενα από την υπό 
απορρόφηση ΕΟΜΜΕΧ Α.Ε. προγράμματα και δράσεις 
μεταφέρονται στη Διεύθυνση Μικρών και Μεσαίων Επι¬ 
χειρήσεων της Γ ενικής Γ ραμματείας Βιομηχανίας, στην 
οποία και παραδίδεται όλος ο απαραίτητος υλικός και 
άυλος εξοπλισμός για τη διαχείρισή τους. 

Η παράδοση αυτή θα γίνει με πρωτόκολλο παραλα- 
βής-παράδοσης με επιμέλεια και ευθύνη του Διοικητι¬ 
κού Συμβουλίου της υπό συγχώνευση με απορρόφηση 
ΕΟΜΜΕΧ Α.Ε. εντός ενός μηνός από τη δημοσίευση 
του παρόντος. Για το σκοπό αυτόν αμελλητί η ΕΤΕΑΝ 
Α.Ε. με απόφασή της θα διαθέσει προς το Διοικητικό 
Συμβούλιο της ΕΟΜΜΕΧ Α.Ε. τέσσερα (4) άτομα κατη¬ 
γορίας Πανεπιστημιακής και Τεχνολογικής Εκπαίδευσης 
από το προσωπικό της ΕΟΜΜΕΧ Α.Ε. που μεταφέρθηκε 
σε αυτή. Με απόφαση του Υπουργού Ανάπτυξης, Αντα¬ 
γωνιστικότητας και Ναυτιλίας μπορεί τα συγκεκριμένα 
προγράμματα και δράσεις να εκχωρούνται σε άλλους 
φορείς αρμοδιότητας του Υπουργείου. 

3. Η συγχώνευση με απορρόφηση της ΕΟΜΜΕΧ Α.Ε. 
από την ΕΤΕΑΝ Α.Ε. κατά τα οριζόμενα στην απόφαση 
των Υπουργών Οικονομικών και Ανάπτυξης, Ανταγωνι¬ 
στικότητας και Ναυτιλίας με αριθμό 4507/3.11.2011 (Β' 
2542) γίνεται με δημόσιο συμβόλαιο και απαλλάσσε¬ 
ται από κάθε φόρο ή επιβάρυνση. Στο συμβόλαιο της 
απορρόφησης περιλαμβάνεται σε παράρτημα απογρα- 
φή της περιουσίας της απορροφούμενης εταιρείας, η 
οποία κατά το άρθρο 5 της απόφασης των Υπουργών 
Οικονομικών και Ανάπτυξης, Ανταγωνιστικότητας και 
Ναυτιλίας με αριθμό 4507/3.11.2011 (Β' 2542) περιέρχεται 
στο Ελληνικό Δημόσιο, το οποίο με την ολοκλήρωση 
της συγχώνευσης υποκαθίσταται αυτοδίκαια και χωρίς 
καμία άλλη διατύπωση, σύμφωνα με το νόμο, σε όλα 
τα δικαιώματα, υποχρεώσεις και έννομες σχέσεις της 
απορροφούμενης εταιρείας και η μεταβίβαση αυτή εξο¬ 
μοιώνεται με καθολική διαδοχή, οι δε εκκρεμείς δίκες 
της απορροφούμενης εταιρείας συνεχίζονται από το 
Δημόσιο χωρίς καμία άλλη διατύπωση και χωρίς να 
επέρχεται βίαιη διακοπή αυτών λόγω της συγχώνευσης. 
Το άρθρο 4 της απόφασης των Υπουργών Οικονομικών 


και Ανάπτυξης, Ανταγωνιστικότητας και Ναυτιλίας με 
αριθμό 4507/ 3.11.2011 (Β' 2542) καταργείται. 

4. Με αποφάσεις του Υπουργού Ανάπτυξης, Ανταγω¬ 
νιστικότητας και Ναυτιλίας μπορεί να ρυθμίζονται οι 
αναγκαίες λεπτομέρειες και διαδικασίες για την εφαρ¬ 
μογή του παρόντος άρθρου. 

Άρθρο 18 

Ρυθμίσεις για τη συγχώνευση των εταιριών 
ΕΒΕΤΑΜ Α.Ε., ΕΚΕΠΥ Α.Ε. και ΕΤΑΚΕΙ Α.Ε. 

1. Οι υφιστάμενες μισθώσεις ακινήτων των εταιρειών 
ΕΚΕΠΥ Α.Ε. και ΕΤΑΚΕΙ Α.Ε. λύονται αυτοδικαίως με την 
ολοκλήρωση της συγχώνευσης δια απορροφήσεως με 
την εταιρεία ΕΒΕΤΑΜ Α.Ε., και πάντως με την παρέλευση 
της προθεσμίας, η οποία προβλέπεται στην παρ. 2 του 
άρθρου 63 του ν.4002/2011 (Α'180). Μέχρι την ολοκλή¬ 
ρωση της συγχώνευσης, τα Διοικητικά Συμβούλια των 
ως άνω εταιρειών εξακολουθούν να λειτουργούν με την 
υφιστάμενη σύνθεσή τους, κατά παρέκκλιση των διατά¬ 
ξεων του άρθρου 14 παρ.1 του ν.3965/2011 (Α'113). 

2. Για το μεταφερόμενο προσωπικό στην ΕΒΕΤΑΜ Α.Ε., 
για την αυτοδίκαιη μεταφορά του οποίου θα εκδοθεί 
διαπιστωτική απόφαση του Υπουργού Ανάπτυξης, Αντα¬ 
γωνιστικότητας και Ναυτιλίας εντός 15 ημερών από την 
ολοκλήρωση της συγχώνευσης κατά παρέκκλιση των 
διατάξεων της παρ. 6 του άρθρου 34 του ν.4024/2011, 
δεν ισχύει καμία ρήτρα επιχειρησιακής συλλογικής σύμ¬ 
βασης εργασίας των υπό απορρόφηση εταιρειών και 
εφαρμόζεται σε αυτό ο κανονισμός του προσωπικού 
της ΕΒΕΤΑΜ Α.Ε. και οι μισθολογικές διατάξεις του 
ν.4024/2011. 

Άρθρο 19 

Απόσχιση του κλάδου πιστοποίησης 

και εργαστηρίων της ΕΛΟΤ Α.Ε. και εισφορά της 
στην ΕΒΕΤΑΜ Α.Ε. 

1. Μέσα σε τρεις μήνες από την ολοκλήρωση της προ- 
βλεπόμενης στο άρθρο 63 του ν.4002/2011 συγχώνευσης 
με απορρόφηση των εταιριών ΕΤΑΚΕΙ Α.Ε. και ΕΚΕΠΥ 
Α.Ε. από την ΕΒΕΤΑΜ Α.Ε., ο κλάδος Πιστοποίησης και 
Εργαστηρίων της ανώνυμης εταιρίας «Ελληνικός Οργα¬ 
νισμός Τυποποίησης Α.Ε.» (ΕΛΟΤ Α.Ε.), που περιλαμβάνει 
τη Διεύθυνση Πιστοποίησης, τη Διεύθυνση Εργαστηρί¬ 
ων, τα εργαστήρια χαμηλής τάσης, ηλεκτρικών καλω¬ 
δίων, παιδικών παιχνιδιών και πολυμερών και ελαστι¬ 
κών, καθώς και το σύστημα πιστοποίησης, καθιέρωσης 
και απονομής Σημάτων και Πιστοποιητικών Ποιότητας 
και Συμμόρφωσης, με το σύνολο του εξοπλισμού τους 
αποσχίζεται από την εταιρία ΕΛΟΤ Α.Ε. και εισφέρεται 
στην εταιρία «Ανώνυμη εταιρία βιομηχανικής έρευνας, 
τεχνολογικής ανάπτυξης και εργαστηριακών δοκιμών, 
πιστοποίησης και ποιότητας» (ΕΒΕΤΑΜ Α.Ε.), που θα 
προέλθει από την ως άνω συγχώνευση. Η απόσχιση και 
εισφορά του ως άνω κλάδου διενεργείται, ύστερα από 
αποτίμησή του, σύμφωνα με τα προβλεπόμενα από το 
άρθρο 9 του α.ν. 2190/1920 και αφού προηγηθεί απόφαση 
της Γενικής Συνέλευσης της ΕΒΕΤΑΜ Α.Ε. για ισόποση 
αύξηση του μετοχικού κεφαλαίου της, με παραίτηση 
των παλαιών μετόχων από την άσκηση του δικαιώματος 
προτίμησης και διάθεσης των εκδοθησομένων μετοχών 
στην ΕΛΟΤ Α.Ε.. Γ ια την ως άνω απόσχιση εφαρμόζο¬ 
νται οι διατάξεις του παρόντος, των καταστατικών των 
εταιριών ΕΛΟΤ Α.Ε. και ΕΒΕΤΑΜ Α.Ε. και αναλογικά οι 

διατάξεις των άρθρων 69-78 του α.ν. 2190/1920. Όσα 
σήματα συμμόρφωσης-ποιότητας της ΕΛΟΤ Α.Ε. φέ¬ 
ρουν στοιχεία του διακριτικού τίτλου της ΕΛΟΤ Α.Ε., εν 
μέρει ή στο σύνολό τους, δεν αποτελούν στοιχεία του 
εισφερόμενου κλάδου και δεν εισφέρονται. 

2. Με την εισφορά του ως άνω κλάδου στην πιο πάνω 
εταιρεία επέρχεται καθολική διαδοχή σε όλες τις έν- 
νομες σχέσεις, σε όλα τα δικαιώματα και τις υποχρε¬ 
ώσεις της ΕΛΟΤ Α.Ε. σε σχέση με τον εισφερόμενο 
κλάδο. Η απορροφούσα εταιρία ΕΒΕΤΑΜ Α.Ε. καθίσταται 
αποκλειστική κυρία, νομέας, κάτοχος και δικαιούχος 
κάθε περιουσιακού στοιχείου του ως άνω κλάδου της 
εισφέρουσας εταιρίας και υποκαθίσταται αυτοδικαίως 
και χωρίς καμιά άλλη διατύπωση σε όλα τα δικαιώμα¬ 
τα, υποχρεώσεις και έννομες σχέσεις της εισφέρουσας 
εταιρίας που αφορούν τον εισφερόμενο κλάδο. 

3. Οι υπάλληλοι με σχέση εργασίας ιδιωτικού δικαίου 
αορίστου χρόνου, καθώς και το προσωπικό με σχέση 
έμμισθης εντολής της εταιρίας ΕΛΟΤ Α.Ε. που υπη¬ 
ρετούν κατά την έναρξη ισχύος του παρόντος νόμου 
στον εισφερόμενο κλάδο μπορούν να ζητήσουν την 
ένταξη τους στο προσωπικό της ΕΒΕΤΑΜ Α.Ε., μετά 
από αίτηση και αξιολόγησή τους, αποδεχόμενοι τους 
κατά περίπτωση όρους βαθμολογικής και μισθολογικής 
τακτοποίησης, που θα γνωστοποιηθούν μέσα σε ένα 
μήνα από τη δημοσίευση αυτού του νόμου από την 
ΕΒΕΤΑΜ Α.Ε.. Η σχετική αίτηση των ενδιαφερομένων, 
συνοδευόμενη από βιογραφικό σημείωμα, υποβάλλεται 
εντός δύο μηνών από τη δημοσίευση του παρόντος 
νόμου στην ΕΒΕΤΑΜ Α.Ε.. Όσοι αξιολογούνται θετικά 
οφείλουν να καταθέσουν δήλωση αποδοχής των κατά 
περίπτωση βαθμολογικών και μισθολογικών όρων της 
ένταξής τους μέσα σε αποκλειστική προθεσμία δεκαπέ¬ 
ντε ημερών από την παραλαβή της σχετικής ειδοποίη¬ 
σης της εταιρίας. Το προσωπικό αυτό που αποδέχεται 
τους όρους ένταξης μεταφέρεται αυτοδίκαια μαζί με 
τον εισφερόμενο κλάδο στην ΕΒΕΤΑΜ Α.Ε. και αποτελεί 
προσωπικό της ΕΒΕΤΑΜ Α.Ε. με τους όρους εργασί¬ 
ας που έχει αποδεχθεί. Η ΕΒΕΤΑΜ Α.Ε. δεν βαρύνεται 
με οικονομικές υποχρεώσεις, που απορρέουν από την 
προηγούμενη απασχόληση του παραπάνω προσωπικού 
στην ΕΛΟΤ Α.Ε.. Το προσωπικό που δεν θα εκδηλώσει 
ενδιαφέρον ή δεν θα ενταχθεί στην ΕΒΕΤΑΜ Α.Ε. με 
την παραπάνω διαδικασία παραμένει στην ΕΛΟΤ Α.Ε. 
και διατίθεται σε άλλες υπηρεσίες αυτής. 

4. Η ΕΒΕΤΑΜ Α.Ε. απαλλάσσεται από κάθε φόρο, 
τέλος, επιβάρυνση ή δικαίωμα υπέρ του Δημοσίου ή 
οποιουδήποτε τρίτου σε σχέση με την απόσχιση και 
εισφορά του κλάδου, τη μεταβίβαση και μεταγραφή 
κάθε εμπράγματου δικαιώματος, την τυχόν προκύπτου- 
σα υπεραξία και τυχόν αφορολόγητα ή φορολογηθέντα 
κατά ειδικό τρόπο αποθεματικά που μεταφέρονται στην 
εταιρεία ως μέρος του κλάδου. Κατ’ εξαίρεση των οριζό¬ 
μενων στο προηγούμενο εδάφιο, δε θίγεται η εφαρμογή 
των διατάξεων περί φόρου συγκέντρωσης κεφαλαίων 
(άρθρα 17 επ. του ν.1676/1986, Α' 204). 

5. Τα δικαιώματα του συμβολαιογράφου για τη συμβο¬ 
λαιογραφική πράξη απόσχισης και εισφοράς του κλάδου 
ορίζονται στο πάγιο ποσό των οκτώ χιλιάδων (8.000) 
ευρώ και δεν οφείλονται αναλογικά δικαιώματα. 

6. Από την ολοκλήρωση της απόσχισης και σε κάθε 
περίπτωση το αργότερο την 30ή Ιουνίου 2012 καταρ- 
γούνται οι διατάξεις που αφορούν την καθιέρωση και 


απονομή σημάτων και πιστοποιητικών ποιότητας και 
συμμόρφωσης από την ΕΛΟΤ Α.Ε. και ιδίως οι διατάξεις 
του άρθρου 2 παράγραφοι 5,6,7 και 8 και του άρθρου 3 
παρ. 1 περιπτώσεις ε' και στ' του ν.372/1976. Με απόφαση 
του Υπουργού Ανάπτυξης, Ανταγωνιστικότητας και Ναυ¬ 
τιλίας μπορεί να ρυθμίζεται κάθε αναγκαία λεπτομέρεια 
για την εφαρμογή αυτού του άρθρου αναφορικά με τους 
όρους και τη διαδικασία της απόσχισης και εισφοράς 
του ως άνω κλάδου, τη μεταφορά και την ένταξη του 
προσωπικού, την καθιέρωση και απονομή σημάτων και 
πιστοποιητικών ποιότητας και συμμόρφωσης από την 
ΕΒΕΤΑΜ Α.Ε. και κάθε άλλο σχετικό θέμα. 

7. Από την έναρξη ισχύος του παρόντος νόμου κα- 
ταργείται, αφότου ίσχυσε, η παρ. 6 του άρθρου 63 του 
ν.4002/2011 (Α' 180). 

8. Το πρώτο εδάφιο της παρ. 7 του άρθρου 63 του 
ν.4002/2011 (Α'180) αντικαθίσταται, αφότου ίσχυσε, ως 
εξής: 

«Αν μέχρι την παρέλευση της προθεσμίας που προ- 
βλέπεται στο δεύτερο εδάφιο της παραγράφου 2 δεν 
έχει ολοκληρωθεί η συγχώνευση, οι παραπάνω εταιρίες 
λύονται αυτοδικαίως και τίθενται σε εκκαθάριση.» 

Άρθρο 20 

Ρυθμίσεις για «ΕΤΕΑΝ Α.Ε» και «ν. 3894/2010» 

1. Στο άρθρο έβδομο του ν.3912/2011 (Α' 17) το υπάρχον 
κείμενο αριθμείται ως παράγραφος 1 και προστίθεται 
παράγραφος 2 ως εξής: 

«2. Σε δάνεια και πιστώσεις που χορηγούνται στο 
πλαίσιο συνεπένδυσης κεφαλαίων, που προέρχονται 
από προγράμματα συγχρηματοδοτούμενα από την 
Ευρωπαϊκή Ένωση και διαχειρίζεται η ΕΤΕΑΝ Α.Ε. και 
κεφαλαίων που προέρχονται από πιστωτικά ιδρύματα, 
δεν επιβάλλεται η εισφορά του ν.128/1975 (Α' 178) στο 
μέρος των κεφαλαίων που προέρχονται από τα συγχρη¬ 
ματοδοτούμενα από την Ε.Ε. προγράμματα. Η παρούσα 
διάταξη αφορά και δάνεια και πιστώσεις που χορηγήθη¬ 
καν στο πλαίσιο λειτουργίας της ΤΕΜΠΜΕ Α.Ε..» 

2. Το ποσό της εγγυητικής επιστολής, που αναφέρεται 
στο τελευταίο εδάφιο του άρθρου 16 του ν.3894/2010 (Α' 
204), ορίζεται σε 0,5% του συνολικού κόστους της επέν¬ 
δυσης. Η ρύθμιση αυτή καταλαμβάνει και όσες επενδύ¬ 
σεις έχουν ήδη υπαχθεί στις διατάξεις του ν.3894/ 2010, 
καθώς και όσες εκκρεμούν προς αξιολόγηση. 

ΚΕΦΑΛΑΙΟ Γ' 

ΕΠΕΙΓΟΥΣΕΣ ΡΥΘΜΙΣΕΙΣ ΤΟΥ ΥΠΟΥΡΓΕΙΟΥ 
ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

Αρθρο 21 

1. Για τους οφειλέτες των Φορέων Κοινωνικής Ασφάλι¬ 
σης, οι οποίοι δεν έχουν υπαχθεί σε καθεστώς ρύθμισης 
ή έχουν εκπέσει του δικαιώματος συνέχισης προηγούμε¬ 
νων ρυθμίσεων, παρέχονται οι εξής δυνατότητες, εφό¬ 
σον αυτοί υποβάλουν σχετική αίτηση στις αρμόδιες 
υπηρεσίες μέχρι την τελευταία ημέρα του επόμενου 
μήνα από το μήνα δημοσίευσης του παρόντος και κα¬ 
ταβάλλουν ανελλιπώς τις, από 1.1.2012 και εφεξής, τρέ¬ 
χουσες ασφαλιστικές εισφορές: 

α) Υπαγωγή των οφειλών τους σε καθεστώς προσωρι¬ 
νού διακανονισμού κατά τις διατάξεις της παραγράφου 
Α1 του άρθρου 48 του ν.3943/2011, με έκπτωση 40% 
επί των πρόσθετων τελών της κεφαλαιοποιημένης την 
31.12.2011 οφειλής τους. 

Αν η σχετική αίτηση υπαγωγής υποβληθεί μετά την 
ως άνω ημερομηνία δε θα παρέχεται η έκπτωση του 
40% επί των πρόσθετων τελών της κεφαλαιοποιημένης 
την 31.12.2011 οφειλής. 

Η ανωτέρω έκπτωση παρέχεται επί των πρόσθετων 
τελών της κεφαλαιοποιημένης την 31.12.2010 οφειλής 
και στους οφειλέτες που έχουν ήδη υπαχθεί, είτε στη 
ρύθμιση του άρθρου 48 του ν.3943/2011 είτε στη ρύθμιση 
της παρ. 17 του άρθρου 20 του ν.4019/2011 (Α'216) και 
είναι συνεπείς με τους όρους της ρύθμισης. 

Κατά τα λοιπά ισχύουν οι διατάξεις του άρθρου 48 
του ν.3943/2011, με εξαίρεση τα οριζόμενα στην παρά¬ 
γραφο Α2. 

β) Κεφαλαιοποίηση της μέχρι 31.12.2011 οφειλής τους 
και καταβολή της κατά τις εξής διακρίσεις, σε ισόποσες 
μηνιαίες ή διμηνιαίες, κατά περίπτωση, δόσεις με τις 
αντίστοιχες εκπτώσεις επί των κάθε είδους προσαυξή- 
σεων, πρόσθετων τελών και λοιπών επιβαρύνσεων: 

αα) εφάπαξ ή έως και έξι (6) δόσεις με έκπτωση πο¬ 
σοστού εκατό τοις εκατό (100%) και 

ββ) από επτά (7) έως και δέκα (10) δόσεις με έκπτωση 
ποσοστού εβδομήντα πέντε τοις εκατό (75%). 

Η εφάπαξ καταβολή και η καταβολή της πρώτης 
δόσης γίνεται υποχρεωτικά έως την τελευταία ημέρα 
του μεθεπόμενου μήνα από το μήνα δημοσίευσης του 
παρόντος. 

Μη καταβολή δύο (2) συνεχόμενων δόσεων συνεπά¬ 
γεται έκπτωση από την παρούσα ρύθμιση. 

Η λήψη αναγκαστικών και λοιπών μέτρων είσπραξης 
αναστέλλεται έως την 31.12.2012 για τους οφειλέτες που 
θα υπαχθούν στην παρούσα ρύθμιση. 

Οι παράγραφοι 6 και 7 της περίπτωσης Α' του άρθρου 
48 του ν.3943/2011 εφαρμόζονται αναλογικά και στην 
παρούσα ρύθμιση. 

Η διάταξη της περίπτωσης αυτής εφαρμόζεται και σε 
όσους έχουν ήδη υπαχθεί σε ρύθμιση και είναι συνεπείς 
στην καταβολή των δόσεων, κατόπιν αιτήσεώς τους. 

γ) Το τελευταίο εδάφιο της παραγράφου 6 του άρθρου 
48 του ν.3943/2011 αντικαθίσταται ως ακολούθως: 

«Για τις επιχειρήσεις της παραγράφου 5ε του άρθρου 
8 του α.ν. 1846/1951, όπως ισχύει, που θα υπαχθούν στις 
διατάξεις του παρόντος ή που έχουν υπαχθεί σε καθε¬ 
στώς ρύθμισης προηγούμενων διατάξεων και είναι συ¬ 
νεπείς με τους όρους αυτών, θα χορηγείται αποδεικτικό 
ασφαλιστικής ενημερότητας για την είσπραξη λογαρια¬ 
σμών Δημοσίου'Εργου, με παρακράτηση το ποσό δύο (2) 
μηνιαίων δόσεων της ρύθμισης, εφόσον το έργο για το 
οποίο χορηγείται το αποδεικτικό δεν οφείλει τρέχουσες 
ή καθυστερούμενες οφειλές. Σε περίπτωση ύπαρξης 
οφειλής του έργου θα παρακρατείται πλέον των δύο 
(2) δόσεων και η συνολική οφειλή του έργου. 

Τα ανωτέρω θα ισχύουν για τα αποδεικτικά ασφα¬ 
λιστικής ενημερότητας που θα χορηγηθούν μέχρι τις 
31.12.2012 και εφόσον δεν πρόκειται για είσπραξη τελικού 
λογαριασμού Δημοσίου Έργου.» 

δ) Για την αναστολή των αναγκαστικών και λοιπών 
μέτρων είσπραξης, ασφαλιστικά ενήμερος θεωρείται ο 
οφειλέτης, ο οποίος υποβάλει αίτηση υπαγωγής στις 
ισχύουσες διατάξεις ρύθμισης των οφειλών του και κα¬ 
ταβάλει την πρώτη δόση. 

2. Στα αρμόδια όργανα της παρ. 1 του άρθρου 54 
του ν.3863/2010 (Α'115), για τη χορήγηση διευκολύνσεων 
τμηματικής καταβολής ληξιπρόθεσμων οφειλών προς 


τους Φορείς Κοινωνικής Ασφάλισης, παρέχεται η αρμο¬ 
διότητα της επανένταξης των οφειλετών σε καθεστώς 
ρύθμισης, στην οποία είχαν υπαχθεί και δεν τήρησαν 
τον όρο της εμπρόθεσμης καταβολής των δόσεων της 
ρύθμισης ή των απαιτητών τρεχουσών εισφορών, με 
την προϋπόθεση της καταβολής αυτών, καθώς και των 
αναλογούντων πρόσθετων τελών της εκπρόθεσμης κα¬ 
ταβολής τους. Ειδικά για τους οφειλέτες που απώλεσαν 
το δικαίωμα συνέχισης της ρύθμισης, στην οποία είχαν 
υπαχθεί, μέχρι την έναρξη ισχύος του παρόντος και 
εφόσον δεν έχουν υπαχθεί σε καθεστώς ρύθμισης με 
νεότερες διατάξεις ρυθμίσεων, δύναται να επανεντα- 
χθούν σε αυτή, με την προϋπόθεση της καταβολής του 
συνόλου των απαιτητών δόσεων της ρύθμισης και των 
απαιτητών τρεχουσών εισφορών, καθώς και των αναλο- 
γούντων πρόσθετων τελών της εκπρόθεσμης καταβολής 
τους/Οπου στο παρόν άρθρο στα άρθρα 53 έως 60 του 
ν.3863/2010, στο άρθρο 48 του ν.3943/2011 και στην παρ. 
17 του άρθρου 20 του ν.4019/2011 αναφέρεται ο όρος 
«ασφαλιστικές εισφορές», νοούνται οι πόσης φύσεως 
οφειλές ιδίως πόροι, ιατρόσημο και αγγελιόσημο, όπου 
αναφέρεται ο όρος «πρόσθετα τέλη» νοούνται τα πρό¬ 
σθετα τέλη, οι προσαυξήσεις και λοιπές επιβαρύνσεις 
από την έναρξη ισχύος των διατάξεων αυτών. 

3. Επιχειρήσεις, εργοδότες ή ασφαλισμένοι, οι οποίοι, 
μετά την ημερομηνία δημοσίευσης του ν.2256/1994 (Α' 
196), είτε δέχθηκαν τρομοκρατική επίθεση και έχουν 
αποδεδειγμένα υποστεί ζημιές από αυτή είτε έχουν ή 
είχαν επαγγελματική εγκατάσταση ή δραστηριότητα 
σε περιοχές που επλήγησαν από θεομηνίες ή άλλες 
φυσικές καταστροφές, και οφείλουν ασφαλιστικές 
εισφορές προς τους Φορείς Κοινωνικής Ασφάλισης, 
μπορούν, αφού υποβάλουν αντίστοιχη αίτηση στους 
ανωτέρω ΦΚΑ μέχρι την τελευταία ημέρα του επόμενου 
μήνα από το μήνα δημοσίευσης του παρόντος νόμου, 
να υπαχθούν: 

α) Είτε στις διατάξεις του άρθρου 8 του ν.2256/1994 
(Α'196), όπως έχει τροποποιηθεί και ισχύει, εφόσον δεν 
έχουν ποτέ στο παρελθόν υπαχθεί σε αυτές. Η αναστο¬ 
λή καταβολής των τρεχουσών ασφαλιστικών εισφορών 
της περίπτωσης β' της παρ. 1 του άρθρου 8 του ν.2256/ 
1994 αρχίζει από την επομένη της ημερομηνίας υποβο¬ 
λής της αίτησης. 

β) Είτε στον προσωρινό διακανονισμό της περίπτωσης 
Α' του άρθρου 48 του ν.3943/2011, με την κεφαλαιοποίη¬ 
ση της έως την 31.12.2011 οφειλής τους και την καταβολή 
ποσοστού 20% επί των τρεχουσών ασφαλιστικών εισφο¬ 
ρών. Ειδικά για την περίπτωση αυτή, δεν εφαρμόζεται ο 
περιορισμός του ποσοστού του 1,25% της περίπτωσης ί 
και η παράγραφος 4 του ανωτέρω άρθρου. 

Άρθρο 22 

1. Στο τέλος του άρθρου 1 του α.ν. 86/1967 (Α'136) 
προστίθεται παράγραφος 6 ως εξής: 

«6. Χρόνος τέλεσης του αδικήματος των παραγράφων 
1 και 2 για όσους οφείλουν ασφαλιστικές εισφορές άνω 
των 150.000 ευρώ είναι το χρονικό διάστημα από την 
παρέλευση του μηνός από τότε που οι ασφαλιστικές 
εισφορές κατέστησαν απαιτητές μέχρι τη συμπλήρω¬ 
ση χρόνου αντίστοιχου με το 1/3 της κατά περίπτωση 
προβλεπόμενης προθεσμίας παραγραφής. 

Η ποινική δίωξη ασκείται ύστερα από αίτηση του Δι¬ 
οικητή του ΙΚΑ προς τον Εισαγγελέα Πρωτοδικών της 

έδρας του, που συνοδεύεται υποχρεωτικά από πίνακα 
των οφειλόμενων ασφαλιστικών εισφορών, συμπερι¬ 
λαμβανομένων των κάθε είδους πρόσθετων τελών ή 
προσαυξήσεων. 

Η πράξη μπορεί να κριθεί ατιμώρητη, εάν το ποσό που 
οφείλεται εξοφληθεί μέχρι την εκδίκαση της υπόθεσης 
σε οποιονδήποτε βαθμό.» 

2. Προκειμένου περί οφειλομένων ασφαλιστικών ει¬ 
σφορών της παραγράφου 1 του παρόντος άρθρου, ήδη 
ληξιπρόθεσμων κατά την έναρξη ισχύος της παρούσας 
παραγράφου, τα ποινικά αδικήματα της παραγράφου 1, 
τελούνται με τη συνέχιση της μη καταβολής τους μετά 
την πάροδο τεσσάρων μηνών από την έναρξη ισχύος 
των διατάξεων της παρούσας παραγράφου. 

Άρθρο 23 

Η περίπτωση γ' της παρ. 11 του άρθρου 44 του 
ν.3986/2011 (Α' 152) αντικαθίσταται από την έναρξη 
ισχύος της ως εξής: 

«γ) Εξαιρούνται της ανωτέρω εισφοράς όσοι απο- 
στρατεύθηκαν με πρωτοβουλία της Υπηρεσίας ή έχουν 
συνταξιοδοτηθεί λόγω αυτοδίκαιης λύσης της εργα¬ 
σιακής σχέσης, πλην εκείνων που συνταξιοδοτούνται 
από ασφαλιστικούς οργανισμούς αρμοδιότητας του 
Υπουργείου Εργασίας και Κοινωνικής Ασφάλισης. Επί¬ 
σης εξαιρούνται της ανωτέρω εισφοράς και οι συντα¬ 
ξιούχοι λόγω αναπηρίας ή γήρατος που λαμβάνουν το 
Εξωιδρυματικό Επίδομα ή το Επίδομα απολύτου Αναπη¬ 
ρίας του άρθρου 42 του ν.1140/1981 (Α' 68), όπως ισχύει, 
και της παρ. 2 του άρθρου 30 του ν.2084/1992 (Α' 165) 
ή το επίδομα ανικανότητας του άρθρου 54 του π.δ. 
169/2007 (Α' 210) ή πρόκειται για θύματα τρομοκρατικών 
ενεργειών ή βίαιων συμβάντων, καθώς και ορφανικές 
οικογένειες αυτών.» 

Άρθρο 24 

Η παρ. 10 του άρθρου τρίτου του ν.3845/2010 (Α' 65) 
αντικαθίσταται από τότε που ίσχυσε, ως ακολούθως: 

«10. Τα επιδόματα εορτών Χριστουγέννων και Πάσχα 
και το επίδομα αδείας, που προβλέπονται από οποια¬ 
δήποτε γενική ή ειδική διάταξη νόμου ή κανονιστικής 
πράξης, για τους συνταξιούχους και βοηθηματούχους 
όλων των Φορέων Κύριας Ασφάλισης, με εξαίρεση τους 
συνταξιούχους του Ο.Γ.Α., χορηγούνται εφόσον ο δικαι¬ 
ούχος έχει υπερβεί το 60ό έτος της ηλικίας και το ύψος 
τους καθορίζεται ως εξής: 

α) Το επίδομα εορτής Χριστουγέννων, στο ποσό των 
τετρακοσίων (400) ευρώ. 

β) Το επίδομα εορτής Πάσχα, στο ποσό των διακοσίων 
(200) ευρώ. 

γ) Το επίδομα αδείας, στο ποσό των διακοσίων (200) 
ευρώ. 

Ειδικά για τους συνταξιούχους που λαμβάνουν σύντα¬ 
ξη γήρατος ή αναπηρίας ή λόγω θανάτου, το ποσό της 
οποίας είναι μικρότερο των τετρακοσίων (400) ευρώ, τα 
επιδόματα εορτών Χριστουγέννων και Πάσχα, καθώς και 
το επίδομα αδείας, δεν μπορούν να είναι μεγαλύτερα 
των ποσών που ελάμβαναν με βάση τις προϊσχύουσες 
του ν.3845/2010 διατάξεις. 

Τα ανωτέρω επιδόματα αναπροσαρμόζονται με κοινή 
απόφαση των Υπουργών Οικονομικών και Εργασίας και 
Κοινωνικής Ασφάλισης, για όλους τους Φορείς Κοινω¬ 
νικής Ασφάλισης και το Δημόσιο, κατά ενιαίο ποσοστό, 


έπειτα από οικονομική μελέτη που εκπονείται από τη 
Διεύθυνση Αναλογιστικών Μελετών της Γ ενικής Γ ραμ- 
ματείας Κοινωνικών Ασφαλίσεων και εφόσον το επι¬ 
τρέπουν οι οικονομικές δυνατότητες των ταμείων και 
η δημοσιονομική κατάσταση της χώρας.» 

Άρθρο 25 

1. Μετά το τέλος του πέμπτου εδαφίου της παρα¬ 
γράφου 1 και μετά το τέλος του τετάρτου εδαφίου της 
παραγράφου 2 του άρθρου 2 του ν.4024/2011 (Α' 226), 
προστίθεται εδάφιο ως εξής: 

«Επίσης εξαιρούνται της ανωτέρω μείωσης: 

α) οι συνταξιούχοι λόγω αναπηρίας ή γήρατος, οι 
οποίοι είχαν το δικαίωμα να συνταξιοδοτηθούν βάσει 
των διατάξεων του άρθρου 5 του ν.3232/2004, αλλά 
συνταξιοδοτήθηκαν σύμφωνα με άλλες διατάξεις, 

β) οι συνταξιούχοι λόγω γήρατος, των οποίων απο¬ 
δεδειγμένα η αναπηρία, όπως αυτή προσδιορίζεται στο 
ν.612/1977 (Α' 164) και στο άρθρο 42 του ν.1140/1981 (Α' 
68), όπως αυτοί έχουν συμπληρωθεί τροποποιηθεί και 
ισχύουν, επήλθε μετά τη συνταξιοδότησή τους.» 

2. Στο τέλος του πρώτου εδαφίου της περίπτωσης γ' 
της παρ. 10 του άρθρου 1 του ν.4024/2011, προστίθεται 
εδάφιο ως εξής: 

«Επίσης εξαιρούνται της μείωσης που προβλέπεται 
στην περίπτωση α', οι συνταξιούχοι λόγω αναπηρίας 
ή γήρατος, οι οποίοι είχαν το δικαίωμα να συνταξι- 
οδοτηθούν βάσει των διατάξεων του άρθρου 2 του 
ν.3075/2002 και του άρθρου 3 του ν.3513/2006 (Α' 265), 
αλλά συνταξιοδοτήθηκαν σύμφωνα με άλλες διατάξεις, 
καθώς και οι συνταξιούχοι λόγω γήρατος, των οποίων 
αποδεδειγμένα η αναπηρία, όπως αυτή προσδιορίζεται 
με τις διατάξεις του άρθρου 2 του ν.3075/2002 και του 
άρθρου 3 του ν.3513/2006 (Α' 265), όπως αυτοί έχουν 
συμπληρωθεί, τροποποιηθεί και ισχύουν, επήλθε μετά 
τη συνταξιοδότησή τους.» 

Άρθρο 26 

1. Η παρ. 5 του άρθρου 6 του ν.3863/2010 αντικαθί¬ 
σταται ως εξής: 

«α) Η ειδική αποζημίωση που προβλέπεται από τις 
διατάξεις των παραγράφων 7 και 10 του άρθρου 6 του 
ν.2556/1997 όπως ισχύει, καθορίζεται ως εξής: 

I) Για τους ιατρούς των υγειονομικών επιτροπών, για 
κάθε κρινόμενο περιστατικό για το οποίο εκδίδεται ορι¬ 
στική γνωμάτευση, σε εννέα (9) ευρώ για τον Πρόεδρο 
και έξι (6) ευρώ για κάθε μέλος. Για την κατ' οίκον 
εξέταση περιστατικών αναπηρίας, η ειδική αποζημίωση 
ανέρχεται σε ποσό ίσο με το τριπλάσιο της ως άνω 
αμοιβής. Τα ανωτέρω ποσά προσαυξάνονται κατά 2,5 
ευρώ ανά περιστατικό που εξετάζεται εκτός έδρας του 
εξεταστού ιατρού. 

II) Γ ια τους εισηγητές ιατρούς των υγειονομικών επι¬ 
τροπών, στο ποσό των τριών (3) ευρώ ανά περίπτωση. 

Η ως άνω ειδική αποζημίωση των περιπτώσεων Γ και 
ΙΙ' καταβάλλεται, κατά παρέκκλιση των διατάξεων του 
άρθρου 21 του ν.4024/2011 (Α' 226) και μέχρι του ποσού 
των οκτακόσιων (800) ευρώ μηνιαίως. 

β) Η ειδική αποζημίωση που προβλέπεται από τις 
διατάξεις της παρ. 14 του άρθρου 6 του ν.2556/1997 
όπως ισχύει, καταβάλλεται στους ιατρούς της Επιτρο¬ 
πής Δειγματοληπτικού Ελέγχου των Γνωματεύσεων, 
κατά παρέκκλιση των διατάξεων της παρ. 1 του άρθρου 

21 του ν.4024/2011 (Α' 226) και η οποία δεν υπερβαίνει 
τα προβλεπόμενα στο δεύτερο εδάφιο της παρ. 2 του 
άρθρου 21 του ίδιου νόμου. 

γ) Για τους γραμματείς των υγειονομικών επιτροπών 
καταβάλλεται αποζημίωση δύο (2) ευρώ για κάθε κρι- 
νόμενο περιστατικό για το οποίο εκδίδεται οριστική 
γνωμάτευση, κατά παρέκκλιση των διατάξεων της παρ. 
1 του άρθρου 21 του ν.4024/2011 (Α' 226) και η οποία δεν 
υπερβαίνει τα προβλεπόμενα στο δεύτερο εδάφιο της 
παρ. 2 του άρθρου 21 του ίδιου νόμου. 

δ) Οι ως άνω αποζημιώσεις καταβάλλονται από το 
ΙΚΑ-ΕΤΑΜ. 

ε) Γ ια τις παρεχόμενες από τις Υγειονομικές Επι- τρο¬ 
πές υπηρεσίες κρίσης αναπηρίας αποδίδεται στο ΙΚΑ- 
ΕΤΑΜ από όλους τους ΦΚΑ και το Δημόσιο το ποσό που 
ορίζεται στη Φ40021/26407/205/2006 (Β' 1829) υπουργική 
απόφαση.» 

2. Το ΙΚΑ-ΕΤΑΜ, για τις ανάγκες του Κέντρου Πιστο¬ 
ποίησης Αναπηρίας, μπορεί να συμβάλλεται με ιδιώτες 
ιατρούς, ύστερα από εκδήλωση ενδιαφέροντος και βά¬ 
σει κριτηρίων επιλογής που καθορίζονται με απόφαση 
του Δ.Σ. του Ιδρύματος. 

Οι συμβαλλόμενοι ιατροί αμείβονται από το αποδι¬ 
δόμενο στο ΙΚΑ-ΕΤΑΜ ποσό, όπως ορίζεται στην παρ.5 
του άρθρου 6 του ν.3863/2010, ως εξής: 

α) Ιατροί πρόεδροι ή μέλη υγειονομικών επιτροπών με 
το ποσό των εννέα (9) ευρώ για κάθε κρινόμενο περι¬ 
στατικό για το οποίο εκδίδεται οριστική γνωμάτευση. 
Τα κρινόμενα περιστατικά ανά ιατρό δεν μπορούν να 
υπερβαίνουν μηνιαίως τα εκατόν πενήντα (150) ευρώ. 

β) Ιατροί που διενεργούν προέλεγχο των ιατρικών 
δικαιολογητικών των προς εξέταση περιπτώσεων με το 
ποσό των τεσσάρων (4) ευρώ για κάθε περίπτωση. Οι 
εξεταζόμενες ανά ιατρό περιπτώσεις δεν μπορούν να 
υπερβαίνουν μηνιαίως τις τριακόσιες (300). 

Οι εν λόγω ιατροί πρόεδροι ή μέλη υγειονομικών επι¬ 
τροπών δεν μπορούν να διενεργούν προέλεγχο των 
ιατρικών δικαιολογητικών και αντίστροφα. 

Στις περιπτώσεις που δεν αποδίδεται στο ΙΚΑ-ΕΤΑΜ 
το ποσό που ορίζεται στην παρ. 5 του άρθρου 6 του 
ν.3863/2010 όπως ισχύει, η αμοιβή των ιδιωτών ιατρών 
καταβάλλεται από το ΙΚΑ-ΕΤΑΜ. 

Άρθρο 27 

1. Σε περίπτωση λήξης της σύμβασης μίσθωσης, εκ¬ 
μετάλλευσης ή άλλης συναφούς σύμβασης ορισμένου 
χρόνου ακινήτου που ανήκει σε ΦΚΑ ή καταγγελίας 
των συμβάσεων αυτών από τον ΦΚΑ για λόγους που 
ανάγονται στο προσώπου του αντισυμβαλλόμενου ή 
από τον ίδιο τον αντισυμβαλλόμενο, ο ΦΚΑ έχει τη 
δυνατότητα, με ειδικά αιτιολογημένη απόφαση του Δι¬ 
οικητικού του Συμβουλίου, που λαμβάνεται με αυξημένη 
πλειοψηφία των 2/3 των παρόντων μελών, να καταρτίζει 
χωρίς διαγωνισμό, συμβάσεις παραχώρησης της χρήσης 
ή εκμετάλλευσης των παραπάνω ακινήτων του έναντι 
μειωμένου, σε σχέση με το προηγούμενο, ή συμβολι¬ 
κού ανταλλάγματος, διάρκειας μέχρι ενός κατ’ ανώτατο 
όριο έτους, με σκοπό τη διατήρηση της μισθωτικής και 
επιχειρηματικής αξίας των ακινήτων και των θέσεων 
εργασίας μέχρι την κατάρτιση νέας σύμβασης, εφόσον 
προκηρυχθεί διαγωνισμός για τη σύναψη νέας σύμβασης 
εντός δύο μηνών από τη λήξη ή την καταγγελία της 
σύμβασης και ειδικά στην περίπτωση της λήξης της σύμ¬ 
βασης ορισμένου χρόνου, έχει προηγηθεί τουλάχιστον 


έξι (6) μήνες πριν την ημερομηνία λήξης της σύμβασης 
προκήρυξη για τη σύναψη νέας σύμβασης. 

Συμβάσεις μίσθωσης ακινήτων μεταξύ Φορέων Κοινω¬ 
νικής Ασφάλισης και Δημοσίου ή Ν.Π.Δ.Δ. μπορούν να 
συναφθούν με τη διαδικασία της απευθείας ανάθεσης 
χωρίς να προηγηθεί διαγωνιστική διαδικασία, έπειτα 
από απόφαση του Διοικητικού τους Συμβουλίου. Κατά 
τα λοιπά και σε όλες τις άλλες περιπτώσεις, εφαρμό¬ 
ζονται οι διατάξεις του π.δ. 715/1979 (Α'212), του π.δ. 
34/1995 (Α'34), του ν.2741/1999 (Α'199) και του άρθρου 
79 του ν.3996/2011 (Α'170). 

2. Στο όγδοο εδάφιο της παραγράφου 19 του άρθρου 
7 του ν.2741/1999 (Α'199), όπως προστέθηκε με την πα¬ 
ράγραφο 3 του άρθρου 79 του ν.3996/2011 (Α'170) μετά 
τη φράση «με αιτιολογημένη απόφαση του Διοικητικού 
Συμβουλίου,» προστίθεται η φράση «που λαμβάνεται με 
αυξημένη πλειοψηφία των 2/3 των παρόντων μελών.». 

Άρθρο 28 

1. Τα τρία πρώτα εδάφια του άρθρου 7 του ν.3863/ 
2010 (Α' 115), αντικαθίστανται από τότε που ίσχυσαν 
ως εξής: 

«Με κοινή απόφαση των Υπουργών Εργασίας και 
Κοινωνικής Ασφάλισης, Οικονομικών και Ανάπτυξης, 
Ανταγωνιστικότητας και Ναυτιλίας που εκδίδεται ύστε¬ 
ρα από γνώμη Ειδικής Επιστημονικής Επιτροπής που 
συγκροτείται με απόφαση του Υπουργού Εργασίας 
και Κοινωνικής Ασφάλισης και στην οποία συμμετέχει 
υποχρεωτικά εκπρόσωπος που υποδεικνύεται από την 
Εθνική Συνομοσπονδία Ατόμων με Αναπηρία (ΕΣΑΜεΑ) 
προκαθορίζεται με εκατοστιαία αναλογία για όλους 
τους Ασφαλιστικούς Φορείς και το Δημόσιο σε Ενι¬ 
αίο Πίνακα Προσδιορισμού Ποσοστού Αναπηρίας το 
ποσοστό αναπηρίας που συνεπάγεται κάθε πάθηση ή 
βλάβη ή σωματική ή ψυχική ή πνευματική εξασθένηση ή 
η συνδυασμένη εμφάνιση τέτοιων παθήσεων ή βλαβών 
ή εξασθενήσεων, καθώς και οι υποτροπές αυτών. Με 
την ίδια απόφαση καθορίζεται η σύνθεση των μελών 
της επιτροπής και η συγκρό- τησή της. Η ανωτέρω 
Ειδική Επιστημονική Επιτροπή καθορίζει επίσης και τις 
παθήσεις για τις οποίες η διάρκεια της αναπηρίας των 
ασφαλισμένων καθορίζεται επ’ αόριστον, σύμφωνα με 
τις διατάξεις του άρθρου 16 του ν.3846/2010 (Α' 66). 

Ο Ενιαίος Πίνακας Προσδιορισμού Αναπηρίας αναθεω¬ 
ρείται κάθε φορά, ύστερα από πρόταση της Διεύθυνσης 
Αναπηρίας του ΙΚΑ-ΕΤΑΜ, με κοινή υπουργική απόφαση 
των Υπουργών Εργασίας και Κοινωνικής Ασφάλισης, 
Οικονομικών και Ανάπτυξης, Ανταγωνιστικότητας και 
Ναυτιλίας και ύστερα από γνώμη της Ειδικής Επιστημο¬ 
νικής Επιτροπής του πρώτου εδαφίου της παραγράφου 
αυτής.» 

2. Μετά την παρ.1 του άρθρου 7 του ν.3863/2010 προ¬ 
στίθεται παράγραφος 2 ως εξής: 

« 2. Όπου στις διατάξεις του ν.3863/2010 ή οποιουδή- 
ποτε άλλου νόμου αναφέρεται ο Ενιαίος Κανονισμός 
Προσδιορισμού Ποσοστού Αναπηρίας ή ο Κανονισμός 
Εκτίμησης Βαθμού Αναπηρίας νοείται ο Ενιαίος Πίνακας 
Προσδιορισμού Ποσοστού Αναπηρίας της παραγράφου 
1 του παρόντος άρθρου.» 

Άρθρο 29 

1. Στο τέλος της παρ.12 του άρθρου 28 του ν.3918/2011 
(Α' 31) όπως συμπληρώθηκε με την παρ.1 του άρθρου 

6 της Πράξης Νομοθετικού Περιεχομένου 6.12.2011 (Α' 
262) προστίθεται εδάφιο ως εξής: 

«Οι ιατροί των ενταχθέντων στον Ε.Ο.Π.Υ.Υ. Φορέων, 
μόνιμοι και με σχέση εργασίας ιδιωτικού δικαίου αορί¬ 
στου χρόνου, μπορούν να παρέχουν ιατρική περίθαλψη 
στους ασφαλισμένους του Οργανισμού και στα ιδιωτικά 
τους ιατρεία μετά τη λήξη του ωραρίου εργασίας τους 
από 1.1.2012. Η αμοιβή, ο τρόπος και κάθε λεπτομέρεια 
καθορίζεται με απόφαση των Υπουργών Οικονομικών, 
Υγείας και Κοινωνικής Αλληλεγγύης και Εργασίας και 
Κοινωνικής Ασφάλισης.» 

2.α) Στο τέλος της παραγράφου 1 του άρθρου 22 του 
ν.3918/2011 (Α'31) προστίθενται εδάφια ως εξής: 

«Εως την ολοκλήρωση του Οργανισμού και τη λειτουρ¬ 
γία Υπηρεσίας Προμηθειών του Ε.Ο.Π.Υ.Υ., δια- γωνισμοί 
προμήθειας αγαθών και παροχής υπηρεσιών διενεργού- 
νται από το ΙΚΑ-ΕΤΑΜ για λογαριασμό του Ε.Ο.Π.Υ.Υ., 
μετά από απόφαση του Διοικητικού Συμβουλίου του 
Ε.Ο.Π.Υ.Υ.. Μέχρι την κατά τα ανωτέρω ολοκλήρωση του 
Οργανισμού, το ΙΚΑ-ΕΤΑΜ είναι η αρμόδια αρχή για την 
ολοκλήρωση των διαδικασιών σύναψης και εκτέλεσης 
των συμβάσεων προμηθειών που εκκρεμούν.» 

β) Οι κατά τα ανωτέρω πράξεις του ΙΚΑ-ΕΤΑΜ που 
διενεργήθηκαν από 2.9.2011 έως τη δημοσίευση του πα¬ 
ρόντος θεωρούνται έγκυρες. 

3/Εως τις 31.12.2013, η Διεύθυνση Τεχνικών Υπηρεσιών 
και Στέγασης του ΙΚΑ-ΕΤΑΜ, στο πλαίσιο των αρμοδιο¬ 
τήτων της, παρέχει τις υπηρεσίες της και στον Ε.Ο.Π.Υ.Υ., 
κατόπιν πρότασης του Ε.Ο.Π.Υ.Υ. και αποφάσεως του 
Διοικητή του ΙΚΑ-ΕΤΑΜ. 

Άρθρο 30 

1. Τα μέλη του Νομικού Συμβουλίου του Κράτους και 
οι Δικηγόροι που υπηρετούν με οποιαδήποτε έννομη 
σχέση στο ΙΚΑ-ΕΤΑΜ και στους λοιπούς εντασσόμε¬ 
νους στον Ε.Ο.Π.Υ.Υ. Φορείς εκπροσωπούν τον Ε.Ο.Π.Υ.Υ. 
ενώπιον των Δικαστικών Αρχών. 

2. Η περίπτωση β' της παρ. 1 του άρθρου 19 του 
ν.2556/1997 (Α' 270) εφαρμόζεται και στον Ε.Ο.Π.Υ.Υ.. 

3. Ο Ε.Ο.Π.Υ.Υ. απαλλάσσεται από κάθε άμεσο ή έμ¬ 
μεσο φόρο, τέλος, δασμό ή εισφορά υπέρ του Δημο¬ 
σίου, καθώς και από τα δικαστικά τέλη και έχει όλες 
ανεξαίρετα τις ατέλειες και τα δικαστικά, διοικητικά 
και οικονομικά προνόμια που ισχύουν κάθε φορά για 
το Δημόσιο. 

Άρθρο 31 

Η περίπτωση Γ' της παρ. 1 του άρθρου 23 του ν.3918/ 
2011 (Α' 31), όπως προστέθηκε με την παράγραφο 7 
του άρθρου 72 του ν.3984/2011 (Α' 150), αντικαθίσταται 
ως εξής: 

«Γ. Σε κάθε νομό της χώρας συνιστάται μια Περιφε¬ 
ρειακή Διεύθυνση. 

Κατ’ εξαίρεση, στο Νομό Θεσσαλονίκης συνιστώνται 
τρεις (3) Περιφερειακές Διευθύνσεις και στο Νομό Ατ¬ 
τικής επτά (7) Περιφερειακές Διευθύνσεις. 

Οι Περιφερειακές Διευθύνσεις υπάγονται στη Γ ενική 
Διεύθυνση Διαχείρισης και Αγοράς Υπηρεσιών Υγεί¬ 
ας και εντάσσονται στη διοικητική δομή του Ε.Ο.Π.Υ.Υ., 
όπως αυτή θα καθοριστεί με τον Οργανισμό της παρα¬ 
γράφου 5 του άρθρου 17. 

Μέχρι την έκδοση του Οργανισμού του Ε.Ο.Π.Υ.Υ., οι 
Διευθύνσεις αυτές αποτελούν Περιφερειακές Υπηρε¬ 


σίες του Ε.Ο.Π.Υ.Υ., η έδρα των οποίων καθορίζεται με 
απόφαση του Προέδρου του Οργανισμού. 

Οι Περιφερειακές Διευθύνσεις διαρθρώνονται στα 
παρακάτω Τμήματα: 

α) Τμήμα Παροχών Ασθένειας. 

β) Τμήμα Λογιστηρίου. 

γ) Τμήμα Φαρμακευτικής. 

δ) Τμήμα Γραμματείας. 

Αρμοδιότητες της Διεύθυνσης είναι η αναγνώριση, 
εκκαθάριση και εντολή πληρωμής των εξόδων όλων των 
υφιστάμενων Περιφερειακών Υπηρεσιών του Ε.Ο.Π.Υ.Υ. 
και ο έλεγχος της φαρμακευτικής δαπάνης των παροχών 
υγείας και παρακολούθησης τήρησης της φαρμακευτι¬ 
κής νομοθεσίας των συμβεβλημένων φαρμακοποιών. 

Για την εξυπηρέτηση των ασφαλισμένων του Ε.Ο.Π.Υ.Υ. 
συνιστώνται σε όλη τη χώρα Αποκεντρωμένα Γ ραφεία 
Εξυπηρέτησης Ασφαλισμένων, υπαγόμενα στις αντί¬ 
στοιχες Περιφερειακές Διευθύνσεις. 

Με απόφαση του Προέδρου του Ε.Ο.Π.Υ.Υ., μετά από 
γνώμη του Δ.Σ. του Οργανισμού, καθορίζονται η έδρα 
τους, οι αρμοδιότητες, καθώς και η έναρξη λειτουργίας 
τους, ύστερα από συνδρομή των αναγκαίων προϋποθέ¬ 
σεων (στέγαση, στελέχωση, εξοπλισμός κ.λπ.).» 

Άρθρο 32 
Λοιπές ρυθμίσεις 

1. Η περίπτωση γ' της παρ. 3 του άρθρου 195 του 
ν.4001/2011 (Α'179) αντικαθίσταται από τότε που ισχύει 
ως εξής: 

«(γ) τα άρθρα 25, 26,27, 28, 30, 31,32,33 του ν.2773/1999 
καταργούνται. Επίσης καταργείται το άρθρο 29 αυτού 
πλην της παραγράφου 6, η οποία εξακολουθεί να ισχύει 
αντικαθιστάμενη ως ακολούθως: 

«Τα τιμολόγια προμήθειας της ΔΕΗ Α.Ε. για τη χαμηλή 
τάση μέχρι την 30.6.2013 εγκρίνονται, μετά από γνώμη 
της ΡΑΕ, με αποφάσεις του Υπουργού Περιβάλλοντος, 
Ενέργειας και Κλιματικής Αλλαγής, οι οποίες δύνανται 
να έχουν αναδρομική ισχύ.» 

2. Η προβλεπόμενη από την παρ. 7 του άρθρου 5 του 
ν.3907/2011 (Α' 7) προθεσμία παρατείνεται κατά έξι μή¬ 
νες από την έναρξη ισχύος του παρόντος νόμου. 

3. Το δεύτερο εδάφιο της παρ. 1 του άρθρου 29 του 
ν.4024/2011 καταργείται από τότε που ίσχυσε. 

4. Δεν υπάγονται στο πεδίο εφαρμογής του Δεύτερου 
Κεφαλαίου του ν.4024/2011 (Α' 226) οι υπάλληλοι με 
σύμβαση εργασίας ιδιωτικού δικαίου αορίστου ή ορι¬ 
σμένου χρόνου που κατέχουν θέση ιπτάμενων χειριστών 
αεροσκαφών και ελικοπτέρων στο Δημόσιο, σε ΟΤΑ ή 
σε Ν.Π.Δ.Δ.. Με κοινή απόφαση των Υπουργών Οικονο¬ 
μικών και Διοικητικής Μεταρρύθμισης και Ηλεκτρονικής 
Διακυβέρνησης, η οποία ισχύει αναδρομικά από 1.11.2011, 
καθορίζονται οι αποδοχές του προσωπικού του προη¬ 
γούμενου εδαφίου. 

5. Στο τέλος της διάταξης της παρ. 7 του άρθρου 20 
του ν.4024/2011 προστίθεται εδάφιο ως εξής: 

«Η ωριαία αμοιβή για εργασία πέραν του πενθημέρου 
για το φυλακτικό προσωπικό και το προσωπικό κα¬ 
θαριότητας των Μουσείων και Αρχαιολογικών Χώρων 
του Υπουργείου Πολιτισμού και Τουρισμού, της Εθνικής 
Πινακοθήκης-Ίδρυμα Αλεξάνδρου Σούτζου, του Λαογρα- 
φικού και Εθνολογικού Μουσείου Μακεδονίας του Μου¬ 
σείου Λαϊκής Τέχνης και του ΚΕΛΕΣ καθορίζεται ίση με 
την αμοιβή της παρ. 3 περίπτωση γ' υποπεριπτώσεις αα' 

και ββ' του άρθρου 20 του ν.4024/2011. Με την ως άνω 
κοινή υπουργική απόφαση μπορεί επίσης να καθορίζεται 
σύμφωνα με τα ανωτέρω η καταβολή αμοιβής για την 
πέραν του πενθημέρου εργασία, που παρείχε το ως 
άνω προσωπικό κατά το διάστημα από τη δημοσίευση 
της υπ’ αριθμ. ΥΠΠΟΤ/ΔΙΟΙΚ/Α3/Φ52 α/122886/19.12.2011 
απόφασης (Β' 2883) μέχρι και την έκδοση της κοινής 
υπουργικής απόφασης της παρούσας. Η προκαλούμενη 
δαπάνη για τις ως άνω πέραν του πενθημέρου αμοιβές 
βαρύνει τον προϋπολογισμό του Ταμείου Αρχαιολο¬ 
γικών Πόρων και Απαλλοτριώσεων και καταβάλλεται 
από αυτό.» 

6. Στην παρ. 1 του άρθρου 20 του ν.4024/2011 (Α'226) 
μετά το εδάφιο 8 προστίθεται εδάφιο 9 ως εξής: 

«9. Για τις μονάδες του Εθνικού Συστήματος Υγείας 
και Κοινωνικής Αλληλεγγύης (Ε.Σ.Υ.Κ.Κ.Α.) και το Εθνικό 
Κέντρο Αμεσης Βοήθειας (Ε.Κ.Α.Β.) οι δαπάνες αποζημί¬ 
ωσης για υπερωριακή εργασία και η αμοιβή για εργασία 
κατά τις Κυριακές και εξαιρέσιμες ημέρες και νυκτερινές 
ώρες που πραγματοποιούνται κατά τη διάρκεια εκάστου 
έτους δύνανται να επιβαρύνουν τον προϋπολογισμό του 
επόμενου έτους με την προϋπόθεση ότι είχαν προβλε- 
φθεί οι σχετικές πιστώσεις στον προϋπολογισμό του 
οικονομικού έτους κατά το οποίο πραγματοποιήθηκαν 
και δεν κατέστη δυνατή η πληρωμή τους.» 

Άρθρο 33 

Θέματα αρμοδιότητας του Υπουργείου Παιδείας, 
Δια Βίου Μάθησης και Θρησκευμάτων 

1. Στους σχολικούς συμβούλους που επιλέγονται και 
τοποθετούνται σύμφωνα με τις διατάξεις του Β' Κεφα¬ 
λαίου του ν.3848/2010, εφόσον δεν διαθέτουν το βαθμό 
Α' που προβλέπεται στην παράγραφο 1 του άρθρου 6 
του ν.4024/2011 (Α' 226), απονέμεται ο βαθμός αυτός 
για το χρόνο άσκησης της θητείας τους, με απόφαση 
του Υπουργού Παιδείας, Δια Βίου Μάθησης και Θρη¬ 
σκευμάτων. 

2. α) Στο πρώτο εδάφιο της παρ. 4 του άρθρου 4 και 
στο δεύτερο εδάφιο της παρ. 12 του άρθρου 9 του 
ν.3848/2010 (Α' 71) η λέξη «τριών» αντικαθίσταται από 
τη λέξη «δύο». Στο δεύτερο εδάφιο της παραγράφου 4 
του άρθρου 4 και στο τρίτο εδάφιο της παραγράφου 
12 του άρθρου 9 του ίδιου νόμου, ύστερα από τη φρά¬ 
ση «Ο τρίτος» προστίθεται η φράση «και ο τέταρτος» 
και η λέξη «μοριοδοτείται» αντικαθίσταται από τη λέξη 
«μοριοδοτούνται». 

β) Από το πρώτο εδάφιο της παρ. 1 του άρθρου 30 του 
ν.3848/2010 απαλείφεται η φράση «Με την επιφύλαξη 
των διατάξεων της παραγράφου 4 του άρθρου 4 για 
τους νεοδιόριστους εκπαιδευτικούς,». 

γ) Οι εκπαιδευτικοί της πρωτοβάθμιας και της δευτε¬ 
ροβάθμιας εκπαίδευσης που διορίστηκαν το έτος 2010 
δύνανται κατά το σχολικό έτος 2011-2012 να υποβά¬ 
λουν αίτηση μετάθεσης εντός δέκα ημερών από τη 
δημοσίευση του παρόντος νόμου, κατά παρέκκλιση της 
διάταξης της παραγράφου 2 του άρθρου 6 του π.δ. 
50/1996 (Α' 45). 

3. α) Ύστερα από το δεύτερο εδάφιο της περίπτωσης 
α' της παρ. 12 του άρθρου 80 του ν.4009/2011 (Α'195) 
προστίθενται τα εξής: 

«Εως τη συγκρότηση του Συμβουλίου της Αρχής 
σύμφωνα με τις διατάξεις του παρόντος νόμου, αν ο 


Πρόεδρος της Α.ΔΙ.Π. ελλείπει, απουσιάζει ή κωλύεται, 
τα καθήκοντά του ασκεί το αρχαιότερο μέλος της Ολο¬ 
μέλειας που είναι καθηγητής Πανεπιστημίου. Έως την 
ανάδειξη του γενικού διευθυντή, τις αρμοδιότητές του 
ασκεί ο Πρόεδρος της Αρχής ή ο αναπληρωτής του.» 

β) Στις εξαιρέσεις της υποπαραγράφου Ια του άρθρου 
33 του ν.4024/2011 (Α'226) υπάγονται, από την έναρξη 
ισχύος του ν.4024/2011, και οι κενές οργανικές θέσεις της 
Αρχής Διασφάλισης και Πιστοποίησης της Ποιότητας 
στην Ανώτατη Εκπαίδευση (Α.ΔΙ.Π.). 

4.Το εδάφιο β' του άρθρου 13 του ν.2174/1993 (Α' 210), 
αντικαθίσταται ως εξής: 

«Ο Οργανισμός διαλύεται μόνο σε περίπτωση αδυναμί¬ 
ας εκπλήρωσης των σκοπών του, είτε με κοινή συμφω¬ 
νία των συμβαλλομένων είτε με καταγγελία ενός από 
αυτούς. Με κοινή απόφαση των Υπουργών Οικονομικών 
και Παιδείας, Δια Βίου Μάθησης και θρησκευμάτων, 
που δημοσιεύεται στην Εφημερίδα της Κυβερνήσεως, 
ρυθμίζονται θέματα απορρέοντα ή σχετιζόμενα με τη 
διάλυσή του.» 

Άρθρο 34 

Πληρωμή οφειλών του Εθνικού Οργανισμού 
Παροχής Υπηρεσιών Υγείας (Ε.Ο.Π.Υ.Υ.) 

Ι.α. Το Ελληνικό Δημόσιο αναλαμβάνει την υποχρέω¬ 
ση να χρηματοδοτήσει τον Ε.Ο.Π.Υ.Υ. μέχρι του ποσού 
του ενός δισεκατομμυρίου πεντακοσίων εκατομμυρίων 
ευρώ για την κάλυψη μέρους των υφιστάμενων κατά την 
31.12.2011 οφειλών του Οργανισμού προς τα φαρμακεία 
και λοιπούς συμβεβλημένους ιδιώτες παρόχους υπηρε¬ 
σιών υγείας (ιατρούς, κλινικές, διαγνωστικά κέντρα και 
εργαστήρια κλπ.). 

β. Ως υφιστάμενες οφειλές νοούνται εκείνες για τις 
οποίες έχουν εκδοθεί τα προβλεπόμενα κατά περίπτω¬ 
ση παραστατικά στοιχεία μέχρι την 31.10.2011. 

2. Οι ανωτέρω οφειλές εξοφλούνται άμεσα, με την 
έκδοση σχετικών χρηματικών ενταλμάτων πληρωμής 
σύμφωνα με τις ισχύουσες δημοσιολογιστικές διατάξεις, 
υπό τις ακόλουθες προϋποθέσεις: 

α) εφόσον παρασχεθεί έκπτωση επί της συναλλακτι¬ 
κής αξίας (αξία παραστατικού στοιχείου προ Φ.Π.Α., η 
οποία προκειμένου περί οφειλών προς τα φαρμακεία 
ορίζεται σε ποσοστό 3,5% επί της αξίας των χορηγη- 
θέντων φαρμάκων με προσκόμιση στον Ε.Ο.Π.Υ.Υ. πι¬ 
στωτικών τιμολογίων, 

β) εφόσον οι δικαιούχοι παραιτηθούν από οποιαδήπο¬ 
τε άλλη αξίωση συμπεριλαμβανομένων και των τόκων 
υπερημερίας. 

3. Η αποδοχή της ρύθμισης από τους δικαιούχους συ- 
ντελείται με την υποβολή σχετικής υπεύθυνης δήλωσης 
εκ μέρους του δικαιούχου - παρόχου που κατατίθεται 
στην αρμόδια Υπηρεσία του Ε.Ο.Π.Υ.Υ.. 

4. Με κοινή απόφαση των Υπουργών Οικονομικών, Ερ¬ 
γασίας και Κοινωνικής Ασφάλισης και Υγείας και Κοινω¬ 
νικής Αλληλεγγύης καθορίζονται το ποσοστό έκπτωσης 
που παρέχουν οι λοιποί (πλην φαρμακοποιών) πάροχοι 
υπηρεσιών υγείας και κάθε άλλη αναγκαία σχετική λε¬ 
πτομέρεια για την εφαρμογή του παρόντος άρθρου. 

Άρθρο 35 
Λοιπές ρυθμίσεις 

1. Στην παράγραφο 4 του άρθρου 62 του ν.2214/1994 
(Α' 75) προστίθεται εδάφιο ως εξής: 

«Η απόφαση αυτή μπορεί να καταλαμβάνει και τα 
δάνεια που έχουν συνομολογηθεί πριν την έκδοση αυ¬ 
τής.» 

2. Μέχρι την πλήρη λειτουργία της προβλεπόμενης 
στο άρθρο 23 του ν.4002/2011 (Α' 180) Υπηρεσίας μπο¬ 
ρεί να συγκροτείται το Τμήμα Α' και να λειτουργεί 
αυτοτελώς. 

3. Με κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Εθνικής Αμυνας, μετά από αιτιολογημένη εισήγηση 
του αρμόδιου Επιτελείου, δύναται να εξαιρεθεί από 
την εφαρμογή των διατάξεων των άρθρων 33 και 34 
του ν.4024/ 2011 πολιτικό προσωπικό των Ενόπλων 
Δυνάμεων, που ανήκει στις κατηγορίες ΔΕ Τεχνικών 
Αεροσκαφών και Ελικοπτέρων, ΔΕ Τεχνικού, ΔΕ Τεχνι¬ 
κών Αεροσκαφών, ΔΕ Τεχνικών και ΠΕ Μηχανικών. Ο 
αριθμός των εξαιρουμένων δεν μπορεί να υπερβαίνει 
τους 10 εργαζόμενους. Κριτήρια για την εφαρμογή της 
εξαίρεσης αποτελούν η σπουδαιότητα της ειδικότητας 
του εργαζόμενου για τις Ένοπλες Δυνάμεις, καθώς και 
η κτηθείσα εμπειρία του για τις ανάγκες των Ενόπλων 
Δυνάμεων. 

4. Ειδικά για τους υπαλλήλους της παρ. 2 του άρθρου 
149 του ν.3566/2007, οι περιορισμοί του πρώτου εδαφίου 
της παρ. 3 του άρθρου 37 του ν.3986/ 2011, δεν μπορεί 
να συνεπάγονται τη μείωση του αριθμού των υπαλλή¬ 
λων, πέραν των 360 για το έτος 2012 και πέραν των 
300 μέχρι και το 2015. 

5. Η φράση που προστέθηκε στο τελευταίο εδάφιο της 
παρ. 3 του άρθρου 47 του ν.2238/1994, με την παρ. 5 του 
άρθρου 24 περίπτωση α' του ν.3867/2010, καταργείται. 
Η ισχύς του προηγούμενου εδαφίου αρχίζει από την 
1.1.2012 και εφαρμόζεται για εισοδήματα που αποκτώνται 
από την ημερομηνία αυτή και μετά. 

Άρθρο 36 

Τροποποίηση του ν.3758/2009 
για τις «Εταιρείες Ενημέρωσης οφειλετών 
για ληξιπρόθεσμες απαιτήσεις και άλλες διατάξεις» 

1. Στο τέλος της παρ. 4 του άρθρου 4 του ν.3758/2009 
(Α' 68) προστίθενται τα ακόλουθα: 

«Η τηλεφωνική επικοινωνία από την Εταιρεία για την 
ενημέρωση του οφειλέτη για ληξιπρόθεσμη απαίτηση 
επιτρέπεται να πραγματοποιείται μετά την πάροδο δέκα 
ημερών από την ημέρα που αυτή κατέστη ληξιπρόθεσμη, 
από τις 9:00 έως 20:00 και μόνο τις εργάσιμες ημέρες. 
Οι δανειστές παρέχουν στις Εταιρείες μόνο τα αναγκαία 
για την επικοινωνία στοιχεία των οφειλετών. Οι Εταιρεί¬ 
ες χρησιμοποιούν τα δεδομένα των οφειλετών για τους 
σκοπούς, για τους οποίους διαβιβάσθηκαν τα δεδομένα 
από τον δανειστή σύμφωνα με τον παρόντα νόμο, καθώς 
και για την υπεράσπιση δικαιώματος τους ενώπιον των 
δικαστηρίων ή άλλης δημόσιας αρχής. Απαγορεύεται 
στις Εταιρείες η διαβίβαση των στοιχείων σε τρίτους, 
με ή χωρίς αντάλλαγμα, καθώς και η χρήση τους για 
άλλους σκοπούς. Ως τρίτοι, κατά την έννοια του πα¬ 
ρόντος νόμου, θεωρούνται και οι θυγατρικές εταιρείες 
των Εταιρειών. Πρόσβαση στα δεδομένα έχουν η Γενική 
Γραμματεία Καταναλωτή του Υπουργείου Εργασίας και 
Κοινωνικής Ασφάλισης για τον έλεγχο της τήρησης των 
διατάξεων του παρόντος νόμου, άλλες δημόσιες αρχές 
και οι δικαστικές αρχές στο πλαίσιο της άσκησης των 
εκ του νόμου αρμοδιοτήτων τους. Οι διατάξεις του άρ¬ 


θρου 10 του ν.2472/1997 (Α' 50) για το απόρρητο και την 
ασφάλεια της επεξεργασίας εφαρμόζονται αναλόγως 
στα αρχεία που περιέχουν δεδομένα οφειλετών που 
είναι νομικά πρόσωπα.» 

2. Στο άρθρο 6 του ν.3758/2009 προστίθενται παρά¬ 
γραφοι 7 και 8 ως ακολούθως: 

«7. Οι Εταιρείες τηρούν ηλεκτρονικό αρχείο στο οποίο 
καταγράφονται τα στοιχεία όλων των τηλεφωνικών επι¬ 
κοινωνιών προς τον οφειλέτη, και ειδικότερα η ημερο¬ 
μηνία, η ώρα και η οφειλή για την οποία έγινε η επικοι¬ 
νωνία. Κατά την έναρξη της επικοινωνίας ο οφειλέτης 
ενημερώνεται για την καταγραφή των ανωτέρω στοι¬ 
χείων και τη διάρκεια τήρησής τους. Τα στοιχεία αυτά 
καταστρέφονται μετά την πάροδο ενός έτους από την 
τελευταία επικοινωνία, εκτός αν αιτηθεί τη διατήρησή 
τους ο οφειλέτης για τα στοιχεία που τον αφορούν ή 
η Γ ενική Γ ραμματεία Καταναλωτή για τον έλεγχο της 
τήρησης των διατάξεων του παρόντος νόμου. Τα ανω¬ 
τέρω στοιχεία απαγορεύεται να χρησιμοποιηθούν για 
οποιονδήποτε σκοπό πέραν του ελέγχου της εκτέλε¬ 
σης της σύμβασης από τον δανειστή, της τήρησης των 
διατάξεων του παρόντος νόμου και της υπεράσπισης 
δικαιώματος των Εταιρειών ενώπιον των δικαστηρίων. 
Οι Εταιρείες οφείλουν να παρέχουν, μετά από αίτηση 
του οφειλέτη ή μετά από αίτημα της Γ ενικής Γ ραμμα- 
τείας Καταναλωτή για την άσκηση των αρμοδιοτήτων 
της, εντός δέκα ημερών και χωρίς επιβάρυνση αντίγρα¬ 
φο με τα στοιχεία των τηλεφωνικών επικοινωνιών που 
αφορούν στο συγκεκριμένο οφειλέτη. 

Υπεύθυνος επεξεργασίας κατά την έννοια του άρθρου 
2 στοιχείο ζ' του ν.2472/1997 του αρχείου της παρούσας 
παραγράφου ορίζεται η Εταιρεία, η οποία απαλλάσσε¬ 
ται από την υποχρέωση γνωστοποίησης του άρθρου 6 
του ν.2472/1997. 

8. Οι φορείς παροχής τηλεπικοινωνιακών υπηρεσι¬ 
ών διαθέσιμων στο κοινό, οφείλουν, εφόσον τα τηρούν 
για το σκοπό της χρέωσης των υπηρεσιών τους, να 
χορηγούν χωρίς επιβάρυνση στον οφειλέτη ή για την 
εκτέλεση των αρμοδιοτήτων της στη Γ ενική Γ ραμματεία 
Καταναλωτή, και εντός δέκα ημερών από την ημερομη¬ 
νία υποβολής της αίτησης, κατάσταση με τα συναφή 
δεδομένα κίνησης των τηλεφωνικών συνδέσεων, καθώς 
και τα αναγνωριστικά στοιχεία της ταυτότητας του 
συνδρομητή της τηλεφωνικής σύνδεσης από την οποία 
πραγματοποιήθηκε η επικοινωνία με τον οφειλέτη προ- 
κειμένου να ελεγχθεί καταγγελία για παραβίαση των 
διατάξεων του παρόντος νόμου.» 

3. Οι παράγραφοι 2 και 3 του άρθρου 8 του ν.3758/ 
2009 αντικαθίστανται ως ακολούθως: 

«2. Οι Εταιρείες καταγράφουν υποχρεωτικώς το 
περιεχόμενο κάθε τηλεφωνικής επικοινωνίας με τον 
οφειλέτη. Το περιεχόμενο της καταγραφής δεν επι¬ 
τρέπεται να χρησιμοποιηθεί σε βάρος του οφειλέτη, 
δικαστικώς ή εξωδίκως, και διατηρείται από τις Εται¬ 
ρείες υποχρεωτικώς για ένα έτος από την πραγματο¬ 
ποίηση της επικοινωνίας. Με την πάροδο του έτους η 
καταγραφή καταστρέφεται εκτός αν τη διατήρησή της 
αιτηθεί ο οφειλέτης ή μετά από καταγγελία αυτού η 
Γ ενική Γ ραμματεία Καταναλωτή. Κατά την έναρξη της 
επικοινωνίας ενημερώνεται ο οφειλέτης για την κατα¬ 
γραφή της συνομιλίας, τη διάρκεια τήρησής της και 
ότι η καταγραφή γίνεται για τη διασφάλιση των δικών 

του δικαιωμάτων και μόνο. Οι Εταιρείες υποχρεούνται 
να χορηγούν ηλεκτρονικά αντίγραφα των καταγεγραμ- 
μένων επικοινωνιών με τους οφειλέτες στον ίδιο τον 
οφειλέτη για τα δεδομένα που τον αφορούν ή στη Γε¬ 
νική Γραμματεία Καταναλωτή στο πλαίσιο του ελέγχου 
σχετικών καταγγελιών ή αυτεπάγγελτου ελέγχου των 
Εταιρειών μέσα σε δέκα ημέρες από τότε που θα τους 
ζητηθεί. Υπεύθυνος επεξεργασίας κατά την έννοια του 
άρθρου 2 στοιχείο ζ' του ν.2472/1997 του αρχείου της 
παρούσας παραγράφου ορίζεται η Εταιρεία, η οποία 
απαλλάσσεται από την υποχρέωση γνωστοποίησης του 
άρθρου 6 του ν.2472/1997. 

3. Η καταγραφή της παραγράφου 2 επιτρέπεται, όταν 
οι Εταιρείες προβαίνουν, στο πλαίσιο ανάθεσης από 
τους δανειστές, σε ρύθμιση ή διακανονισμό οφειλής, 
μετά από ενημέρωση του οφειλέτη, να χρησιμοποιη¬ 
θεί για το σκοπό παροχής αποδεικτικών στοιχείων της 
πραγματοποιηθείσας εμπορικής συναλλαγής. Στην περί¬ 
πτωση αυτή οι Εταιρείες υποχρεούνται να κοινοποιούν 
εντός δέκα ημερών στον οφειλέτη πρακτικό του διακα¬ 
νονισμού. Δεν επιτρέπεται η κατά τον παραπάνω τρόπο 
σύναψη ρύθμισης ή διακανονισμού που επιδεινώνει τη 
θέση του οφειλέτη. Η επικοινωνία με τον οφειλέτη και 
ο διακανονισμός με αυτόν δεν οδηγούν σε αναγνώριση 
της οφειλής εκ μέρους του οφειλέτη.» 


4. Στο τρίτο εδάφιο της παρ. 3 του άρθρου 9 του 
ν.3758/2009 προστίθεται μετά τη φράση «του παρόντος» 
η φράση «ή σε άλλα φυσικά ή νομικά πρόσωπα» και στο 
τέταρτο εδάφιο της ίδιας παραγράφου μετά τη φράση 
«των Εταιρειών» η φράση «ή των άλλων προσώπων». 
Στο τέλος του άρθρου 9 του ν.3857/2009 προστίθεται 
παράγραφος 6 που έχει ως εξής: 

«6. Οι διατάξεις των άρθρων 4, 5 και 8 εφαρμόζονται 
και για τους δανειστές όταν προβαίνουν σε επαναλαμ¬ 
βανόμενη ενημέρωση των οφειλετών για τις ληξιπρό¬ 
θεσμες οφειλές τους.» 

5. Στην παρ. 1 του άρθρου 10 του ν.3758/2009 μετά τη 
φράση «σε βάρος των Εταιρειών» προστίθεται η φράση 
«και των δανειστών» και στο τέλος της παραγράφου 
προστίθενται εδάφια ως ακολούθως: 

«Ειδικά για τις παραβιάσεις των παραγράφων 4 και 
5 του άρθρου 4, της παραγράφου 7 του άρθρου 6 και 
της παραγράφου 2 του άρθρου 8 από τις οποίες θίγεται 
το δικαίωμα στην προστασία προσωπικών δεδομένων 
φυσικών προσώπων αρμόδια είναι η Αρχή Προστασίας 
Δεδομένων Προσωπικού Χαρακτήρα. Για το ύψος του 
προστίμου εφαρμόζεται η παρούσα παράγραφος.» 

6. Η ισχύς των διατάξεων των παραγράφων 2 και 
3 αρχίζει μετά την πάροδο δύο (2) μηνών από τη δη¬ 
μοσίευση του παρόντος νόμου στην Εφημερίδα της 
Κυβερνήσεως. 

Άρθρο 37 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως εκτός αν ορί¬ 
ζεται διαφορετικά από τις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 2 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΕΣΩΤΕΡΙΚΩΝ 

ΑΝΑΣΤΑΣΙΟΣ ΓΙΑΝΝΙΤΣΗΣ 

ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΔΗΜΗΤΡΙΟΣ ΡΕΠΠΑΣ 

ΕΞΩΤΕΡΙΚΩΝ 

ΣΤΑΥΡΟΣ ΔΗΜΑΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

ΜΙΧΑΗΛ ΧΡΥΣΟΧΟΪΔΗΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 


ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


ΜΑΥΡΟΥΔΗΣ ΒΟΡΙΔΗΣ 


ΕΡΓΑΣΙΑΣ 

ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


ΓΕΩΡΓΙΟΣ ΚΟΥΤΡΟΥΜΑΝΗΣ 


ΜΙΛΤΙΑΔΗΣ ΠΑΠΑΪΩΑΝΝΟΥ 


ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 


ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 


ΕΠΙΚΡΑΤΕΙΑΣ 

ΠΑΝΤΕΛΕΗΜΩΝ ΚΑΨΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 2 Φεβρουάριου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐτ) 


Ηλεκτρονική Διεύθυνση: ήίίρ://νννννν.β1.9τ - β-ιπαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 1000 1 40202 1 20032* - 




















































































